18.10.20 Avyakt Bapdada Assame Murli 07.04.86 Om Shanti Madhuban\n“*তপস্বীমূৰ্ত, ত্যাগমূৰ্ত, বিধাতাই হৈছে বিশ্ব-ৰাজ্য অধিকাৰী*”\nআজি আত্মিক বন্তিশিখাই নিজৰ আত্মিক চগাপোকসকলক চাই আছেহঁক। সকলো আত্মিক চগাপোকে বন্তিশিখাৰ লগত মিলন উদযাপন কৰিবলৈ চাৰিওফালৰ পৰা আহি উপস্থিত হৈছে। আত্মিক চগাপোকসকলৰ মৰম আত্মিক বন্তিশিখাই জানে আৰু চগাপোকসকলে জানে। বাপদাদাই জানে যে সকলো সন্তানৰ আন্তৰিক স্নেহে আকৰ্ষিত কৰি এই অলৌকিক মেলাত সকলোকে লৈ আনিছে। এই আলৌকিক মেলাৰ বিষয়ে অলৌকিক সন্তানসকলে জানে আৰু পিতাই জানে! জগতৰ বাবে এই মেলা গুপ্ত! যদি কাৰোবাক কোৱা যে আত্মিক মেলালৈ গৈ আছোঁ তেন্তে তেওঁ কি বুজিব? এই মেলা সদাকালৰ বাবে মালামাল কৰি তোলাৰ মেলা। এই পৰমাত্ম-মেলা সৰ্ব প্ৰাপ্তি স্বৰূপ কৰি তোলাৰ মেলা হয়। বাপদাদাই সকলো সন্তানৰে আন্তৰিক উৎসাহ-উদ্দীপনাক চাই আছেহঁক। প্ৰত্যেকৰ মনত স্নেহ সাগৰৰ ঢৌৱে ঢৌ খেলি আছে। এয়া বাপদাদাই দেখিও আছে আৰু জানেও যে নিষ্ঠাই বিঘ্ন বিনাশক কৰি মধুবন নিবাসী কৰি তুলিছে। সকলোৰে সকলো কথা স্নেহত সমাপ্ত হৈ গ’ল। সদা প্ৰস্তুতৰ আখৰা (এভাৰেডিৰ ৰিহাৰ্চেল) কৰি দেখুৱালা। সদা প্ৰস্তুত হৈ গৈছা নহয়। এয়াও মিঠা নাটকৰ (ড্ৰামাৰ) মিঠা ভূমিকা দেখি বাপদাদা আৰু ব্ৰাহ্মণ সন্তানসকল হৰ্ষিত হৈ আছে। স্নেহ থাকিলে সকলো কথা সহজো লাগে আৰু ভালো লাগে। যি নাটক ৰচা হ’ল সেই নাটক বাঃ! কিমান বাৰ এনেদৰে দৌৰি দৌৰি আহিছা। ট্ৰেইনত আহিছা নে পাখিৰে উৰি আহিছা? ইয়াক কোৱা হয় য’ত অন্তৰ আছে ত’ত অসম্ভৱো সম্ভৱ হৈ যায়। স্নেহৰ স্বৰূপতো দেখুৱালা, এতিয়া আগলৈ কি কৰিবা? যি এতিয়ালৈকে হ’ল সেয়া শ্ৰেষ্ঠ হ’ল আৰু শ্ৰেষ্ঠ হৈ থাকিব।\nএতিয়া সময় অনুসৰি সৰ্ব স্নেহী, সৰ্বশ্ৰেষ্ঠ সন্তানসকলৰ পৰা বাপদাদাই আৰু বিশেষ কি বিচাৰে বাৰু? এনেয়েতো গোটেই চিজনতে সময়ে সময়ে ইংগিত দিয়ে। এতিয়া সেই ইংগিতসমূহক প্ৰত্যক্ষ ৰূপত দেখাৰ সময় আহি আছে। স্নেহী আত্মা হোৱা, সহযোগী আত্মা হোৱা, সেৱাধাৰী আত্মাও হোৱা। এতিয়া মহাতপস্বী আত্মা হোৱা। নিজৰ সংগঠিত স্বৰূপৰ তপস্যাৰ আত্মিক জ্বালাৰে সকলো আত্মাক দুখ অশান্তিৰ পৰা মুক্ত কৰাৰ মহান কাৰ্য কৰাৰ সময়। যিদৰে এফালে অনাহকত তেজৰ খেলৰ লহৰ বাঢ়ি গৈ আছে, সকলো আত্মাই নিজক নিঃসহায় অনুভৱ কৰি আছে, এনেকুৱা সময়ত সকলো সহায়ৰ অনুভূতি কৰোৱাৰ নিমিত্ত তোমালোক মহাতপস্বী আত্মাসকল হোৱা। চাৰিওফালে এই তপস্বী স্বৰূপৰ দ্বাৰা আত্মাসকলক আত্মিক শান্তিৰ অনুভৱ কৰাব লাগে। গোটেই বিশ্বৰ আত্মাসকল প্ৰকৃতিৰ পৰা, বায়ুমণ্ডলৰ পৰা, মনুষ্য আত্মাসকলৰ পৰা, নিজৰ মনৰ দুৰ্বলতাসমূহৰ পৰা, শৰীৰৰ পৰা অস্থিৰ হৈ আছে। এনেকুৱা আত্মাসকলক সুখ-শান্তিৰ স্থিতিৰ এটা চেকেণ্ডো যদি অনুভৱ কৰোৱা তেন্তে অন্তৰেৰে বাৰে বাৰে তোমালোকক ধন্যবাদ জনাব। বৰ্তমান সময়ত সংগঠিত ৰূপত জ্বালা স্বৰূপৰ আৱশ্যকতা আছে। এতিয়া বিধাতাৰ সন্তান বিধাতা স্বৰূপত স্থিত হৈ থাকি সকলো সময়তে দি যোৱা। অখণ্ড মহান লংগৰ লগোৱা কিয়নো ৰাজকীয় ভিক্ষাৰী বহুত আছে। কেৱল ধনৰ ভিক্ষাৰী, ভিক্ষাৰী নহয় কিন্তু মনৰ ভিক্ষাৰী অনেক প্ৰকাৰৰ আছে। অপ্ৰাপ্ত আত্মাসকল প্ৰাপ্তিৰ এটি টোপালৰো বহুত তৃষ্ণাতুৰ হয় সেইবাবে এতিয়া সংগঠনত বিধাতা ভাৱৰ লহৰ বিয়পোৱা। যি সম্পত্তি জমা কৰিছা সেয়া যিমানে মাষ্টৰ বিধাতা হৈ দি যাবা সিমান ভৰপূৰ হৈ গৈ থাকিব। কিমান শুনিছা। এতিয়া কৰাৰ সময়। তপস্বী মূৰ্তৰ অৰ্থ হৈছে - তপস্যাৰ দ্বাৰা শান্তিৰ শক্তিৰ কিৰণ চাৰিওফালে বিয়পি থকাৰ অনুভৱ হওক। কেৱল নিজৰ প্ৰতি স্মৃতি স্বৰূপ হৈ শক্তি লোৱা বা মিলন উদযাপন কৰা সেয়া বেলেগ কথা। কিন্তু তপস্বী স্বৰূপ আনক দিয়াৰ স্বৰূপ হয়। যিদৰে সূৰ্যই বিশ্বক কিৰণৰ আৰু অনেক বিনাশী প্ৰাপ্তিৰ অনুভৱ কৰায়। এনেকুৱা মহান তপস্বী ৰূপৰ দ্বাৰা প্ৰাপ্তিৰ কিৰণৰ অনুভূতি কৰোৱা। তাৰ বাবে প্ৰথমতে জমাৰ হিচাপ বঢ়োৱা। এনেকুৱা নহয় যে স্মৃতিৰে বা জ্ঞানৰ মননৰ দ্বাৰা নিজক শ্ৰেষ্ঠ কৰি তুলিলা, মায়াজিৎ বিজয়ী কৰি তুলিলা, ইয়াতেই কেৱল আনন্দিত নহ’বা। কিন্তু সৰ্ব সম্পত্তিৰে গোটেই দিনটোত কিমানৰ প্ৰতি বিধাতা হ’লা। সকলো সম্পত্তিক নিতৌ কাৰ্যত লগাইছা নে কেৱল জমাক দেখি আনন্দিত হৈ আছা। এতিয়া এইটো খতিয়ান ৰাখা যে আনন্দৰ সম্পত্তি, শান্তিৰ সম্পত্তি, শক্তিসমূহৰ সম্পত্তি, জ্ঞানৰ সম্পত্তি, গুণৰ সম্পত্তি, সহযোগ দিয়াৰ সম্পত্তি কিমান বিলালা অৰ্থাৎ কিমান বঢ়ালা, ইয়াৰ দ্বাৰা সেয়া যি গতানুগতিক খতিয়ান ৰাখা সেয়া স্বতঃ শ্ৰেষ্ঠ হৈ যাব। পৰ-উপকাৰী হ’লে স্বতঃ স্ব-উপকাৰী হৈ যায়। বুজিলা - এতিয়া কোনবিধ খতিয়ান ৰাখিব লাগে? এয়া তপস্বী স্বৰূপৰ খতিয়ান - বিশ্বকল্যণকাৰী হোৱাৰ। গতিকে কিমানৰ কল্যাণ কৰিলা? নে কেৱল স্ব-কল্যাণতেই সময় গৈ আছে? স্ব-কল্যাণ কৰাৰ সময় বহুত অতিবাহিত হ’ল। এতিয়া বিধাতা হোৱাৰ সময় আহি গৈছে সেইবাবে বাপদাদাই পুনৰাই সময়ৰ ইংগিত দি আছে। যদি এতিয়ালৈকে বিধাতা ভাৱৰ স্থিতিৰ অনুভৱ কৰা নাই তেন্তে অনেক জন্ম বিশ্বৰাজ্য অধিকাৰী হোৱাৰ পদমাপদম ভাগ্যক প্ৰাপ্ত কৰিব নোৱাৰিবা, কিয়নো বিশ্বৰাজন বিশ্বৰ মাতা-পিতা অৰ্থাৎ বিধাতা হয়। এতিয়াৰ বিধাতা ভাৱৰ সংস্কাৰে অনেক জন্মৰ প্ৰাপ্তি কৰাই থাকিব। যদি এতিয়ালৈকে লোৱাৰ সংস্কাৰ কোনো ৰূপত আছে, নাম সন্মান লওঁতা বা যিকোনো প্ৰকাৰৰ লওঁতাৰ সংস্কাৰে বিধাতা কৰি নুতুলিব।\nতপস্যা স্বৰূপ অৰ্থাৎ লওঁতাৰ ত্যাগমূৰ্ত। এই হদৰ লওঁতাই, ত্যাগমূৰ্ত, তপস্বীমূৰ্ত হ’বলৈ নিদিব সেইবাবে তপস্বীমূৰ্ত অৰ্থাৎ হদৰ ইচ্ছাৰ বিষয়ে অজ্ঞ ৰূপ। যিয়ে লোৱাৰ সংকল্প কৰে তেওঁ অল্পকালৰ বাবে লয় কিন্তু সদাকালৰ বাবে হেৰুৱায় সেইবাবে বাপদাদাই বাৰে বাৰে এইটো কথাৰ ইংগিত দি আছে। তপস্বী ৰূপত বিশেষ বিঘ্ন ৰূপ এই অল্পকালৰ ইচ্ছাই হয় সেইবাবে এতিয়া বিশেষ তপস্যাৰ অভ্যাস কৰিব লাগে। সমান হোৱাৰ এই প্ৰমাণ দিব লাগে। স্নেহৰ প্ৰমাণ দিলা সেয়াতো আনন্দৰ কথা। এতিয়া তপস্বী মূৰ্ত হোৱাৰ প্ৰমাণ দিয়া। বুজিলা। ভিন্ন সংস্কাৰ হোৱাৰ সত্ত্বেও বিধাতাভাৱৰ সংস্কাৰে অন্য সংস্কাৰবোৰক তল পেলাই দিব। গতিকে এতিয়া এই সংস্কাৰক জাগ্ৰত কৰা। বুজিলা। যিদৰে মধুবনত দৌৰি আহি উপস্থিত হ’লা সেইদৰে তপস্বী স্থিতিৰ লক্ষ্যৰ ফালে দৌৰা। বাৰু – আহিলা ভাল কৰিলা। সকলোৱে এনেদৰে দৌৰিছা যেন এতিয়াই বিনাশ হ’ব। যি কৰিলা, যি হ’ল বাপদাদাৰ প্ৰিয় হয়, কিয়নো সন্তান প্ৰিয়। প্ৰত্যেকেই এয়া ভাবিছা যে আমি গৈ আছোঁ। কিন্তু অন্যসকলো আহি আছে, এইটো নাভাবিলা। সঁচা কুম্ভমেলাতো ইয়াত হৈছে। সকলোৱে অন্তিম মিলন, অন্তিম ডুব মাৰিবলৈ আহিছে। এইটো ভাবিছা যে ইমানবিলাক গৈ আছোঁ তেন্তে মিলনৰ বিধি কেনেকুৱা হ’ব! এইটো চেতনাৰ পৰাও উপৰাম হৈ গ’লা! স্থানো নাচালা ৰিজাৰ্ভেচনো নাচালা। এতিয়া কেতিয়াও এইটো অজুহাত দেখুৱাব নোৱাৰিবা যে ৰিজাৰ্ভেচন পোৱা নাযায়। নাটকত এয়াও এক আখৰা হৈ গ’ল। সংগমযুগত নিজৰ ৰাজ্য নাই। স্বৰাজ্য আছে কিন্তু ধৰণীৰ ৰাজ্যতো নাই, বাপদাদাৰ নিজৰ ৰথো নাই বেলেগৰ ৰাজ্য, বেলেগৰ শৰীৰ সেইবাবে সময় অনুযায়ী নতুন বিধি আৰম্ভ কৰাৰ বাবে এইটো চিজন হৈ গ’ল। ইয়াততো পানীৰ বাবেও ভাবিব লগা হয়, তাত নিজৰাত স্নান কৰিবা। যিয়ে যিমান সংখ্যক আহিছা, বাপদাদাই স্নেহৰ সঁহাৰিত স্নেহেৰে স্বাগত কৰিছে।\nএতিয়া সময় দিছে বিশেষ চূড়ান্ত পৰীক্ষাৰ আগতে তৈয়াৰী কৰিবৰ বাবে। চূড়ান্ত কাকতৰ আগত সময় দিয়া হয়। ছুটী দিয়ে নহয় জানো। গতিকে বাপদাদাই অনেক ৰহস্যৰে এই বিশেষ সময় দি আছে। কিছুমান ৰহস্য গুপ্ত কিছুমান ৰহস্য প্ৰত্যক্ষ। কিন্তু বিশেষকৈ প্ৰত্যেকে ইমানখিনি মনোযোগ দিবা যে সদায় বিন্দু লগাব লাগে অৰ্থাৎ যি হৈ গ’ল সেয়া হৈ গ’ল তাত বিন্দু লগাব লাগে। আৰু বিন্দু স্থিতিত স্থিত হৈ স্বৰাজ্য অধিকাৰী হৈ কাৰ্য কৰিব লাগে। সকলো সম্পত্তিৰ বিন্দু সকলোৰে প্ৰতি বিধাতা হৈ সিন্ধু হৈ সকলোকে ভৰপূৰ কৰিব লাগে। গতিকে বিন্দু আৰু সিন্ধু এই দুটা কথা বিশেষ স্মৃতিত ৰাখি শ্ৰেষ্ঠ প্ৰমাণপত্ৰ (চাৰ্টিফিকেট) ল’ব লাগে। সদায় শ্ৰেষ্ঠ সংকল্পৰ সফলতাৰে আগবাঢ়ি গৈ থাকিবা। গতিকে বিন্দু হোৱা, সিন্ধু হোৱা এয়াই সকলো সন্তানৰ প্ৰতি বৰদাতাৰ বৰদান। বৰদান ল’বৰ বাবেই দৌৰিছা নহয় জানো। বৰদাতাৰ এইটোৱে বৰদান সদায় স্মৃতিত ৰাখিবা। ভাল বাৰু!\nচাৰিওফালৰ সৰ্বস্নেহী, সহযোগী সন্তানসকলক, সদায় পিতাৰ আজ্ঞা পালন কৰোঁতা আজ্ঞাকাৰী সন্তানসকলক, সদায় উদাৰ অন্তৰেৰে, বিশাল অন্তৰেৰে সকলোকে সকলো সম্পত্তি বিলাই দিওঁতা, মহান পুণ্য আত্মা সন্তানসকলক, সদায় পিতাৰ সমান হোৱাৰ উৎসাহ-উদ্দীপনাৰে উৰন্ত কলাত উৰোঁতা সন্তানসকলক বিধাতা, বৰদাতা সকলো সম্পত্তিৰ সিন্ধু বাপদাদাৰ স্নেহপূৰ্ণ স্মৰণ আৰু নমস্কাৰ।\nঅব্যক্ত বাপদাদাৰ লগত দলসমূহৰ সাক্ষাৎ\n(1) নিজক পদমাপদম ভাগ্যৱান বুলি অনুভৱ কৰানে! কিয়নো দিওঁতা পিতাই ইমান দিয়ে যে এটা জন্মতো ভাগ্যৱান হোৱাই কিন্তু অনেক জন্মলৈ এই অবিনাশী ভাগ্য চলি থাকিব। এনেকুৱা অবিনাশী ভাগ্য কেতিয়াবা সপোনতো ভাবিছিলানে! অসম্ভৱ যেন লাগিছিল নহয়নে? কিন্তু আজি সম্ভৱ হৈ গ’ল। গতিকে এনেকুৱা শ্ৰেষ্ঠ আত্মা হোৱা - এইটো আনন্দ থাকেনে? কেতিয়াবা কোনো পৰিস্থিতিত আনন্দ হেৰাইতো নাযায়! কিয়নো পিতাৰ দ্বাৰা আনন্দৰ সম্পত্তি নিতৌ পাই থাকা, গতিকে যিটো বস্তু নিতৌ পোৱা সেইটো বাঢ়িব নহয় জানো। কেতিয়াও আনন্দ কম হ’ব নোৱাৰে কিয়নো আনন্দৰ সাগৰৰ দ্বাৰা প্ৰাপ্ত হৈয়েই থাকে, অক্ষয় হয়। কেতিয়াও কোনো কথাৰ চিন্তাত থাকোঁতা নহয়। সম্পত্তিৰ কি হ’ব, পৰিয়ালৰ কি হ’ব? এইটোও চিন্তা নাই, নিচিন্ত! পুৰণি জগতৰ কি হ’ব! পৰিৱৰ্তনেই হ’ব নহয় জানো। পুৰণি জগতত যিমানেই শ্ৰেষ্ঠ নহওক কিন্তু সকলো পুৰণিয়েই হয় সেইবাবে নিচিন্ত হৈ গ’লা। ক’ব নোৱাৰোঁ আজি আছোঁ কাইলৈ থাকিম নে নাথাকিম - এইটোও চিন্তা নাই। যি হ’ব ভালেই হ’ব। ব্ৰাহ্মণৰ বাবে সকলো ভাল। একোৱেই বেয়া নহয়। তোমালোকতো আগতেও বাদশ্বাহ (সম্ৰাট) আছিলা, এতিয়াও বাদশ্বাহ, ভৱিষ্যতেও বাদশ্বাহ। যিহেতু সদাকালৰ বাদশ্বাহ হৈ গ’লা গতিকে নিচিন্ত হৈ গ’লা। এনেকুৱা বাদশ্বাহী যাক কোনেও কাঢ়ি নিব নোৱাৰে। কোনেও বন্দুকেৰে বাদশ্বাহী উৰুৱাই দিব নোৱাৰে। এইটোৱে আনন্দ যাতে সদায় থাকে আৰু আনকো দি যোৱা। আনকো নিচিন্ত বাদশ্বাহ কৰি তোলা। বাৰু!\n(2) সদায় নিজকে পিতাৰ স্মৃতিৰ চত্ৰছায়াত থাকোঁতা শ্ৰেষ্ঠ আত্মা বুলি অনুভৱ কৰানে? এই স্মৃতিৰ চত্ৰছায়াই সকলো বিঘ্নৰ পৰা সুৰক্ষিত কৰি দিয়ে। যিকোনো প্ৰকাৰৰ বিঘ্ন চত্ৰছায়াত থাকোঁতাসকলৰ ওচৰত আহিব নোৱাৰে। চত্ৰছায়াত থাকোঁতাসকল নিশ্চিত বিজয়ী হয়েই। গতিকে এনেকুৱা হৈছানে? চত্ৰছায়াৰ পৰা যদি সংকল্প ৰূপী ভৰিও ওলাই যায় তেন্তে মায়াই প্ৰহাৰ কৰি দিব। যি পৰিস্থিতিয়েই নাহক চত্ৰছায়াত থাকোঁতাসকলৰ কাৰণে কঠিনতকৈও কঠিন কথা সহজ হৈ যাব। পাহাৰৰ সমান কথা তুলাৰ নিচিনা অনুভৱ হ’ব। এনেকুৱা চত্ৰছায়াৰ চমৎকাৰ। যেতিয়া এনেকুৱা চত্ৰছায়া পালা তেন্তে কি কৰিব লাগে। অল্পকালৰ যদি কোনো আকৰ্ষণো আছে কিন্তু যদি বহিৰলৈ ওলোৱা তেন্তে গ’লা সেইবাবে অল্পকালৰ আকৰ্ষণকো জানি গ’লা। এই আকৰ্ষণৰ পৰা সদায় আঁতৰত থাকিবা। হদৰ (সীমিত) প্ৰাপ্তিতো এই এটা জন্মত সমাপ্ত হৈ যাব। বেহদৰ (অসীমিত) প্ৰাপ্তি সদায় লগত থাকিব। গতিকে বেহদৰ প্ৰাপ্তি কৰোঁতা অৰ্থাৎ চত্ৰছায়াত থাকোঁতা বিশেষ আত্মা হোৱা, সাধাৰণ নহয়। এইটো স্মৃতিয়ে সদাকালৰ বাবে শক্তিশালী কৰি দিব।\nবহুকালৰ পাচত মিলিত হোৱা অতি মৰমৰ যিসকল হয় তেওঁলোক সদায় চত্ৰছায়াৰ ভিতৰত থাকে। স্মৃতিয়েই চত্ৰছায়া হয়। এই চত্ৰছায়াৰ পৰা সংকল্প ৰূপী ভৰিও যদি বাহিৰলৈ ওলায় তেন্তে মায়া আহি যাব। এই চত্ৰছায়াই মায়াক সন্মুখত আহিব নিদিয়ে। চত্ৰছায়াৰ ভিতৰত আহিবলৈ মায়াৰ শক্তি নাই। তেওঁলোক সদায় মায়াৰ ওপৰত বিজয়ী হৈ যায়। সন্তান হোৱা অৰ্থাৎ চত্ৰছায়াত থকা। এয়াও পিতাৰ মৰম যে সদায় সন্তানসকলক চত্ৰছায়াৰ ভিতৰত ৰাখে। গতিকে এইটোৱে বিশেষ বৰদান স্মৃতিত ৰাখিবা যে অতিকৈ মৰমৰ হৈ গ’লোঁ, চত্ৰছায়া পাই গ’লোঁ। এইটো বৰদানে সদায় আগবঢ়াই লৈ গৈ থাকিব।\nসকলোৱে জাগৰণ কৰিলা! তোমালোকৰ ভক্তই জাগৰণ কৰে গতিকে ভক্তসকলক শিকাওঁতাতো ইষ্ট দেৱসকলেই হয়, যেতিয়া ইয়াত ইষ্ট দেৱসকলে জাগৰণ কৰিব তেতিয়াহে ভক্তই নকল কৰিব। গতিকে সকলোৱে জাগৰণ কৰিলা অৰ্থাৎ নিজৰ বহীত উপাৰ্জন জমা কৰিলা। গতিকে আজিৰ ৰাতিতো উপাৰ্জন কৰাৰ চিজনৰ (বতৰৰ) ৰাতি হৈ গ’ল। যিদৰে উপাৰ্জনৰ চিজন হয় তেতিয়া চিজনত জাগিবই লাগে। সেয়েহে এয়া উপাৰ্জনৰ চিজন গতিকে জাগি থকা অৰ্থাৎ উপাৰ্জন কৰা। গতিকে প্ৰত্যেকেই নিজৰ যথাশক্তি অনুযায়ী জমা কৰিলা আৰু এই জমা কৰাখিনি মহাদানী হৈ আনকো দি থাকিবা আৰু নিজেও অনেক জন্ম ভোগ কৰি থাকিবা। এতিয়া সকলো সন্তানকে পৰমাত্ম মেলাৰ সোণালী সুযোগৰ সোণালী প্ৰভাত (গ’ল্ডেন চান্সৰ গ’ল্ডেন মৰ্ণিং) দি আছোঁ। এনেয়েতো সোণালীতকৈও হীৰক প্ৰভাত (গ’ল্ডেনতকৈও ডায়মণ্ড মৰ্ণিং) হয়। নিজেও হীৰা হোৱা আৰু প্ৰভাতো হীৰা আৰু জমাও হীৰাই কৰা গতিকে সকলো হীৰাই হীৰা সেইবাবে হীৰক প্ৰভাত কৰি আছা। ভাল বাৰু।\nসংকল্পকো পৰীক্ষা কৰি ব্যৰ্থৰ হিচাপ সমাপ্ত কৰোঁতা শ্ৰেষ্ঠ সেৱাধাৰী হোৱা\nশ্ৰেষ্ঠ সেৱাধাৰী তেওঁ হয় যাৰ প্ৰতিটো সংকল্পই শক্তিশালী হয়। এটি সংকল্পও ক’তো ব্যৰ্থত নাযাওক কিয়নো সেৱাধাৰী অৰ্থাৎ বিশ্বৰ মঞ্চত ভূমিকা পালন কৰোঁতা। গোটেই বিশ্বই তোমালোকক নকল কৰে, যদি তোমালোকে এটিও ব্যৰ্থ সংকল্প কৰিলা তেন্তে কেৱল নিজৰ প্ৰতিয়ে নহয় কিন্তু অনেকৰ নিমিত্ত হৈ গ’লা, সেইবাবে এতিয়া ব্যৰ্থৰ হিচাপ সমাপ্ত কৰি শ্ৰেষ্ঠ সেৱাধাৰী হোৱা।\nসেৱাৰ বায়ুমণ্ডলৰ লগতে বেহদৰ বৈৰাগ্য বৃত্তিৰ বায়ুমণ্ডল গঢ়ি তোলা।\nআজি মাহৰ তৃতীয় ৰবিবাৰ, সকলো ৰাজযোগী তপস্বী ভাই-ভনীয়ে সন্ধিয়া 6.30 বজাৰ পৰা 7.30 বজালৈ বিশেষ যোগ অভ্যাসৰ সময়ত মাষ্টৰ সৰ্বশক্তিমানৰ শক্তিশালী স্বৰূপত স্থিত হৈ প্ৰকৃতি সহিত সকলো আত্মাক পবিত্ৰতাৰ কিৰণ দিয়া, সতোপ্ৰধান কৰি তোলাৰ সেৱা কৰা।


Search Result of golaghat district assam\nগোলাঘাট জিলাত দুটা দিনাত ৩৮ জনে সংগ্ৰহ কৰিলে মনোনয়ন পত্ৰ\nসেই অনুসৰি, কালি আৰু আজি দিনটোৰ ভিতৰত এই কেওটা বিধান সভা সমষ্টিৰ মুঠ ৩৮ গৰাকী ব্যক্তিয়ে মনোনয়ন পত্ৰ সংগ্ৰহ কৰিছে ।\nগোলাঘাট জিলাত নিৰ্বাচনৰ ব্যাপক প্ৰস্তুতি; প্ৰায় ৭.৫ লাখ ভোটাৰে নিৰ্ধাৰণ কৰিব চাৰি সমষ্টিৰ প্ৰাৰ্থীৰ ভাগ্য\nৰাজ্যৰ অন্যান্য ঠাইৰ লগতে গোলাঘাট নিৰ্বাচন জিলাটো ৰাজ্যখনৰ আসন্ন বিধানসভা নিৰ্বাচন সুচাৰুৰূপে সম্পন্ন কৰাৰ বাবে জিলা প্ৰশাসন আৰু জিলা নিৰ্বাচন শাখাই ব্যাপক প্ৰস্তুতি অব্যাহত ৰাখিছে ।\nAssam animal husbandry and veterinary Minister Atul Bora launched the animal ambulance service at the ongoing National Agri-Horticultural Show 2021 at Bokakhat in Golaghat district today. The animal ambulances has been named as ‘Pashudhan Sarathi’.\nগোলাঘাট বিদ্যুৎ বিভাগৰ সংবাদমেলঃ জিলাখনত বহু পৰিমাণে বিদ্যূৎ সেৱা উন্নত হোৱাৰ দাবী\nগোলাঘাট বিদূ্ৎ বিভাগৰ সংবাদমেল পূৰ্বৰ তুলনাত জিলাখনত বহু পৰিমাণে বিদ্যূৎ সেৱা উন্নত হোৱাৰ দাবী\nগোলাঘাটত প্ৰাক্তন মন্ত্ৰী অজন্তা নেওগক ব্যাপক আদৰনি সমৰ্থকৰ\nবহু জল্পনা কল্পনাৰ অন্তত কালি ভাৰতীয় জাতীয় কংগ্ৰেছ দলৰ প্ৰাক্তন জেষ্ঠ নেত্ৰী তথা গোলাঘাট বিধান সভা সমষ্টিৰ সদ্য পদত্যাগী বিধায়িকা অজন্তা নেওগে আনুষ্ঠানিকভাৱে ভাৰতীয় জনতা পাৰ্টীত যোগ দিয়াৰ পাছতে আজি নেত্ৰীগৰাকীক গোলাঘাটত বিপুল আদৰনি জনোৱা হয় ।\nFormer Assam minister and Golaghat MLA Ajanta Neog met Union Home Minister Amit Shah on Saturday.\nমাইক্ৰফাইনেঞ্চৰ অবাধ লুন্ঠন আৰু ঋন ৰেহাইৰ দাবীত গোলাঘাটত অৱস্থান ধৰ্মঘট\nমাইক্ৰফাইনেঞ্চৰ অবাধ লুন্ঠন আৰু ঋন ৰেহাইৰ দাৱীত গোলাঘাটত অৱস্থান ধৰ্মঘট\nসৰ্বাৰ চৰকাৰে অসমৰ জাতি মাটি ভেটি বিক্ৰী কৰিলে - ভাস্কো ডি শইকীয়া\nঐক্য , আপোচহীন, প্ৰগতিশীল জাতীয়তাবাদী শ্লগানেৰে অসমৰ ৰাজনৈতিক ক্ষেত্ৰ খনত কৃষক মুক্তি সংগ্ৰাম সমিতিৰ ঔৰষত জন্ম লাভ কৰা ৰাইজৰ দলৰ আজি গোলাঘাট জিলা অভিৱৰ্তন খনি অনুষ্ঠিত হৈ যায় ।\nAssam Police’s efforts to check wildlife crimes getaboost\nPremier Biodiversity conservation organisation, Aaranyak with support from Rhino Recovery Fund of Wildlife Conservation Network has gifted one 4WD vehicle each to Golaghat District Police and Nagaon District Police to add more teeth their sustained and apreciable efforts to check crime against rhino and other wild animals of Kaziranga National Park (NP) in Assam.\nঅখিল গগৈৰ মুক্তিৰ দাবীত গোলাঘাটত দেৱাল লিখনেৰে প্ৰতিবাদ\nAssam Cabinet to meet on every Wednesday at 11 AM\nThe Cabinet discussed in details the prevailing COVID situation in the state. Each of the ministers will be appointed to oversee the COVID 19 situation in two or more districts.\nকভিড পৰিস্থিতি পৰ্যালোচনাৰ বাবে আজি মুখ্যমন্ত্ৰীৰ জিলা ভ্ৰমণ\nকভিড পৰিস্থিতি পৰ্যালোচনাৰ বাবে আজি মুখ্যমন্ত্ৰী সৰ্বানন্দ সোণোৱালে কেইবাখনো জিলা ভ্ৰমণ কৰিব।\nডিমৌত চাহ শ্ৰমিকক সজাগ কৰিছে আটাছাৰ কৰ্মীয়ে\nযুদ্ধ সদৃশ তৎপৰতাৰে কৰিছে সজাগতা অভিযান ।\nঅনুস্কা শৰ্মা আৰু সাক্ষীৰ সিং ধোনীৰ আছে অসমৰ লগত গভীৰ সম্পৰ্ক\nএকেখন স্কুলৰ পঢ়া দুয়ো বান্ধৱীৰ কিছু আমোদজনক ফটো।\nAll Rights Reserved 2021 © The Janambhumi | Total visits : 44851657


শোণিত কুঁৱৰী/তৃতীয় অঙ্ক, ষষ্ঠ দৰ্শন - ৱিকিউৎস\nশোণিত কুঁৱৰী/তৃতীয় অঙ্ক, ষষ্ঠ দৰ্শন\n←তৃতীয় অঙ্ক, চতুৰ্থ দৰ্শন\nতৃতীয় অঙ্ক, ষষ্ঠ দৰ্শন\nতৃতীয় অঙ্ক, সপ্তম দৰ্শন→\n43036শোণিত কুঁৱৰী — তৃতীয় অঙ্ক, ষষ্ঠ দৰ্শনজ্যোতিপ্ৰসাদ আগৰৱালা\n(দ্বাৰকাৰ বাহিৰৰ সাগৰৰ পাৰত। চিত্ৰ এখোজ দুখোজকৈ গৈ থাকে; অনিৰুদ্ধ মুগ্ধ অৱস্থাত পাছে পাছে।)\nঅনিৰুদ্ধ: সঁচাকৈয়ে ইমান সুন্দৰী? মোৰ কল্পনাৰ সেই অনিন্দ্য সুন্দৰ মূৰ্তিখনি তোমাৰ প্ৰত্যেক কথাই কথাই উজ্জ্বল হৈ আহিব লাগিছে; সহস্ৰ সুন্দৰ হৈ মোৰ আগত হাঁহিব লাগিছে। চিত্ৰ—\nচিত্ৰ: তুমি মন কৰিছানে?\nচিত্ৰ: জোনালী নিশা যেতিয়া গোটেই পৃথিৱীত ৰূপৰ জেউতি চৰি উঠে—আকাশত যেতিয়া শত-সহস্ৰ তৰাবোৰে জেউতি বিলাই হাঁহি উঠে আৰু সেই সৌন্দৰ্যত বুৰ গৈ নিজৰাটিয়ে যেতিয়া কুলকুলুকৈ বৈ গৈ বিৰাট সৌন্দৰ্যৰ সৃষ্টি কৰে— তাকো সেই ৰূপৰ সৈতে ৰিজাব নোৱাৰি।\nঅনিৰুদ্ধ: চিত্ৰ— চিত্ৰ— ইমান সুন্দৰী?\nচিত্ৰ: কুমাৰ, মন কৰিছানে?\nচিত্ৰ: পুৱা যেতিয়া হেঙুলি ঊষাৰ কিৰণ আহি গোলাপৰ পাহিত ওলমি থকা নিয়ৰৰ মুকুতাবোৰত পৰি জিলিঙনি তোলে, আকাশত যেতিয়া এটা ৰংচুৱা দিগন্ত-বিয়পা সৌন্দৰ্যৰ সৃষ্টি কৰি গোটেই বিশ্বসংসাৰ সেই সৌন্দৰ্যত অভিভূত কৰি এক মহান মোহিনী সৌন্দৰ্যৰ সৃষ্টি কৰে—\nচিত্ৰ: সিও চেৰ পৰা।\nঅনিৰুদ্ধ: মই চাওঁ— মই চাওঁ—\nচিত্ৰ: মধুৰ বসন্তত যেতিয়া গছে গছে কুঁহিপাতবোৰ গজিবলৈ [ ৪৭ ] ধৰে, বাসন্তীৰ তুলিৰ বৰণত যেতিয়া গছ-পাত লতাবোৰে আত্মসমৰ্পণ কৰি ন যৌৱনৰ লাজুকী আভা ফুটাই পুৱাৰ কোমল কিৰণতে উৱঁলি পৰিব খোজে সেই সৌন্দৰ্য তুমি মন কৰিছানে?\nঅনিৰুদ্ধ: ইমান? ইমান? চিত্ৰ চিত্ৰ তোমাৰ বৰ্ণনাত মই বিয়াকুল— লৈ বলা, লৈ বলা— এবাৰ চাওঁগৈ মই— এই বিশ্বসংসাৰত সিঁচৰতি হৈ থকা বিৰাট সৌন্দৰ্য য’ত একে ঠাইতে থূপ খাই আছে। মই বিশ্ব-সংসাৰৰ সৌন্দৰ্য— সেই বিশ্ববিজয়ী সুন্দৰীৰ অধৰ চুমি—\nচিত্ৰ: ৰ’বা— তুমি মন কৰিছানে?\nঅনিৰুদ্ধ: আৰু এই সৌন্দৰ্যকে মই সাবটি ধৰিব পৰা নাই— চিত্ৰ— মোৰ আগত তুমি সৌন্দৰ্যৰ অনন্ত সমুদ্ৰ মুকলি কৰি দিছা— তাৰ পাৰ আৰু নাইকিয়া হ’বলা!\nচিত্ৰ: হিমালয় তুষাৰে ঢকা টিঙ যি ৰেখাত নলিম আকাশৰ সৈতে মিলো-মিলোকৈ লীন যাব খুজিছে, তাত যেতিয়া অস্তাচলৰ সূৰুষৰ শেষ কিৰণৰ ৰেখা এটা আহি পৰি সেই অতুল সৌন্দৰ্যত ৰং চৰাই লাহে লাহে মাৰ গৈ এবাৰ নীলা; এবাৰ ৰঙা, এবাৰ হেঙুলীয়া বৰণত পৰিণত হ’ব খোজো খোজো কৰে, সেই সৌন্দৰ্য ঊষাৰ সৌন্দৰ্যৰ সৈতে সেই ৰূপৰ লক্ষ যোজনাৰ আঁতৰত—\nঅনিৰুদ্ধ: চিত্ৰ— চিত্ৰ— মোৰ আৰু কল্পনাৰে সেই সৌন্দৰ্য ভাবিব পৰা নাই— মোৰ চকুৰ আগত সৌন্দৰ্য আহি মোৰ দৃষ্টি ধুলি-কুঁৱলি কৰি দিছে— মোক লৈ বলা— লৈ বলা— মই চাওঁগৈ— চাওঁগৈ।\n(চিত্ৰই লাহে লাহে কুমাৰক হাতত ধৰি লৈ যায়— কুমাৰ এখোজ-দুখেজকৈ ওলাই যায়! অনিৰুদ্ধ একেবাৰে মুগ্ধ। তন্ময়।)\n"https://as.wikisource.org/w/index.php?title=শোণিত_কুঁৱৰী/তৃতীয়_অঙ্ক,_ষষ্ঠ_দৰ্শন&oldid=84807"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১ ছেপ্টেম্বৰ ২০২০ তাৰিখে ২৩:২৭ বজাত সলনি কৰা হৈছিল।


ৰহস্য : ৬ আমেৰিকাৰ এপল্ল’ – ১১ চন্দ্ৰ অভিযান সঁচা আছিল জানো? (- কৰুণা ফুকন) | Xahitya.Org\nৰহস্য : ৬ আমেৰিকাৰ এপল্ল’ – ১১ চন্দ্ৰ অভিযান সঁচা আছিল জানো? (- কৰুণা ফুকন)\nby সাহিত্য ডট অৰ্গ\tJune 14, 20140comments\nছিগমুণ্ড ফ্ৰয়েড আৰু তেওঁৰ মনোবিশ্লেষণ -ৰঞ্জন ভূঞা\nNiftyৰ বাহুবলী ১৫ টা ষ্ট’ক ( Stock/ Share ) – ভাস্কৰজ্যোতি গৌৰাত্ৰ


কীৰ্তনঘৰ, পৰম্পৰাসক্ত মহিলা আৰু পিটন খোৱা মহিলা - এই সময়ত ᴾᴶᴹ\nPosted at 01:40h in সমাজ\tby\tপংকজ জ্যোতি মহন্ত0Comments\nবৰপেটা কীৰ্তনঘৰত মহিলা প্ৰৱেশৰ নিষেধ দূৰ কৰা সম্পৰ্কত বহুবছৰ ধৰি মন্দা পৰি থকা আলোচনা পুনৰ বহু সক্ৰিয় হৈ উঠিছে, ভাল কথা৷ ফেইচবুক পাৰ হৈ কাকত, চেনেল, আলোচনী সকলোতে সজোৰে আলোচনা আৰম্ভ হৈছে৷ আনহাতে, কিছুসংখ্যকে চ’ছিয়েল নেটৱৰ্কিং ছাইটত এনেধৰণৰ আপডেট দিয়া কেইবাদিনৰ পৰা দেখি আছোঁ যে – “আমি/মই বৰপেটাৰে জীয়ৰী আছিলোঁ, আমাক তাত প্ৰৱেশৰ নিষেধ কৰা বাবে কেতিয়াও হীনমন্যতাত ভোগা নাই৷” বা “আমি ইয়াৰে মহিলা/আইমাতৃ৷ তাত প্ৰৱেশ কৰিবলৈ নোপোৱা বাবে হেয় অনুভৱ কৰা নাই৷” এনে কথা ককততো দুই-এখন পত্ৰযোগে আলোচনা হোৱা দেখিছোঁ। সেই নিষেধ থাকিব লাগে বোলা এনে কথাবোৰ দেখি দেখি দুটামান ঘটনা মনলৈ আহিল—\nএনে কিছুমান মহিলাও আছে যাক স্বামীয়ে ঘুগুলা-কোৱন দিলেও হীনমন্যতাত নোভোগে৷ ছাত্ৰ হিচাপে যথেষ্ট ভাল শিক্ষকো লগ পালোঁ আৰু সাংঘাটিক নিকৃষ্ট শিক্ষকো লগ পালোঁ৷ স্কুলত এগৰাকী খুৱ বেয়া শিক্ষয়িত্ৰী পাইছিলোঁ, তেওঁ একো পঢ়ুৱাব নাজানিছিল আৰু ছাত্ৰ-ছাত্ৰীক খুৱ বেয়াকৈ কোবাইছিল৷ সেইবাবে অভিভাৱকে ল’ৰা-ছোৱালীক তাৰ পৰা আঁতৰাই নাৱেৰে নৈ পাৰ কৰিও দূৰৰ স্কুললৈ লৈ গৈছিল৷ এবাৰ এজনী ছাত্ৰী কেইবাদিনো স্কুললৈ নহাৰ পিছত এদিন যেতিয়া আহিল, সেই শিক্ষয়িত্ৰীগৰাকীয়ে “কিয় স্কুল খটি কৰিছ” বুলি খুৱ পিটিবলৈ আৰম্ভ কৰিলে৷ পূৰ্বৰ অভিজ্ঞতাৰ পৰা ছাত্ৰীগৰাকীয়ে জানেই তেওঁ কিমান পিটিব৷ গতিকে সাংঘাটিক জোৰ জোৰ দোকোবমান খোৱাৰ পাছতে ছাত্ৰীগৰাকীয়ে চিঞৰি ক’লে – “বাইদেউ, মাক দেউতাই বহুত পিটিলে, মায়ে কান্দি আছিল, সেইবাবে স্কুললৈ অহা নাছিলোঁ৷” লগে লগে শিক্ষয়িত্ৰীগৰাকীৰ মুখখন সেমেকি গ’ল, আৰু তাইক পিটিবলৈ এৰি বেলেগ ছাত্ৰ-ছাত্ৰীৰ কৈফিয়ত লোৱা আৰম্ভ কৰিলে৷ কিন্তু, পূৰ্বতে কেতিয়াও নেদেখা সেই শান্ত ৰূপটো দেখি আৰু তেওঁক মাৰিবলৈ এৰি দিয়া বাবে খুৱ ফুৰ্টি পাই ছাত্ৰীজনীয়ে একেটা কথাকে কৈ থাকিবলৈ আৰম্ভ কৰিলে – “বাইদেউ, আমাৰ মাক দেউতাই মাৰিলে বাবে অহা নাছিলোঁ”, “মাক দেউতাই মাৰিলে বাবে অহা নাছিলোঁ”…৷ তাই যিটো ফুৰ্টিৰে কথাটো ক’বলৈ আৰম্ভ কৰিলে সেই ভংগীটোৱে মোৰ মনত বহুত প্ৰভাৱ পেলাইছিল৷ তাই কেইবাবাৰো তেনেকৈ কোৱাৰ পিছত শিক্ষয়িত্ৰীগৰাকীয়ে খুৱ শান্ত আৰু মৰমসনা মাতেৰে ক’লে – তেনেকুৱা কথা ক’ব নাপায়, মনে মনে থাক৷ তেতিয়া ছাত্ৰীগৰাকী মনে মনে থাকিল৷\nআমি অলপ খবৰ লৈ গম পাইছিলোঁ যে সেইধৰণৰ মাৰ খোৱাৰ পিছতো সেই মাকগৰাকীয়ে একো যেন ঘটাই নাই, তেনেকৈ আছিল৷ তেওঁ প্ৰায়েই মাৰ খায়েই থাকে, সেইবাৰ মাথোঁ অকণমান বেছি পৰিছিল৷ সেই শিক্ষয়িত্ৰীগৰাকীৰ ঘৰতো কাজিয়া খুৱ হয় বুলি খ্যাতি আছিল, মাৰপিটৰ পৰ্যায় নাছিল বাৰু, কিন্তু নিজৰ ঘৰৰ সেই খংবোৰেই ছাত্ৰ-ছাত্ৰীৰ ওপৰত উঠায় বুলি ছাত্ৰ-ছাত্ৰীৰ মাজত চৰ্চিত আছিল৷ আমাৰ ওচৰৰ তিনিখনমান গাঁৱত আৰু কেইঘৰমানৰ ঘৰত পত্নীৰ পিঠিত পৰা এনে পিটন-কাৰ্য প্ৰকাশ্য আছিল৷ অপ্ৰকাশ্যে আৰু অধিক আছিল যদিও জনা নাযায়। এই মাৰ খোৱা মহিলাসকলৰ প্ৰতিক্ৰিয়া কেনে আছিল বাৰু? জানিবলৈ পাই আজি কিছুসংখ্যক হয়তো সুখীও হ’ব – তেনে এগৰাকী মহিলাৰ এবাৰ প্ৰতিক্ৰিয়া শুনিছিলোঁ যে- “মতাটো হৈ মানুহজনীক দুই-এপিটন দিবই দেচোন!”\nএনে ঘটনা অলেখ ওলাব৷ ডাঙৰ হোৱা পিছত পাইছিলোঁ, এঘৰৰ মানুহগৰাকীক গতা মাৰি মাটিত পেলাই মানুহটোৱে ডিঙিত গছকি থাকে, হুলষ্ঠুল শুনি সদায় ভৰাঘৰৰ মানুহ গৈ মালিকনীক উঠাই মানুহটোক আঁতৰাই দিবগৈ লাগে৷ দুয়ো চাকৰীয়াল৷ তিনি মহলীয়া ঘৰ-দুৱাৰ, গাড়ী-চাৰিওসীমা নদন-বদন৷ কিন্তু মানুহগাৰকীৰ প্ৰতিক্ৰিয়া কেনেকুৱা? – নিৰ্লিপ্ত, কোনো হীনমন্যতা নাই, যেন এইবোৰ ঘৰুৱা পৰম্পৰা— থাকিবই! অশান্তিত ভাৰাঘৰ এৰি কোনোবা গুচি গ’লেও, আকৌ তুলি দিবলৈ নতুন ভৰাতীয়া আহিবই! এই ঘটনাবোৰ দেখি দেখি ভাৱ হয়, কোনোবা মহিলা বা ওপৰত কোৱা ধৰণৰ সেই “আইমাতৃ” ওলাব এতিয়াও, যি ক’ব – “আমাৰ একো হীনমন্যতা নাই৷ মতাটো হৈ মানুহজনীক দুই-এপিটন দিবই দেচোন!”\nকীৰ্তনঘৰ, পিটন, পৰম্পৰাসক্ত, বৰপেটা কীৰ্তনঘৰ, মহিলা\nবলি আৰু কোৰবানিৰ ম’হ-গৰুক লৈ জুবিন গাৰ্গৰ নতুন গান\nঅসমৰ গ্ৰন্থ, চৰকাৰ আৰু আমাৰ সমাজ\nঅসমীয়া মাধ্যমৰ অগ্ৰগতি নে ভৱিষ্যতৰ এখন পংগু সমাজৰ সংকেত?\nঅসমত বিজ্ঞান আৰু শান্তিৰ বঁটা\nজনপ্ৰিয় চলচিত্ৰ পৰিচালক মুনিন বৰুৱাৰ সৈতে এটি সাক্ষাৎকাৰ (সাক্ষাৎগ্ৰহণ আৰু সংকলন: ভাস্কৰজ্যোতি ভট্টাচাৰ্য্য)


*************************** অৰূপজ্যোতি সন্দিকৈ\nঅসম চুক্তিখন কেতিয়াকৈনো ৰূপায়ণ হ’ব\nমোৰ প্ৰেমেও কেতিয়াকৈনো জয় গান গাব,\nএশ এবুৰি সমস্যাই অসমখন ভৰি আছে ভাই\nএতিয়ালৈকে মোৰ এজনীও প্ৰেমিকা নাই,\nচতুৰ্থবাৰৰ বাবে গগৈদেওৰ চৰকাৰ আকৌ আহিবৰে হ’ল\nপিছে মোৰ প্ৰেম-পিৰিতি এতিয়াও নহ’ল,\nনিৰ্বাচনৰ সময়ত চৰকাৰে ক’ত প্ৰতিশ্ৰুতি দিলে\nছোৱালী পতাই দিম বুলি মোৰ পৰাও ক’তই ধাৰত টকা নিলে!\nএবাৰ নহয় দুবাৰ নহয় তিনিবাৰকৈ গগৈ চৰকাৰ আহিল\nমোৰ দৰে বেকাৰৰ জীৱনলৈ সুখ নামৰ বস্তুটোৱে নাহিল,\nমিচাতে ৰ’দত শাৰী পাতি ভোটটো দিলো\nকালি থানত মতা হাঁহ এটাও বলি দিলো\nপিছে প্ৰেমত মই ভিজা মেকুৰিহে হৈ গ’লো ।\nভাবিছিলো বহু কথা\nচৰকাৰে আমাৰ সমস্যাবোৰৰ মাৰিব লেঠা\nময়ো প্ৰেমিকাৰ সৈতে গাতে গা লগাই পাতিম মনৰ কথা,\nচৰকাৰৰ প্ৰগতিৰ কথাবোৰ খবৰ কাগজতে আৱদ্ধ হৈ ৰ’ল\nমোৰো মনৰ কথা্বোৰ ইফাল-সিফাল কৰি মনতে ৰ’ল\nবিদেশেবোৰ যে স্বদেশী হ’বৰে হ’ল!\nএইখন মোৰ কি কপালহে\nকপাল নহয় যেন চৰকাৰে দিয়া তিৰপালহে\nবুলো শৰ্মাদেও মোৰ দৰে মন্দভাগী প্ৰেমিক সকলৰ বাবে\nকিবা আঁচনি আছে যদি ৰাজহুৱাকৈ ক’ব\nপাৰিলে আপোনাৰ টিভিটোতে ঘোষণা এটাকে কৰি দিব\nজয় জয় জয় অসম চৰকাৰ\nআমাৰ দৰে ৰাইজৰ কথা ভাবিবলৈ কিহৰ দৰকাৰ\nদিচ ইচ অ’লচ ইম্পৰন্টেনট মেটাৰ\nপ্ৰেমত পৰাত কৈ ৰাজনীতি কৰাই বেটাৰ ।।


যিসকলে কয় মাযহাব মানা ফৰজ তেওঁলোকৰ ওচৰত আমাৰ প্রশ্ন? – sogoodislam\nতারা জ্বীন,তাবীজ কন্ট্রোল করতে পারে তারা মূলত ভন্ড\nযিসকলে কয় মাযহাব মানা ফৰজ তেওঁলোকৰ ওচৰত আমাৰ প্রশ্ন?\nযিসকলে কয় মাযহাব মানা ফৰজ তেওঁলোকৰ ওচৰত আমাৰ প্রশ্ন?===========================\n১। মাযহাব কাক বোলে?\n২। মাযহাবৰ শাব্দিক অর্থ কি?\n৩।প্রচলিত চাৰি মাযহাব মানাটো ফৰয নেকি?\n৪। যদি ফৰয হয় তেনেহ’লে এই ফৰযটি কোনে উদ্ভাৱন কৰিলে?\n৫। এইটো সকলোৰে কাৰণে নেকি?\n৬। নে কিছুমান লোকৰ কাৰণে?\n৭। যিসকলে চাৰি মাযহাব নামানে, তেওঁলোক মুছলিম নহয নেকি?\n৮। হানাফী, শ্বাফিয়ী, মালিকী হাম্বলী এই চাৰি মাযহাব কেতিয়া সৃষ্টি হৈছিল?\n৯। কোনে সৃষ্টি কৰিছিল?\n১০। কিয় কৰিছিল?\n১১। এইটো কৰা আৰু মানাৰ কাৰণে আল্লাহ আৰু ৰাছুলুল্লাহ চাল্লাল্লাহু আলাইহি ৱাছাল্লামৰ নির্দেশ আছে নেকি?\n১২। যিসকলৰ নামত মাযহাব সৃষ্টি কৰা হৈছে তেওঁলোকে এই মাযহাববোৰ বনাবলৈ কৈছিল নেকি?\n১৩। ৰাছুল্লাহ চাল্লাল্লাহ আলাইহি ৱাছাল্লামৰ চাহাবীসকলৰ মাযহাব কি আছিল?\n১৪। সেইটো এতিয়াও প্রচলিত আছে নেকি? নে বন্ধ হৈ গেছে?\n১৫। বন্ধ হ’লে কোনে বন্ধ কৰিলে?\n১৬। কিয় বন্ধ কৰিলে?\n১৭। বন্ধ কৰাৰ অধিকাৰ কোনে দিলে?\n১৮। আৰু যদি বন্ধ হোৱা নাই, তেনেহ’লে অন্যৰ নামত মাযহাব সৃষ্টি কৰাৰ প্রয়োজন কি?\n১৯। চাৰি মাযহাব মানা যদি ফৰযেই হয় যিসকলে চাৰি মাযহাব নামানে অথবা চাৰি মাযহাব সৃষ্টি হোৱাৰ আগতে যিসকলে মৃত্যুবৰণ কৰিছে তেওঁলোকৰ কি হব?\n২০। (নাউযুবিল্লাহ) তেওঁলোক দোযখী হব নেকি?\n২১। ইমাম চাৰিজনৰ মাযহাব কি আছিল?\n২২। তেওঁলোকৰ পিতা-মাতা, ওস্তাদসকল আৰু পূর্বপুৰুষসকলে কি মাযহাব মানি চলিছিল?\n২৩। সেই মাযহাব এতিয়া মানা যায় নে?\n২৪। ঈমানদাৰী আৰু কুৰআন হাদীছৰ বিদ্যাত চাৰি ইমাম শ্রেষ্ঠ আছিল নে চাৰি খলীফা?\n২৫। যদি খলীফাসকল শ্রেষ্ঠ আছিল তেনেহ’লে তেওঁলোকৰ নামত মাযহাব কিয় নহ’ল?\n২৬। তেওঁলোক ইমামসকলতকৈ কম জ্ঞানী বা অযোগ্য আছিল নেকি?\n২৭। নবীৰ নামত কালিমা পঢ়িব, ইমামসকলৰ নামত মাযহাব মানিব আৰু পীৰ-ফকিসকলৰ তৰীকামতে চলিব এই নির্দেশ কুৰআন হাদীছৰ ক’ত আছে?\n২৮। আল্লাহৰ নবীৰ মাযহাব বা তৰীকা নাই নেকি?\n২৯। সেই মাযহাব বা তৰীকা যথেষ্ট নহয় নেকি?\n৩০। নবীৰ প্রতি ইছলাম পৰিপূর্ণ কৰা হোৱা নাই নেকি?\n৩১। ৰাছুলুল্লাহ চাল্লাল্লাহু আলাইহি ৱাছাল্লাম কামিল নবী নহয় নেকি?\n৩২। ইছলাম যদি পৰপূৰ্ণ আৰু নবী মুহাম্মাদ চাল্লাল্লাহু আলাইহি ৱাছাল্লাম যদি কামিল হয় তেনেহ’লে আন কাৰোবাৰ মত ও পথ মান্য কৰাৰ অৱকাশ ক’ত?\n৩৩। যিসকলে পৰিপূর্ণ ইছলাম আৰু কামিল নবীক অসম্পূর্ণ বুলি প্রমাণ কৰি আন কাৰোবাৰ দ্বাৰা তাক পূর্ণ কৰাৰ সপোন দেখিছে, তেওঁলোকে কুৰআন আৰু হাদীছৰ বিৰোধিতা কৰা নাই নে?\n৩৪। যি দলটোৱে মুক্তি পাব বুলি নবী চাল্লাল্লাহু আলাইহি ৱাছাল্লামে সুস্পষ্টভাৱে ঘোষণা কৰিছে- সেই নাযাতপ্রাপ্ত দল চাৰি মাযহাবৰ কোনটো?\n৩৫। বেহেস্তৰ পথ বা চিৰাতুল মুস্তাকীম বুজাবৰ কাৰণে নবী চাল্লাল্লাহু আলাইহি ৱাছাল্লামে এডাল সৰল ৰেখা অঙ্কন কৰি ক’লে, এইটো আল্লাহৰ পথ। তোমালোকে ইয়াৰ অনুসৰণ কৰা। তাৰ পিছত সেই সৰল ৰেখাডালৰ সোঁ-ফালে আৰু বাওঁ-ফালে কেইডালমান ৰেখা আঁকিলে আৰু ক’লে, এই পথবিলাকৰ প্রত্যেকটোত এজনকৈ শ্বয়তান আছে। সিহঁতে নিজ নিজ পথৰ ফালে মাতিছে। তোমালোকে সেই পথবিলাকৰ অনুসৰণ নকৰিবা। যদি কৰা, তেনেহ’লে সিহঁতে তোমালোকক সৰল পথৰ পৰা বিভ্রান্ত কৰি পেলাব-(মিশকাত)।এই হাদীছ অনুযায়ী ৰাছুলুল্লাহ চাল্লাল্লাহু আলাইহি ৱাছাল্লামৰ পথ চিৰাতুল মুস্তাকীম ব্যতীত অন্য পথসমূহ শ্বয়তানৰ পথ নহয়নে?\n৩৬। কালিমা পঢ়া হয় নবী চাল্লাল্লাহু আলাইহি ৱাছাল্লামৰ নামত, কবৰত ৰখা হয় নবী চাল্লাল্লাহ আলাইহি ৱাছাল্লামৰ তৰীকাত, কবৰত প্ৰশ্ন কৰা হব নবী চাল্লাল্লাহু আলাইহি ৱাছাল্লামৰ কথা, হাশ্বৰৰ ময়দানতো নবী চাল্লাল্লাহু আলাইহি ৱাছাল্লামেই শ্বাফায়াত কৰিব- সেই মহান নবী চাল্লাল্লাহু আলাইহি ৱাছাল্লামৰ তৰীকা বাদ দি আন কাৰোবাৰ তৰীকা মানিলে নাজাত পোৱা যাব নে?\n৩৭। মুছলিমসকলৰ আল্লাহ এক, নবী এক, কুৰআন এক, কিবলা এক আৰু এটাই তেওঁলোকৰ ধর্ম-কর্ম¸ ৰীতি-নীতি। তেওঁলোকৰ মুক্তি আৰু কল্যাণৰ পথ হৈছে মাত্র এটাই। যিটো ইছলাম, চিৰাতে মুস্তাকীম বা তৰীকায়ে মুহাম্মাদী। মাযহাব অর্থ চলাৰ পথ। এয়াই সঠিক অর্থ। কিন্তু মাযহাবীসকলৰ মতে মাযহাব অর্থ মত ও পথ। এই অর্থত দুনিয়াত যিমান মত আৰু পথ আছে সকলোৱেই মাযহাব। তেওঁলোকে কয়, ইমাম আবু হানিফাৰ মত ও পথ হানাফী মাযহাব। ইমাম মালিকৰ মত ও পথ মালিকী মাযহাব। ইমাম শ্বাফিয়ীৰ মত ও পথ শ্বাফিয়ী মাযহাব। ইমাম হাম্বলৰ মত ও পথ হাম্বলী মাযহাব। তেনেহ’লে নবী মুহাম্মাদুৰ ৰাছুলুল্লাহ চাল্লাল্লাহু আলাইহি ৱাছাল্লামৰ মত ও পথ মুহাম্মাদী মাযহাব নহয় নেকি? আৰু সকলোৰে মত ও পথতকৈ নবী মুহাম্মাদুৰ ৰাছুলুল্লাহ চাল্লাল্লাহু আলাইহি ৱাছাল্লামৰ মত ও পথ যে অতি উত্তম আৰু উৎকৃষ্ট মত ও পথ, এই কথা কোনো মুছলিমকে কব লগা নহয়। কাজেই সকলোৰে মত ও পথ পৰিহাৰ আৰু পৰিবর্জন কৰি পথ-দিসাৰী মহানবী চল্লাল্লাহ আলাইহি ৱাছাল্লামৰ মহা পবিত্র মত আৰু পথতেই আমি চলিব লাগিব। অন্য কাৰো মত আৰু পথত চলাৰ কাৰণে নির্দেশ নাই। যিসকল ইমামৰ নামত তেওঁলোকৰ ভক্তসকলে মাযহাব বনাইছে, সেইসকল ইমামৰ জন্মৰ আগতে মাযহাব নাছিল, তেওঁলোকৰ যামানাত মাযহাব নাছিল মাযহাব হৈছে তেওঁলোকৰ মৃত্যুৰ বহুবছৰ পিছত।\n(১) #ইমাম আবু হানিফাৰ (ৰহঃ) জন্ম ৮০ হিজৰীত, তেওঁ ইন্তেকাল কৰে ১৫০ হিজৰীত।\n(২) #ইমাম মালিকৰ (ৰহঃ )জন্ম ৯০ হিজৰীত, তেওঁ ইন্তেকাল কৰে ১৭৯ হিজৰীত।\n(৩) #ইমাম শ্বাফিয়ীৰ (ৰহঃ) জন্ম ১৫০ হিজৰীত, তেওঁ ইন্তেকাল কৰে ২০৪ হিজৰীত।\n(৪) #ইমাম আহমাদ বিন হাম্বলৰ (ৰহঃ) জন্ম ১৬৪ হিজৰীত, তেওঁ ইন্তেকাল কৰে ২৪১ হিজৰীত।\nযিদিনা ইমাম আবু হানিফাৰ মৃত্যু হয় সেইদিনা ইমাম শ্বাফিয়ীৰ জন্ম হয়। এই দুই জনৰ পৰস্পৰ কাৰো সৈতে দেখা সাক্ষাত হোৱা নাই। মাযহাবৰ সৃষ্টি হৈছে ৪০০ হিজৰীত। ইমাম আবু হানিফাৰ মৃত্যুৰ ২৫০ বছৰ পিছত। এই মাযহাব মুছলিমসকলৰ কাৰণে কেনেকৈ ফৰয হয়? সুধি সমাজক বুজিবৰ কাৰণে অনুৰোধ কৰিছোঁ। চাৰি ইমামৰ জন্মৰ পূর্বেও ইছলাম আছিল, মুছলিম আছিল। তেতিয়া তেওঁলোকক কৰো মত আৰু পথৰ দৰকাৰ হোৱা নাছিল, এতিয়াও দৰকাৰ নাই। তেতিয়াও মুছলিমসকলৰ ওচৰত কুৰআন হাদীছ আছিল, এতিয়াও আছে। কাজেই কুৰআন আৰু ছহীহ হাদীছেই যথেষ্ট। কাৰো ব্যক্তিগত পথত চলাৰ নির্দেশ নাই। কোনেও ভুলৰ উর্ধ্বত নহয়। গতিকে নিৰ্ভুল কুৰআন আৰু হাদীছেই মুছলিমসকলে মানি চলিব লাগিব। চাৰি মাযহাবৰ কোনো এটাও মানি চলাৰ কাৰণে আল্লাহ আৰু ৰাছুলৰ নির্দেশ নাই। আল্লাহে কৈছে,\n“হে বিশ্বাসকাৰীসকল! তোমালোকে আল্লাহৰ আনুগত্য কৰা আৰু ৰাছুলৰ আনুগত্য কৰা”। [ নিচা ৫৯,ইমৰান ১৩২ সহ ২০টাৰো অধিক আয়ত] আল্লাহে আৰু কৈছে,\n“আৰু তোমালোকে আল্লাহৰ ৰজ্জুক সুদৃঢ় হাতেৰে ধাৰণ কৰা; পৰস্পৰ বিচ্ছিন্ন নহবা”। [ইমৰান ১০৩] আল্লাহে আৰু কৈছে,\n(প্রতিষ্ঠিত হৈ যোৱা এই কথাৰ ওপৰত ) “আল্লাহৰ অভিমুখী হৈ আৰু তেওঁক ভয় কৰা, আৰু নামাজ কায়িম কৰা আৰু এনেকুৱা মুশ্বৰিকসকলৰ অন্তৰ্ভুক্ত নহবা, যিসকলে নিজে পৃথক পৃথক দ্বীন তৈয়াৰ কৰি লৈছে আৰু বিভিন্ন দলত বিভক্ত হৈ গৈছে ৷ প্রত্যেক দলৰ ওচৰত যি আছে তাতেই সিহঁত মচগুল আছে”।\n[translated from bangla by JR]\nতারা জ্বীন,তাবীজ কন্ট্রোল করতে পারে তারা মূলত ভন্ড Previous\n-OPERATION FARAZI-[by-sgis] Next


একুৰি এটা গল্প/বিষণ্ণ বাৰ্দ্ধক্য - ৱিকিউৎস\nএকুৰি এটা গল্প/বিষণ্ণ বাৰ্দ্ধক্য\n47526একুৰি এটা গল্প — বিষণ্ণ বাৰ্দ্ধক্যপ্ৰণামিকা অধিকাৰী২০১০\nপদ্ম বুঢ়ীয়ে জাৰত কঁপি কঁপি মুখেৰে অস্ফুট সুৰেৰে বৰগীত গাই গাই গোসাঁইঘৰটো মচি আছে। পুহমহীয়া পুৱাৰ জাৰ। জাৰতে বুঢ়ীৰ মাতটো প্ৰয়োজনতকৈ বেছিকৈ কঁপিছে। এই জাৰতো গাত ব্লাউজ, ছুৱেটাৰ একো নিপিন্ধাকৈ কেৱল কপাহী ৰিহাখন পিন্ধি গুৰুসেৱা কৰে। গুৰুজনাই দি থৈ যোৱা নিয়মৰ তাৰতম্য জাৰ-জহ একোতে নকৰে। বৰ জীয়েকে এবাৰ ঘৰলৈ আহোঁতে কৈছিল— মা, তই নাম-প্ৰসংগৰ সময়ত যে অকল কপাহী ৰিহাখনেই গাত মেৰিয়াই যাৱ, এই বয়সত জানো দেহাই ইমান ঠাণ্ডা সহিব পাৰে?\nপদ্মা জিকাৰ খাই উঠিছিল—ইহ, অকল ময়েইনে? আটাইকেইগৰাকী গোপিনীয়ে ৰিহাকেই পিন্ধি যায়।\nজীয়েকৰ যুক্তি—বাকীবোৰ মাটিত বাগৰি জীৱন কটোৱা, আৰ্থিকভাৱে পিছপৰা ঘৰৰ বুঢ়ী। তেওঁলোকৰ অভ্যাস আছে, তইতো তেনে কৰো বুলি নোৱাৰ! পদ্মা বুঢ়ীয়ে কথা এৰাই আঁতৰি যায়।\nবৰগীতৰ টানিব নোৱৰা অংশটো মুখৰ ভিতৰতে গুগুণাই বুঢ়ীয়ে গোসাঁইঘৰ মচি অতালে। দুহাত প্ৰসাৰিত কৰি মূৰ দোঁৱাই আসনৰ ফালে চাই সেৱা কৰিলে। উঠি আহি হাত-মুখ আকৌ ধুই গোসাঁই-নাম ল’ব। পদ্মা উঠি আহোঁতে দুৱাৰৰ পৰা অনতিদূৰৈত ৰৈ থকা ক্ষীৰধৰক দেখিলে। জাৰত কান্ধ দুখন সামান্য কোঁচ খুৱাই ক্ষীৰধৰে ৰৈ চাই আছিল পদ্মাৰ ভগৱানৰ প্ৰতি থকা ভক্তিক। পদ্মাই এপলক ক্ষীৰধৰৰ মুখলৈ চালে— ক্ষীৰধৰৰ দৃষ্টিত কি আছিল তাই নুবুজিলে। অথবা চেষ্টাও নকৰিলে। তাই জানে, এই সময়ত ক্ষীৰধৰে একাপ চাহৰ আশাৰে তাইৰ গোসাঁইৰ কাম সামৰালৈ আগ্ৰহেৰে বাট চাই আছে। ক্ষীৰধৰৰ মুখৰ ধৰিব নোৱৰা ভাবে পদ্মাক বিপাঙত পেলায়। তাই আশা কৰে, ক্ষীৰধৰে কওক— ‘হে’ৰা। লৰালৰি কৰা। তোমাৰ এইজন, ভগৱানো ভোকত কাতৰ। অন্ততঃ চাহ একাপকে দিয়া। ' নাই নকয়। অভিমানী ক্ষীৰধৰে মুখেৰে একো নকয়। মৰমৰ মাত-কথা যেন তেওঁৰ মুখৰ পৰা হেৰাই গৈছে। এজাক ল'ৰা-ছোৱালী ডাঙৰ-দীঘল কৰি, সু-সংস্থাপিত কৰি জীৱনৰ বিয়লিপৰত কাৰো পৰা কোনো প্ৰতিদান নাপাই তেওঁ যেন অভিমানী হৈ উঠিছে!\n[ ৫১ ] মৃত্যুৰ সময়ত সঁপি দি যোৱা ককায়েকৰ পাঁচোটা ল'ৰা-ছোৱালী আৰু নিজৰ চাৰিটাৰে ভৰা ঘৰখনৰ বোজা টানি টানি জীৱনৰ ভাটিবেলা নিঃসংগ হৈ পৰা ক্ষীৰধৰৰ মনৰ উমান পাওঁতাও কোনো নাই। নাই নহয়, আচলতে আছে। জীৱনসংগিনী পদ্মা আছে এতিয়াও। কিন্তু দেখা গৈছে পদ্মাৰো মনত এতিয়া কৃষ্ণহে পৰম স্বামী। সেয়ে ক্ষীৰধৰ এতিয়া পৰম অভিমানী। নিজৰ মনৰ ভিতৰতে কথা পাতি পাতি ক্ষীৰধৰে এতিয়া যেন মুখ ফুটাই কথা কোৱাৰ সুৰেই পাহৰি গৈছে।\nকি আশাৰে মানুহে সন্তান ডাঙৰ-দীঘল কৰে? কিয় কৰে? কেৱল দায়িত্ববোধৰ বাবে? ল'ৰা-ছোৱালীবোৰ ডাঙৰ হৈ কি হয়? যিয়ে আপভাল কৰি খুটি খাব পৰা কৰে, তেওঁলোকৰ প্ৰতি সিহঁতৰ কৰণীয় কি?\nদায়িত্ববোধৰ বাবেই ডাঙৰ কৰা বুলি ক'লেও নিশ্চয় সকলোৰে মনত একোটা আশা থাকে। সেই আশা ক্ষীৰধৰৰো আছিল। আটাইকেইটা ল’ৰা-ছোৱালী সু-সংস্থাপিত হৈ কোনোবাই বছৰেকত এবাৰ, কোনোবাই ছমাহৰ মূৰত এবাৰকৈ আহি ক্ষীৰধৰ আৰু পদ্মাক চাই, মিঠাই-মাংসৰে দুদিনমান দকচি খাই গুচি যায়। নিঃসংগ ক্ষীৰধৰ-পদ্মাৰ মনৰ খবৰ কোনোবাই ল'লেও কৰিবলগীয়া স্থানত প্ৰতিকাৰ কৰিবলৈ কাৰো আহৰি নাই। ন-টাকৈ সন্তান ডাঙৰ কৰাৰ বিনিময়ত ক্ষীৰধৰে অন্ততঃ এজনৰ পৰা কৰ্তব্যবোধ আশা কৰিছিল। কিন্তু ...। এজন আছে অৱশ্যে এতিয়াও ক্ষীৰধৰৰ ওচৰত। পেটমচাটোৱে পঢ়া-শুনা সামৰি চাকৰি বিচাৰি ধিতিঙালি কোবাই ক্ষীৰধৰৰ আৰ্জনেৰেই খাই আছে। কিন্তু তাৰো আহৰি নাই। সামাজিক কাম আৰু লোকৰ ঘৰুৱা দায়িত্ব মূৰ পাতি ‘জনপ্ৰিয়’ল’ৰা হ'বলৈ গৈ ক্ষীৰধৰ-পদ্মাৰ মাজৰ নিঃসংগতা ভাঙি দিবলৈ সময় নাই। নিৰ্দিষ্ট সময়বোৰত আহি খাই পদ্মাৰ কাম বঢ়োৱাৰ বাহিৰে ক্ষীৰধৰ-পদ্মাই তাৰ পৰা একো আশা কৰিব নোৱাৰে।\nক্ষীৰধৰে বিচাৰে জীৱনৰ এই ভাটিবেলা আন্ততঃ কোনোবা এজনে পুৱাৰ পৰা ৰাতিলৈকে তেওঁৰ আলপৈচান ধৰক। তেওঁ দৰমহা দি ল’ৰা ৰাখিও চাইছিল। কিন্তু তাতে কোনো আন্তৰিকতা নাই। অনবৰতে ঘৈণীয়েকৰ প্ৰতি ক্ষুব্ধ হৈ থাকিলেও তেওঁ বুজি পায় ‘আন্তৰিকতা আছে যদি একমাত্ৰ ঘৈণীয়েকৰ অন্তৰতে আছে। অভিমানতে দুয়ো দুয়োৰে ওচৰত মুখ ওফোন্দাই থাকিলেও দুয়োৱে ভালকৈয়ে বুজি উঠিছে যে বৃদ্ধাৱস্থাত অইন কাৰো পৰা কোনো সঁহাৰি নাপায়। পাঁচোটাকৈ ল'ৰা, চাৰিজনীকৈ ছোৱালী ডাঙৰ কৰি চুলি পকোৱা [ ৫২ ] দম্পতীহালৰ ওচৰত সেয়ে কাঁহি-বাটি, চকী-মেজ আৰু অনবৰতে ক্ষীৰধৰৰ ওচৰত বাজি থকা ৰেডিঅ’টোৰ বাহিৰে কোনো শব্দ নাই।\nগোসাঁই সেৱা কৰি পদ্মাই চাহ একাপ, বিস্কুট দুখনেৰে সৈতে আনি ক্ষীৰধৰ বহি থকা চকীখনৰ সন্মুখত থকা নিৰ্দিষ্ট টেবুলখনত থ’লে। মুখেৰে একো নক’লে। কোৱাৰ প্ৰয়োজন নাই। ঠিক সময়ত ঠিক কাম। পিছে ক্ষীৰধৰৰহে সময়ৰ হিচাপটো বৰ কম। জীৱনত পোৱা-নোপোৱাৰ হিচাপ কৰি থাকোতেই তেওঁৰ বহুসময় যায়। আঁৰ চকুৰে কেতিয়াবা তেওঁ ঘৈণীয়েকৰ দেহাটোলৈও চায়— ‘কিমান কৰিব দেহি! গোটেই জীৱনটো টাকুৰি ঘূৰাদি ঘূৰিয়ে কটালে। দুখোজৰ ঠাইত এখোজ দি কাম কৰি কৰি বেচেৰীজনীয়ে এতিয়ালৈকে আহৰি পোৱা নাই। হওঁতে দেহাটো ইমান পৰি যাবলগীয়া বয়স পদ্মাৰ এতিয়াও হোৱা নাই। কামেইহে কৰিলে। এই বয়সত পদ্মাৰ বোৱাৰী সুখ খোৱাৰহে বয়স। ’\nক্ষীৰধৰৰ মনটো হঠাৎ ৰঙীয়াল হৈ উঠিল— হে’ৰা। চাহকাপ চেঁচা হ'ল। আৰু একাপ ...।\n— চাহৰ কাপটো দিয়াৰ পাছত আগত লৈ বহি থাকিলে চাহ গৰম হৈ থাকিবনে? দেহা শেষ হৈ গ'ল এই মানুহটোৰ তাল ধৰোঁতে ...। ক্ষীৰধৰৰ আজি পদ্মাৰ কথাত অভিমান নাজাগিল।\n— দিয়াহে হেৰা, অকণমান গৰম কৰি এই কাপকে দিলেই হ’ব, দিয়া। মই কিবা দৰকাৰী কথা ভাবিছিলো বাবে ...।\nচিলাই চোঁ মৰাৰ দৰে চাহৰ কাপটো লৈ পদ্মা ভিতৰ সোমাল। ক্ষীৰধৰৰ সোলা মুখত হাঁহি বিৰিঙিল।\n— বুঢ়ী হ’ল কি হ'ল? চিলাৰ দৰে চোঁ মাৰি ঘূৰিব পৰা হৈয়ে আছে।\nআচলতে পদ্মাৰ খং উঠিছিল—একে কামকে গোটেই জীৱনটো আহৰি নোপোৱাকৈ কৰি কৰি পদ্মা ভাগৰি পৰিছে। এতিয়া এই বৃদ্ধ অৱস্থাত জিভাৰ জুতি আৰু পেটৰ ভোকক পাহৰি ভগৱৎ চিন্তাত দিন পাৰ কৰিব খোজে। বুঢ়াটোৰহে যদি ভগৱানৰ প্ৰতি অলপো শ্ৰদ্ধা-ভক্তি আছে! পুথি এঅধ্যা পঢ়াৰো আগ্ৰহ নাই। চাহকাপ গৰম কৰি আকৌ পদ্মা বাৰান্দা পালেহি।\n— হে’ৰা ৰ'বাচোন, কথা এটা কওঁ। চাহলৈ গুৰুত্ব নিদি ক্ষীৰধৰে ক'লে। পদ্মা থমকি ৰ'ল। কি—বা কথা!\n— বুজিছা! ধিতিঙাটোলৈ ছোৱালী এজনী চাব লাগিছিল নহয়!\nঘৰখন মৰিশালি যেন হৈছেগৈ হে’। ডাঙৰকেইটাই যি কৰিলে কৰিলে, [ ৫৩ ] ইয়াকে এজনী গোটাই দিওঁ। তোমাৰো লগ হ’ব। ঘৰখনলৈও এটা জেউতি আহিব। নে কি কোৱা?\nপদ্মা মনে মনে ৰ’ল। ডাঙৰ চাৰিটা ল’ৰাই নিজে পছন্দ কবি ছোৱালী আনি, বিয়া কৰাই নিজে নিজে চাকৰি কৰা ঠাইতে সংসাৰ পাতিছেগৈ। বাকী আছে সৰুটো। তালৈকে বোৱাৰী আনিব বিচাৰিছে। চাকৰি বাকৰি নাই। পঢ়া-শুনা সামৰি ঘৰতে বহি বুঢ়াৰ আৰ্জনেৰে খাই আছে। তালৈ কি সতেৰে আৰু কি সাহেৰে ছোৱালী গোটাব বিচাৰিছেবা? পদ্মাই মুখ মেলিলে— বিয়া পাতি দিয়াৰ পাছত সি ছোৱালীজনী পুহিব কিহেৰে?\n– এহ, হ’ব নহয়! মোৰ পেন্সন আৰু বাৰীয়ে-ঘৰে হোৱা বস্তুকেইটাৰে আমি পোহ যাওঁ যেতিয়া ছোৱালী এজনী ঘৰ সোমালে কিমাননো খৰচ বাঢ়িব? আৰু দায়িত্ব পৰিলে সিও নিশ্চয় ব্যৱসায়-বণিজ কিবা এটা কৰিবই। আৰু ছোৱালী যদি কাজী হয়, তায়োতো বহি নাথাকে।\nপদ্মাই একো নামাতিলে। ক্ষীৰধৰে জানিলে। একো নমতা মানে সন্মতি। বুঢ়াৰ মনটো আনন্দত ফুলি উঠিল।\nমহা ধুম-ধামেৰে ক্ষীৰধৰৰ সৰু পুতেকৰ বিয়া পতা হ'ল। বিয়াত খৰচ কৰাত বুঢ়াই কৃপণালি নকৰিলে। বাকীকেইটা পুতেক-জীয়েক কাৰো আগত খৰচৰ বিষয়ে একো উল্লেখ নকৰিলে। বিয়াৰ এমাহৰ আগতে ক্ষীৰধৰে নিজে গৈ ছোৱালীঘৰক কৈ আহিল—‘মোক ছোৱালীজনীহে লাগে। কাপোৰ-কানি-গহনা আদি জোৰোণ ৰূপে আমাৰ ঘৰৰ পৰা আহিব। তাকে পিন্ধি তাই কইনা হৈ আমাৰ ঘৰলৈ যাব। আপোনালোকে কূটা এগচ দিয়াৰ কথাও চিন্তা কৰিব নালাগে. ...। ’ সমাজত প্ৰচলিত নিয়মৰ দোহাই দি ছোৱালীঘৰে আপত্তি তুলিছিল যদিও নৰজিল। বুঢ়াই ন-বোৱাৰীয়েকৰ সকলো বস্তু নতুনকৈ সজাই দিয়াৰ আশ্বাস দি উভতি আহিল।\nকথা মতেই কাম। ক্ষীৰধৰে ছোৱালীঘৰৰ পৰা উভতি আহিয়েই বাৰীৰ ডাঙৰ চেগুণ গছ কটাই বিছনা, আলমাৰিকে ধৰি ন-বোৱাৰীৰ প্ৰয়োজনীয় সকলো আচ্‌বাব বিয়াৰ আগতেই সজাই পেলালে। মাক-বাপেকৰ এজনী ছোৱালী, সুখত উঠিছে, সুখতেই থাকিব। ৰং দি নতুন কৰা ঘৰটোলৈ নিৰ্দিষ্ট দিনত ‘লখিমী’ সোমাই আহিল।\n[ ৫৪ ] পদ্মাৰো দেহাটোলৈ যেন নতুন বল আহিল। আলহী-অতিথিৰ খদম্‌দমতে তাই বিয়াৰ পাছৰ এমাহ কেনেকৈ গ'ল গমেই নাপালে। আলাসতে উঠা ছোৱালী বুলি পদ্মাই ন-বোৱাৰীক আলফুলে ঘৰুৱা নীতি-নিয়ম শিকাই গ'ল। মূৰ্তি এটাৰ দৰে কেৱল নকইনাই সকলো শুনি গ'ল। পদ্মাই ভাবিলে— ‘নিমাতী ছোৱালী। ' ৰাতি ক্ষীৰধৰক ভৰি ধোৱা চৰিয়াটোত গৰম পানী দিবলৈ যাওঁতে কাহানিও মাতি নোপোৱা ফুচফুচীয়া মাতেৰে সুধিলে—‘বোৱাৰী ভালনে?’ সামান্য সন্তোষৰ হাঁহি মাৰি পদ্মাই শলাগিলে— ওঁ ভালেই।\nদিন বাগৰিল। ক্ষীৰধৰে আশা পালি থাকিল। পদ্মাৰ সলনি ৰুণুক-জুনুক খাৰু পিন্ধা এখন হাতে চাহ লৈ আহিব আৰু ক'ব ‘দেউতা, চাহ খাওক। ক্ষীৰধৰৰ আশা ফলৱতী নোহোৱাত এদিন পুৱা চাহ দিবলৈ অহা পদ্মাক সামান্য ক্ৰোধেৰে ক্ষীৰধৰে মাত দিলে—তুমি যে চাহ আনিছা?\n— মই চাহ নানিলে কোনে আনিব?– সমান উষ্মাৰে পদ্মাই উত্তৰ দিলে।\n— কিয়, বোৱাৰীজনীয়ে জানো মোক চাহ একাপো দিবহি নোৱাৰে?\n— তাই টোপনিৰ পৰা উঠাই নাই। কৈ পদ্মা সাউতকৈ ভিতৰ সোমাল। ক্ষীৰধৰ ঠৰঙা লগাদি লাগি বহি থাকিল। তাৰ মানে পদ্মাৰ কাম বাঢ়িলহে। ন-ছোৱালীয়ে পদ্মাৰ হাতৰ পৰা চুৱা বাচন কাঢ়ি নি ধোৱাৰ পৰিৱৰ্তে তেওঁৰ হাতত আৰু এখন বাচন বেছিকৈহে উঠিল। এঢোক এঢোককৈ চাহকাপ খাই ক্ষীৰধৰে কুঁৱাৰ পাৰলৈ কাপ-প্লেটযোৰ ধুবলৈ আনিলে। পদ্মাই হাত মেলিলে-- চাওঁ দিয়ক।\n— নালাগে, মই ধুম।\n— ইহ্, তেওঁ ধুব! গোটেই জীৱনজুৰি ওকতোতেই গ'ল, এতিয়া বোৱাৰীয়েকৰ আগত বাচন ধুই দেখুৱালেহে হয়।\n— নহয়হে! তুমিও বুঢ়ী, ময়ো বুঢ়া। তুমি যদি এই বুঢ়ী দেহাটোৰে ভাত-চাহ বনোৱা, ঠাই সৰা-মচা-ধোৱা সকলোখিনি কৰিব পাৰা, ময়ো পাৰোঁ দিয়াচোন, অন্ততঃ নিজে খোৱা বাচনকেইটা ধুবলৈ। চাওঁ আঁতৰা। আৰু হেৰি, পানীৰ মগটো এইফালে দিয়া ...।\n"https://as.wikisource.org/w/index.php?title=একুৰি_এটা_গল্প/বিষণ্ণ_বাৰ্দ্ধক্য&oldid=109181"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৩০ নৱেম্বৰ ২০২০ তাৰিখে ১৩:৩১ বজাত সলনি কৰা হৈছিল।


অসমৰ প্ৰাকৃতিক সৌন্দর্য\nসুন্দৰৰ অলৌকিক মহিমাৰ ছন্দময় পৰশত গছে গছে, লতাই লতাই সৌন্দর্য-দীপ্ত কুসুমৰ প্রস্ফুটিত ৰূপচ্ছটাই প্ৰকৃতিৰ বুকুত সুন্দৰৰ সৌন্দৰ্যৰ জ্যোতির্ময় মেলা পাতি যােজন বিয়পা সুৰভিৰে প্রাণীজগতৰ মন বিমােহিত, চঞ্চল-চপল কৰি তােলে; মধুস্মিতা প্রকৃতিৰ লাস্যময়ী ৰূপৰ মাধুর্যই মানুহৰ মনােৰাজ্যত আলােড়ন সৃষ্টি কৰে; মানুহৰ মন নাচি উঠে। অনুভূতি জাগ্রত হয়; ভাবৰ হিল্লোলে দিগন্তৰ সীমা বিচাৰি উধাও হয় সৌন্দর্য ৰাজ্যৰ সন্ধানত; তাতেই প্রাকৃতিক বৈচিত্র্যৰ সার্থকতা।\nNatural Beauty Of Assam, অসম প্ৰকৃতিৰ লীলাকেন্দ্র। প্ৰকৃতিৰ ৰূপ-মাধুর্যই মানুহৰ সৌন্দর্য পিপাসু মনক অহেৰাত্রি আহ্বান জনায় সুন্দৰৰ সৌন্দর্য ৰাজ্যলৈ। প্রতি ঋতুৰ আগমনে নৱ নৱ সৌন্দৰ্যৰ ৰূপ-মাধুৰী অসমৰ প্রকৃতিৰ বুকুত ফুলাই তুলি অসমীক নৱ নৱ কাচোনেৰে কাচি বিনন্দীয়া কৰি তােলে। সেই বিনন্দীয়া ৰূপৰ চমকেৰে প্ৰকৃতিয়ে আনে অসমীৰ সেউজী ৰাজ্যলৈ ফুলৰ মেলা, সৌন্দৰ্যৰ মনােৰম মেলা।\nগ্রীষ্মৰ আগমনৰ লগে লগে প্ৰকৃতিৰ সমগ্ৰ বুকুৱেই সেউজীয়া ৰূপ ধাৰণ কৰে। বৰষাৰ লগে লগে সম্পূর্ণ সেউজীয়া হৈ উঠি গােটেই দেশখনকে মনােৰম সেউজীয়া ৰূপেৰে সজাই বিতােপন কৰি তােলে। বৰষাৰ জাক জাক মৌচুমীয়ে সমগ্র অসম ছাটি ধৰি তৰু-লতাবােৰক যেন পিয়াহৰ পানী যােগাই। গ্রীষ্মৰ প্ৰখৰ তাপত দগ্ধ হৈ থকা প্রাণলৈ নিবিড় প্রশান্তি আনি দিয়ে। বৰনৈৰ বুকুত, জান-জুৰি, নিজৰাৰ বুকুত বাৰিষাৰ ধল নামে; কলকল ধ্বনিৰে তীব্র বেগেৰে বৈ যায় নৈবােৰ।\nতীব্র সোঁতেও তােলে কল-ধ্বনি; পাৰৰ কঁহুৱা, খাগৰি বতাহত কঁপে। লুইতৰ বুকুততা বান উঠে; দুই কূল উপচাই অপাৰ সমুদ্রৰ সৃষ্টি কৰি বৈ যায় গুৰুগম্ভীৰ গতিৰে মহাসাগৰ উদ্দেশ্যি। ৰিণি ৰিণি দেখা যায় দুই পাৰৰ দূৰৰ গাঁওবােৰ, পর্বত পাহৰবােৰ; দূৰৰপৰা দেখা যায় যেন নীলা নীলা পাৰিযুক্ত বগা এক সুদীর্ঘ বিস্তীর্ণ চাদৰ মেলি থৈছে ব্রহ্মপুত্র উপত্যকাৰ সোঁমাজত। এয়া যেন অসমী আইৰ বুকুৰ মনােম এক ৰিহাৰ আঁচল; বতাহৰ লহৰে লহৰে উৰি উৰি নাচি বাগি আইৰ অপৰূপ সৌন্দর্য দুগুণে মনােমােহা কৰি তুলিছে।\nপাৰৰ খাগৰি, কঁহুৱাই হালি-জালি ৰঙতে বিভােৰ হৈ যেন মলয়াৰ চোৱৰেৰে আইৰ দেহৰ ক্লান্তি দূৰ কৰিছে। পাহাৰৰ ওখ ওখ বিৰিখৰ মাজে মাজে আঁকাই-পকাই কুলু কুলু সুৰেৰে বৈ থকা জুৰি-জানবােৰে যেন লাজৰ ওৰণি টানি বিভুৰ মহিমাৰ বন্দনা-গীত গাই অসীম উদ্দেশ্যে যাত্রা কৰিছে লুকাই লুকাই, অনাঘ্রাত। পাহাৰীয়া অনামিকা কুসুমৰ-সুৰভিৰ সঁফুৰা লৈ বৰষাৰ জান-জুৰিৰ এই অখ্যাত, অনামী অবাৰিত যাত্রাই কি সুন্দৰ, হিয়াউপচা অনুভূতি, ভাবৰ হিল্লোল নিগৰি পৰা সৌন্দর্যৰ সৃষ্টি কৰে তক উপলব্ধি কৰিব পাৰে কবিসকলেহে, দার্শনিকসকলেহে।\nবর্ষা যায়, শৰত আহে। পৃথিৱীলৈ আহে ৰি ৰিক্ মলয়াৰ মৃদুল হিল্লোল। তাৰ পৰশ লাগি পথাৰৰ সেউজীয়া লখিমী হালি-জালি, নাচিবাগি আনন্দ-বিভােল। বিলৰ বুকুত শাৰদীয় পূর্ণিমাৰ স্নিগ্ধ জ্যোৎস্নাৰ ৰূপালী পৰশত ভেঁটফুলে হাঁহে। দিনমণিৰ আগমনৰ মাহেন্দ্ৰ ক্ষণত শতদলে হাঁহি মাৰে মিচিচা। সুনির্মল বাৰিধিয়ে বুকুত সাবটি লয় প্রস্ফুটিত ভেঁট আৰু পংকজৰ কোমল ছায়াক আলফুলকৈ। ৰাজহাঁহ, কাম, কোঢ়া, শৰালিয়ে তাৰ মাজে মাজে দাপােণত মুখ চাই সাঁতুৰি-নাদুৰি ৰঙৰ মেলা পাতে সৰসীৰ বুকুত। কেনে হিয়াউতলােৱা, হৃদয়জুৰােৱা, শান্তিৰ অমিয়া ঢলা মনােৰম দৃশ্য এইবােৰ! প্ৰকৃতিৰ বুকুৰ এই মহালীলা চাই চাই প্রকৃতি যেন নিজেই নিশ্ৰুপ হৈ ৰয়।\nজোনাকৰ জেউতিত নিশা শেৱালিয়ে হাঁহিৰে উপচাই তােলে। প্ৰকৃতিৰ বুকু, সৌৰভৰ লালিমা কঢ়িয়াই মলয়াই শান্তিৰ সুবাস ঢালে মানুহৰ অন্তৰত। নিশাৰ অন্তত নিয়ৰৰ মুকুতা সৰা দূবৰিৰ বুকুত শেৱালিৰ সৌন্দর্যই ৰচে তৰাৰ দীপালী। “হানাহানাৰ তীব্র গন্ধত সপােন বিভােৰ মাধৱী নিশা।” ৰজনীগন্ধাৰ মৃদু সৌৰভত উতলা-উন্মনা মানৱ প্রাণ। গুণ গুণ ভােমােৰাই বকুলৰ বুকুত তােলে মধুৰ গুঞ্জন। তগৰৰ সৌৰভৰ মাদকতাত মানুহৰ হৃদয় টম গােলাপৰ মিচিকি হাঁহিত মানৱ প্রাণত উঠে সপােন ৰাজ্যৰ ছন্দময় ভাবৰ উন্মেষ। বনানিৰ কুঞ্জে কুঞ্জে সুবাসিত কুসুমৰ সৌন্দৰ্যৰ মেলা। ডালে ডালে বিবিধ বিহংগৰ নৃত্যৰ মূচ্ছনা।\nগুৰু-গম্ভীৰ, শান্ত-সমাহিত নৈৰ বুকুত সুনির্মল জলধিৰ মৃদুল তৰংগৰ নাচোনৰ খেলা; পাৰে পাৰে সেউজীয়া দূবৰিৰ দলিচাত হৰিণীৰ চঞ্চল গতি; নৈৰ দাপােণত মুখ চাই তধা লাগি পানী পিয়া হৰিণৰ নীৰৱ, নিশ্চল, শান্ত চাৱনি, জুৰিৰ বুকুত কুলু কুলু সুৰৰ ঝংকাৰ। ওপৰত কুসুমিত বিৰিখৰ ছন্দময় হেন্দোলনি। কেনে মনােৰম, চিত্তাকর্ষক শৰতৰ এই বিনন্দীয়া ৰূপ !\nশৰতৰ সৌন্দর্যময় ৰূপৰ ঝলকত হেমন্তৰ বুকুত যেন জ্বলি উঠে হিংসাৰ দাবানল। সৌন্দর্য মােহময়, মায়াময় মাধুৰ্যৰ বুকুত ধ্বংসৰ নিষ্ঠুৰতা সানি দিবলৈকো হিমৰ কণাৰে প্ৰকৃতিৰ বুকুত অন্ধকাৰ আৱৰণ তৰি দিয়ে; প্রকৃতি ধূসৰ হয়, অসমী ধূসৰ হয়; ধূসৰ হয় শাৰী শাৰী নীলাচল; কিন্তু পুৱা অৰুণৰ হেঙুলীয়া আভাই হিম-কণাৰ বুকুত সাতৰঙী ৰামধেনুৰ সৃষ্টি কৰি মুহূর্ততে প্রকৃতিক কৰি তােলে বিচিত্র ময়ী। বিস্তীর্ণ পথাৰত লখিমীয়ে সােণােৱালী সাজোনেৰে সাজে, কাচোনেৰে কাচে, অপৰূপ নাচোনেৰে নাচে, সােণগুটিবােৰ হিমৰ আৱৰণেৰে, অৰুণৰ হেঙুলীয়া আভাৰে মুকুতা হৈ জিলিকি পৰে। হেমন্তৰ আকাশত ৰাজহাঁহ, শৰালিৰ কলধ্বনিৰ কোলাহল। পৃথিৱীত সােণগুটি মাণিকী মধুৰী, জহাৰ মৌ মতলীয়া গােন্ধ। হেমন্তৰ প্ৰকৃতিৰ কি যে এক অলৌকিক খেলা!\nহেমন্তক হেঁচুকি শীত আহে শমনৰ কঠোৰ লৈ। পথাৰ উৰুঙা হয়, শিমলু লঠঙা হয়। শীতৰ নিষ্ঠুৰ পৰশত তৰু লতাবােৰ উলংগ হয়; নীলাচল বাকলি বসন পৰিধান কৰি ভস্মাচল হয়; নদ-নদী জান-জুৰি নীৰৱ নিস্তব্ধ হয়; কিন্তু অদ্ধোলংগ মহাদেৱে শিৱৰূপে দয়া, ক্ষমা, কৰুণাৰ আধাৰ হৈ বৰদাতা আশুতােষৰূপে সুন্দৰ হােৱাৰ দৰেই প্ৰকৃতিৰ এই উলংগ ৰূপৰ মাজতাে আছে সৌন্দৰ্যৰ অপূর্ব সম্ভাৰ; শিমলু, পলাশ, মদাৰৰ লঠঙা ৰূপত জিলিকে ৰক্ত পুষ্পদল; শৰতৰ আকাশৰ শুধু বগা চমক চমক ডাৱৰৰ দৰেই, লঠঙা গছৰ ডালত জাক জাক কুঁৱলীৰ লুকা-ভাকু, ভুমুকা-ভুমুক। বৰফৰ বিন্দু বিন্দু কণিকাই হিমালয়ৰ বুকুত হােলী খেলাৰ দৰেই শীতৰ কুঁৱলীয়ে গছৰ ডালত হােলী খেলে।\n“শীত হলে অন্ত, আহিব বসন্ত।” শীত শেষ হয়; বসন্ত আহে। মধু বসন্তৰ শুভাগমনৰ অগ্রদূত কুলি, কেতেকী, মইনা, সখিয়তি, দহিকতৰাৰ ডালে ডালে মধুৰ কাকলি, অস্ফুট কুজন, নৃত্যৰ মূচ্ছনাৰ লগে লগে শীতৰ হেঁচাত উলংগ হৈ থকা তৰু, লতা, তৃণৰ আগত জিলিকি উঠে কোমল কোমল কুঁহিপাত; পল্লৱিত হয় সমস্ত উদ্ভিদজগত। আমে মলিয়ায়, কঁঠালে মুচি পেলায়; পলাশ, পাৰলি, অশােক, নাগেশ্বৰ, চম্পা, শিৰীষ, সেউতী, জাতিযুতি, কৃষ্ণা চূড়া আদি বিভিন্ন কুসুমৰাজি মঞ্জৰিত হৈ প্ৰকৃতিৰ বুকু ফুলেৰে উপচাই জাতিষ্কাৰ কৰি তােলে। মধুলিহৰ মধুৰ গুঞ্জনে মন মতলীয়া, প্রাণ মতলীয়া কৰি তােলে; ডালে ডালে কপৌ ফুল জিলিকি উঠে; কেতেকীৰ মৌ-মতলীয়া সুৰভিয়ে, চম্পাৰ সুধা নিঃসৰিণী সৌৰভে মানৱৰ মনকুঞ্জত যৌৱনৰ লালিমা সানি দিয়ে।\nবসন্তৰ মধুৰ পৰশত সমগ্ৰ অসম এখনি মনােৰম কুঞ্জ কাননত পৰিণত হয়, য’ত চিৰ-প্রস্ফুটিত চিৰ কুসুমিত হয় হাজাৰ হাজাৰ ফুল; যিফালে দৃষ্টি যায়, সেইফালেই ফুল, কেৱল ফুল। অসমৰ প্ৰকৃতিৰ বুকুৰ এই সৌন্দর্য ঋতুৰ সমন্বয়ত গঢ়ি উঠা। কিন্তু প্রকৃতিৰ যি স্বাভাৱিক চিৰন্তন, শাশ্বত সৌন্দর্য—তাৰ পৰিৱৰ্তন নাই; সেই সৌন্দর্য স্ৰষ্টাৰ মহিমাময়ী ৰূপৰ চিৰন্তন প্রতিফলন। অসমৰ প্ৰকৃতিৰ বুকুত তাৰ দৃষ্টান্ত অলেখ অপাৰ। লুইতৰ পাৰৰ ভুৱনেশ্বৰীৰ বুকুত উঠি লুইতৰ দুয়ােকাষৰ পৰ্বত-ভৈয়ামলৈ এবাৰ চকু ফুৰালে প্রাকৃতিক ৰূপৰ চমক দেখি দৃষ্টি স্থিৰ হৈ ৰয়।\nসুউচ্চ এই পাহাৰৰ নামনিয়েদি গহীন-গম্ভীৰ গতিৰে বৈ যােৱা মহাবাহু লুইতখনি সর্পিল গতিৰে কাষৰ দীঘলীয়া আলিয়েদি অহা-যােৱা যান-বাহনবােৰ অপৰূপ দেখি। অগ্নিগড়ৰ সু-উচ্চ বুকুৰপৰা কাষেদি বৈ যােৱা লুইতখন, বিস্তীর্ণ বলুকাৰাজি, য’ত সূৰুযৰ প্ৰখৰ কিৰণ পৰি হাজাৰ হাজাৰ মৰীচিকাৰ সৃষ্টি হয়, য’ত—“লুইতৰে বালি বগী ঢকে ঢকি কাছই কণী পাৰে লেখি”নীলিমাৰঞ্জিত দুই পাৰৰ দূৰৰ মনােৰম পাহাৰবােৰ, হালি-জালি ৰঙতে বিভােৰ হােৱা কঁহুৱাৰ ফুলবােৰ, ফাগুনৰ বাউলী পছােৱাৰ ধাৰে ধাৰে অনাই-বনাই ফুৰা কমােৱা তুলাবােৰ, সন্ধিয়াৰ আকাশত দিগন্তৰ সীমা ভেদি উৰি যােৱা বগা বগলীৰ শাৰীবােৰ কেনে মনােৰম; চিত্তাকর্ষক। বিস্তীর্ণ নল, খাগৰি, ইকৰা,\nখেৰণিৰ অৰণ্যবােৰ, তাৰ মাজে মাজে সর্পিল গতিৰে কুলু কুলু সুৰে নিৰৱচ্ছিন্নভাৱে অনন্ত উদ্দেশ্যি বৈ থকা জুৰিবােৰ সেই অৰণ্যৰ মাজে মাজে ঘাঁহ খাই ঘূৰি ফুৰা হাতী, গড়, মেঠোনৰ পালবােৰ, নির্জন বিলৰ পাৰে পাৰে চৰি ফুৰা গাহৰি, হৰিণৰ জাকবােৰ, শুকান ঘাঁহনিৰ আঁৰ লৈ ঘূৰি ফুৰা সেঁকীয়াপতীয়া, নাহৰফুটুকী বাঘবােৰ, মেঘৰ গাজনিৰ ছেৱে ছেৱে চালি ধৰা ময়ুৰৰ নাচোনৰ ছেওবােৰ—অসমৰ প্ৰাকৃতিক সৌন্দৰ্যৰ এটি এটি জ্যোতিপুঞ্জ। হাফলং অঞ্চলৰ শাৰী শাৰী বাহৰ জোপাবােৰ, অসমৰ গাঁও-ভূঁইৰ তামােলৰ শাৰীবােৰ, পাহাৰৰ দাঁতিয়ে দাঁতিয়ে যােজন বিয়পা বাগিচাৰ জোপােহা জোপােহা চাহপাতৰ গছবােৰ, তাৰ মাজে মাজে প্ৰসাৰিত ডালে-পাতে সুশােভিত শিৰীষ গছবােৰ সৌন্দৰ্যৰ অক্ষয় ভাণ্ডাৰ।\nলুইতৰ বুকুৰ মাজত শ্যামল ঘাঁহনিৰে ঢকা চাপৰিবােৰ, লুইতৰ ৰূপালী পানীৰে পৰিৱেষ্টিত ভস্মাচল পাহাৰটি নিখিল নীলিমাব্যাপী স্ৰষ্টাৰ গৰিমাৰ মহিমাৰ ধ্বজাবাহী নীলা নীলা উত্তংগ গিৰিশৃংগবােৰ, শাৰী শাৰী গিৰিমালাবােৰ, শাৰী শাৰী পাহাৰৰ মাজৰ ঠেক, দ উপত্যকাবােৰ সৌন্দর্যৰ একোটি একোটি স্ফুলিংগ। মুঠ কথাত প্ৰকৃতিয়ে অসমীক এনে অপৰূপ, শ্যামলী, বিনন্দীয়া সাজেৰে সজাই দীপলিপ সুন্দৰী কন্যা সজাই জিলিকাই ৰাখিছে যে ইয়াৰ অংগ অংগ মনােৰম শােভা, হিয়াৰ ৰন্ধ্রে ৰন্ধ্রে কমনীয় কান্তি। সৌন্দৰ্যৰ স্বৰ্গপুৰী, নীলিম অসমভূমি প্রকৃতিৰ বৰ জীয়াৰী।


ফেচবুক, টুইটাৰে কিয় অপসাৰণ নকৰে মুছলমান বিৰোধী পোস্ট? - The Cross Current\nফেচবুক, টুইটাৰে কিয় অপসাৰণ নকৰে মুছলমান বিৰোধী পোস্ট? ৰিপোৰ্ট কৰাৰ পাছতো কিয় ৰিমৰ্ভ নকৰে ইছলাম’ফবিক পোষ্ট ফেচবুক, টুইটাৰে? ৰিপোৰ্ট কৰাৰ পাছতো ৯০% পোষ্ট অপসাৰণত ব্যৰ্থ সামাজিক মাধ্যম দুটা। চাওঁক এই বিশেষ প্ৰতিবেদন। –\nস্বতন্ত্ৰতাৰ বাবে সহযোগিতাৰ প্ৰয়োজন ৷ আমাক আৰ্থিকভাৱে সহযোগ কৰিব পাৰে তলৰ লিংকত ক্লিক কৰি – https://rzp.io/l/ZrpLsROos Visit: https://thecrosscurrent.in/ Follow Us Facebook: https://www.facebook.com/TheCrossCurrent YouTube: https://www.youtube.com/c/TheCrossCurrentYoutube Instagram: https://www.instagram.com/crosscu Twitter: https://twitter.com/CurrentCross #facebookpost #TWITTER #instagram #Youtube #tiktok #post @The CrossCurrent \nঅসমক কেঞ্চাৰ চিকিৎসাৰ ক্ষেত্ৰত এখোজ ওপৰলৈ লৈ যোৱা ৰতন টাটাৰ ওচৰত আজি কৃতজ্ঞ অসমবাসী


কবিতা Archives - বৌদ্ধিক বিচাৰ\nচ’ৰাঘৰ / কথাশিল্প / কবিতা\nAdmin ফেব্ৰুৱাৰী 10, 2019\tকথাশিল্প, কবিতা 1 118\n(চাদাত হাচান মন্টোৰ সোঁৱৰণত) একো নাই তুমি কৰা মই প্ৰিয় নাৰীৰ হাতৰপৰা তুলি ল’ব খোজোঁ মদিৰাৰ পিয়লা তুমি যজ্ঞ কৰা সাপেক্ষ সভ্যতাৰ শাসন কৰা বৰদৈচিলাক মই ভালপোৱাৰ ব্যাকৰণৰ ভুল বানান তথাপি চিগাৰেটৰ ধোঁৱাৰ মাজত ৰঙা ওঁঠ এযোৰ বিচাৰোঁ তাকেহে মোৰ ফাগুন ফাগুন লাগে চি়ঞৰিবলৈ বাদ নিদিও বুকুৰ বিষতো তুমি কৰা …\nAdmin জানুৱাৰী 20, 2019\tকথাশিল্প, কবিতা081\nএনেকৈয়ে একোটা গাঁতৰ সৃষ্টি ঠায়ে ঠায়ে যি আচলতে একোটা সপোন কবিয়ে কোৱাৰ দৰে “পোতা পুখুৰী”ৰ পৰা ৰিঙিয়াই মতা জলকুঁৱৰীৰ ৰিং কেনেকৈ কবি কেনেকৈ সুধী যেনেকৈ ৰজাই ভাল পায় পাহাৰ অথচ কথা পাতিব নোৱাৰে গছৰ স’তে ভালপোৱা ধানখেৰৰ জুইৰ দৰে হ’ব পাৰে! কিন্তু বিৰহ তুঁহ জুই সপোন নেদেখা সামাজিক বাট পথ …\nAdmin ডিচেম্বৰ 27, 2018\tকথাশিল্প, কবিতা096\nদেওবৰীয়া দুপৰবোৰত লগ পাওঁ এজাক চৰাই কাষত বা দি বহি থাকে কপালত কেঁহেৰাজ বৰণ হৈ জিলিকি থকা এসোঁতা ঘাম ইউৰিয়া ৰহিত বুলি সেউজীয়া শাকনি ডৰাত সোমাই খুটিয়াই খুটিয়াই চাওঁ নহ’লে পাগত উঠা সময়বোৰো ভেকুৰি উঠে অকস্মাতে পণ্য পৰ্ব এটা গাত মেৰিয়াই নিতাল মাৰি থাকে বজাৰখন অসুখীয়া অংক এটা লৈ বুকুত …\nআহি আছে পিতাই সেই দিন৷৷ ভাস্কৰ জে নাথ৷৷\nAdmin ডিচেম্বৰ 27, 2018\tকথাশিল্প, কবিতা0116\nযদিওবা মই হত্যাকাৰী নহয় হত্যা কৰাৰ কুচকাৱাজ চলাইছো দুঃসময়বোৰক চুৰিকাঘাত কৰিব ওলাইছো বেদনাবোৰক পিতাই কেবল তোৰ ওঁঠত চাবলে হিৰন্ময় সময়ৰ হাঁহি মই হত্যাকাৰী হোৱাৰ কুচকাৱাজ চলাইছো শীতৰ সেমেকা ৰাতি আমাৰ গাঁৱৰ সকলোৱে জুই ফুৱাব সকলোৰে তেজত উষ্ণতা বাঢ়িব সেই উষ্ণতাৰে গাঁও খনক উষ্ণ কৰি ৰাখিম জুই ফুৱাই ধোঁৱা লগা ৰঙাচাহ …\nবিৰিয়া ৷৷ দাদুল দেৱকৃষ্ণ বৰুৱা৷৷\nAdmin ডিচেম্বৰ 18, 2018\tকথাশিল্প, কবিতা 1 112\nধোঁৱা খাই খাই ক’লা পৰিছিল কলিজা এলান্ধু-ওৰণি আঁতৰাই পিতায়ে তুলি লৈছিল কান্ধত প্ৰতিপদৰ জোন সুখবোৰ এটা এটাকৈ গোটাওতে জিলিকিছিল — ৰ’দঘাই হাত সুখবোৰ ভাৰে ভাৰে কঢ়িয়াওঁতে উথলি উঠিছিল — বুকু খামিডাঠ পথাৰৰপৰা চোতাল চোতালৰপৰা ভঁৰাল ইটোৰ পিছত সিটো সোণসেৰীয়া গান গানময় হৈ উঠে দিন-মাহ-বছৰ কোনোবা বাৰিষা মথাউৰি ভাগি সেউজীয়া উছন …\nAdmin নৱেম্বৰ 24, 2018\tকথাশিল্প, কবিতা0375\nলাচিত ফুকন ! লাচিত ফুকন! মোৰ স্বদেশৰ বীৰ! দেশৰ কাৰণে তাহানি এদিন যাচিলা নিজৰ শিৰ। দেশৰ কাৰণে, মুক্তিৰ হকে, অন্যায় ৰোধি বীৰ! নৰ-শোণিতেৰে কৰিলা আৰতি দেশৰ জয়শ্ৰীৰ। দেশৰ কাৰণে শুনিলা এদিন মৃত্যুৰ আবাহন, জাতিৰ বুকুত জগাই তুলিলা, দুৰ্ম্মদ যৌৱন। পছোৱা বিনাই যায়, তাৰ আঁৰে আঁৰে কৰুণ সুৰেৰে কোনে যেন কয় …\nAdmin নৱেম্বৰ 23, 2018\tকথাশিল্প, কবিতা0135\nজোন গলা আহিনৰ ৰাতিটো সপোন এটি হৈ কথা কোৱা নদী এখন হৈ মোৰ শেতেলিলৈ আহিছিল। ৰাতিটো অহাৰ লগে লগে মুখৰ হৈ পৰিছিল মৌন হৃদয় খোলা খিৰিকিৰে ভাহি অহা শেৱালিৰ আমোলমোল সুবাসত হৃদয়ৰ প্ৰাচীন বিষণ্ণতা উৰি গৈছিল কপাহগুটীয়া মেঘৰ পিঠিত উঠি পিয়লাৰ পাছত পিয়লা ৰাগীভৰা জোনাক পি পি মাতাল হৈ পৰিছিলো …\nকথকতা৷৷ ইন্দিৰা গোস্বামী৷৷\nAdmin নৱেম্বৰ 11, 2018\tকথাশিল্প, কবিতা099\nশেষনিশাৰ কথকতা কৃষ্ণপক্ষৰ শেষনিশা তৰাবোৰে আকাশত পোহৰৰ পোহাৰ মেলে ৷ নাৰিকল পাতত উলমি ৰোৱা নিয়ৰৰ টোপালবোৰে চোতালত আল্পনা আঁকে৷ উদং বুকুৰ উমত সাধুবোৰে বিৰবিৰাই স্বপ্ন নে দিঠক ঠাৱৰ কৰাৰ পৰা বিৰত থাকে সময়৷ পুৱতি নিশাৰ কথকতা বাঁহৰ দৰ্জাখন খুলি চাঙঘৰৰ বাৰাণ্ডাত সাধুবোৰে পায়চাৰি কৰে৷ লাহে লাহে কুঁৱলীৰ অস্পষ্ট আৱৰণখন ফালি …


নানা পাটেকাৰৰ এটি সংলাপ আৰু কিছু বিক্ষিপ্ত চিন্তা : অনুপল গগৈ | সৃষ্টিৰ জিলিঙনি\n← জীৱনৰ অনুভৱ : সন্ধ্যা বেজবৰুৱা\nনিসংগ দিনৰ কবিতা : কল্যাণ কুমাৰ কলিতা →\nনানা পাটেকাৰৰ এটি সংলাপ আৰু কিছু বিক্ষিপ্ত চিন্তা : অনুপল গগৈ\nবহুত দিনৰ আগতে নানা পাটেকাৰৰ এখন ছবি চাইছিলো৷ প্ৰহাৰ নামৰ ছবিখনত অভিনয়ৰ লগত পৰিচালনাও তেখেতৰেই আছিল৷ আজি হঠাতে ছবিখনৰ এটা সুন্দৰ সংলাপ মনত পৰি গ’ল৷ ছবিৰ শেষৰ ফালে ন্যায়ালয়ৰ কাঠগড়াৰ পৰা নানা পাটেকাৰৰ উদাত্ত কন্ঠত সংলাপ “বিনামূল্যত পোৱা স্বাধীনতাৰ বাবে বহুতেই স্বাধীনতাৰ প্ৰকৃত অৰ্থ বুজি নোপোৱা হৈছে”৷ সংলাপৰ শেষত দৰ্শকৰ সুহুৰি আৰু হাতচাপৰি ৷\nসঁচাকৈ কি সুন্দৰ সংলাপ৷ হাজাৰ মুক্তিযোদ্ধাৰ তেজেৰে লিখা এই স্বাধীনতাৰ আজি মূল্য কিমান?\nগান্ধীজীৰ এই সংগ্ৰামত কি অৱদান তাক কোৱাৰ প্ৰয়োজন নাই ৷ কিন্তু গান্ধীজীক লৈ আমাৰ ঠাট্টা মস্কৰাৰ অন্ত নাই৷ বহুতে দেশ বিভাজনৰ আৰু বৰ্তমান দেশৰ দুৰৱস্থাৰ মূল দোষী গান্ধীজী বুলিও কয় ৷ আচলতে সম্যক জ্ঞান নথকা লোকসকলেহে এনে টুলুঙা মন্তব্য কৰে ৷ কিছুমানে আকৌ তেখেতৰ নামত ৰাজনীতি কৰি ৰাজপাট খাই আছে ৷\nযি কি নহওক মূল কথাটো হৈছে ক’লা ধন আৰু জন্মগতে লাভ কৰা স্বাধীনতাৰ অপব্যৱহাৰ কৰা লোকসকলক চাগে সকলো সচেতন লোকে লক্ষ্য কৰিছে ৷\nআনহাতে গণতন্ত্ৰৰ অপব্যৱহাৰ কৰিবলৈ পাবত গজা দল সংগঠন সমূহতো আছেই ৷ যাৰ মন গৈছে সিয়েই যিকোনো বিষয়ক লৈ অহৈতুক বিতৰ্ক, ধৰ্ণা, বন্ধ, অনশন কৰিছে আৰু নিজৰ অস্তিত্ব জাহিৰ কৰিছে ৷\nমোৰ এজন বন্ধুৱে কৈছিল আমি ভাৰতীয়বোৰ হেনো বৰ ভাল অনুগামী ৷ নিজৰ বিবেক বুদ্ধিৰে বিচাৰ কৰাতকৈ বেলেগক অনুসৰণ কৰি ভাল পাওঁ ৷ সেয়ে আমাৰ নেতা পালি নেতাৰ অভাৱ নাই ৷ গণতন্ত্ৰৰ দোহাই দি যাৰ যি মন যায় তাকেই কৰাৰ ফলত এক বিশৃংখলাৰ সৃষ্টি হৈছে , অৰাজকতাৰ সৃষ্টি হৈছে৷\nএই সকলো সমস্যাৰ এক সহজ সৰল উদাহৰণো কিন্তু প্ৰহাৰ ছবি খনৰেই আন এটা সংলাপৰ যোগেদি নানা পাটেকাৰে দিছে ৷ সকলো ভাৰতীয়ৰ বোলে দুই চাৰি বছৰৰ বাবে সেনা বাহিনীত যোগদান কৰাটো বাধ্যতামূলক কৰিব লাগে বুলি কৈছে নানা পাটেকাৰে৷ কথাটো পিছে নোহোৱা নহয়৷ সেনাৰ নিয়মানুৱর্তিত অনুশাসনত দুই চাৰি বছৰ কটোৱাৰ পিছত সকলোৱে মোৰ বোধেৰে শৃংখলাবদ্ধভাবে জীৱন কটাব আৰু স্বাধীনতাৰ মূল্য অলপ হ’লেও বুজিব৷\nদেশখন যি দিশত আগবাঢ়ি আছে কেতিয়াবা এনে লাগে যেন ভবিষ্যতে ধনী আৰু দুখীয়াৰ মাজত ভাৰতখন স্পষ্ট ভাবে বিভাজিত হৈ পৰিব ৷ আমাৰ দৰে মধ্যবিত্ত নাথাকিবই চাগে ৷ ঠিক হলীউডৰ বহু ছবিত দেখুওৱাৰ দৰে এক ধনী বিলাসী জগত আৰু এক দুখীয়া অপৰাধৰ ক’লা জগত আৰু এই দুই পক্ষৰ মাজত অস্তিত্বৰ যুঁজ ৷\nকেতিয়াবা এজন সাম্যবাদী বন্ধুৰ কিছুমান কথাও মনত পৰে৷ তেওঁৰ মতে সাম্যবাদে ব্যক্তি স্বাধীনতাত অলপ বেয়া প্ৰভাৱ পেলাব যদিও দেশ আৰু দহৰ ভালৰ বাবে এইকণ ত্যাগ কৰিবই লাগিব৷\nউদাহৰণস্বৰূপে বন্ধুৱে কয়, “চা স্কুলত থাকোঁতে কিমান শাসনত আছিলি, ব্যক্তি স্বাধীনতা নাছিল কিন্তু কলেজত পাই কি হ’ল ক্লাছ নকৰি চিনেমা চাব ললি” ৷\nদেশৰ আৰু দহৰ কাৰণে ত্যাগ কৰাটো মহান তেন্তে আমি সকলোৱে মিলি এটা সুন্দৰ ভবিষ্যতৰ বাবে অলপ ত্যাগ কৰিব নোৱাৰিম নে?\nএজনে মাছে মঙহে আৱা আথানি কৰি খাব আৰু দহ জনে লঘোণে শুব ই কেনে কথা? ???\nবহুতৰ মতে মই সাম্যবাদক সমৰ্থন কৰোঁ কাৰণ মই মধ্যবিত্ত , ধনী হোৱা হ’লে ধনতন্ত্ৰক সমৰ্থন কৰিলোহেঁতেন৷ এই কথাষাৰৰ সত্যতা ধনী হ’লেহে গম পাম !\nকিন্তু ভাৰতৰ দৰে এখন ভৌগোলিক আৰু জৈৱ বিচিত্ৰ দেশত জানো ই প্ৰযোজ্য হ’ব?\nযিয়েই হওক আমাক ফিডেল কেষ্ট্ৰোৰ দৰে এজন নেতা লাগে বাকী পিছত দেখা যাব ৷\nPosted on ডিচেম্বৰ 8, 2012, in প্রবন্ধ. Bookmark the permalink.\t4 মন্তব্য.\nDheeraj J Lahkar | 12:41 পুৱাত ডিচেম্বৰ 11, 2012\nসুন্দৰ চিন্তা । পঢ়ি ভাল লাগিল যদিও মই একমত হব নোৱাৰিলো\nঅনুপল গগৈ | 11:00 সন্ধ্যাত ডিচেম্বৰ 13, 2012\nধন্যবাদ ধীৰাজ ৷ লেখাটি মোৰ নিজস্ব অনুভৱ৷\nঅনুপল | 7:50 সন্ধ্যাত ডিচেম্বৰ 14, 2012\nলেখাটি পঢ়ি ভাললগা বাবে ধন্যবাদ ৷ লেখাটোত মোৰ নিজস্ব অনুভৱ প্ৰকাশ কৰিছো৷\nHirakjyoti Baishya | 2:31 পুৱাত জানুৱাৰী 12, 2013\nVal lagil porhi..nana patekar’r songlap2 juktipurna.protijon varotioi ebar senabahinit vorti hobo loga kotha2 eta natun sinta..vabibor bohukhini thol ase tat…


হাফপেণ্ট বিতৰ্কৰ পাছত এইবাৰ শাড়ী বিতৰ্ক : শাড়ী হেনো স্মাৰ্ট পোছাক নহয়! Prag News : Best Assamese News Channel, Latest Assam News Live Today , North East Breaking News\nডিজিটেল ডেস্ক : মাৰ্জিত পোছাকেৰে বিভূষিত হয় প্ৰত্যকজনৰ সৌন্দৰ্য৷ ভিন্ন পোছাকৰ সৌন্দয্যও ভিন্নৰূপী৷ তাতে আকৌ পৰম্পৰাগত পোছাক বুলিলে ভাৰতত সৌন্দৰ্য্য সংজ্ঞা বেলেগকৈ বহন কৰিব নালাগে৷ থিক তেনেদৰে শাড়ীৰ বিশেষ মৰ্যদাও আছে এইখন দেশত৷ এগৰাকী নাৰীয়ে শাড়ী পৰিধান কৰিলে বহন কৰা অতুলনীয় সৌন্দয্য সকলোৰে গুণমুগদ্ধ হয়৷ কিন্তু তেনে এখন দেশতেই শাড়ী পৰিধান কৰাৰ বাবে প্ৰবেশ কৰিব নিদিয়াৰ ঘটনাই চকু কপলাত উঠাইছে সকলোকে৷ অসমত হাফপেণ্ট বিতৰ্কই খলকনি তোলাৰ সময়তে এইবাৰ ৰাষ্ট্ৰীয় মাধ্যমত বতৰ্কৰ বিষয় হৈ পৰিছে শাড়ী। দিল্লীৰ ৰেস্তোঁৰাত শাড়ী পিন্ধা মহিলাক প্ৰৱেশ কৰিবলৈ নিদিয়াক লৈ এই বিতৰ্ক।\nদৰাচলতে এগৰাকী শাড়ী পৰিধান কৰি সাংবাদিক অনিতা চৌধুৰীয়ে ‘অক্কিলা দিল্লী’ নামৰ ৰেস্তোঁৰালৈ গৈছিল। কিন্তু প্ৰৱেশদ্বাৰতে তেওঁ বাধাৰ সন্মুখীন হ’ল। ৰেস্তোঁৰাৰ কৰ্মচাৰীয়ে তেওঁক শাড়ী পিন্ধি যোৱাৰ বাবেই ৰেস্তোঁৰাত প্ৰৱেশৰ অনুমতি নিদিলে। কৰ্মচাৰীজনৰ মতে কেৱল স্মাৰ্ট কাপোৰ পিন্ধা লোককহে প্ৰৱেশৰ অনুমতি দিয়া হয়। তেতিয়া সাংবাদিকগৰাকীয়ে মন্তব্য কৰে—অনুগ্ৰহ কৰি আপুনি স্মাৰ্ট কাপোৰ কি হয় জনাওক। সাংবাদিক অনিতা আৰু ৰেস্তোঁৰাৰ কৰ্মচাৰীজনৰ বাৰ্তালাপৰ এটা ভিডিঅ’ ভাইৰেল হৈ পৰিছে সামাজিক মাধ্যম ফেচবুকত।\nফেচবুকত তীব্ৰ বিতৰ্কৰ সৃষ্টি কৰিছে ভিডিঅ’টোৱে। তেজপুৰত হাফপেণ্ট পৰিধান কৰা যুৱতীক পৰীক্ষা হলত প্ৰৱেশ কৰিব নিদিয়াত অসমত সামাজিক মাধ্যমত বিপৰীত দৃষ্টিভংগীৰ দুই পক্ষৰ মাজত প্ৰৱল বিতৰ্কৰ সৃষ্টি হৈছিল। এতিয়া দিল্লীৰ এই ঘটনাক লৈ সামাজিক মাধ্যমত সৃষ্টি হৈছে একে ধৰণৰ বিতৰ্কৰ। সাংবাদিক অনিতাই ফেচবুকত ভিডিঅ’টো পোষ্ট কৰি মন্তব্য কৰিছিল—শাড়ী পিন্ধাৰ বাবেই মোক দিল্লীৰ এখন ৰেস্তোঁৰাত প্ৰৱেশৰ অনুমতি দিয়া নহ’ল। কাৰণ ভাৰতত শাড়ী স্মাৰ্ট পোচাক নহয়! দিল্লীৰ ৰেস্তোঁৰাখনত হোৱা অপমান মই জীৱনকালত সন্মুখীন হোৱা সবাতোকৈ তীব্ৰ অপমান। ‘মই দেশৰ প্ৰধানমন্ত্ৰী, গৃহমন্ত্ৰী, দিল্লীৰ মুখ্যমন্ত্ৰী, দিল্লী আৰক্ষী আৰু ৰাষ্ট্রীয় মহিলা আয়োগক আহ্বান জনাইছো তেওঁলোকে যাতে স্মাৰ্ট পোচাকৰ প্ৰকৃত সংজ্ঞা সন্দৰ্ভত মোক অৱগত কৰে’। ইয়াৰ পাছতেই বিষয়টোক লৈ সামাজিক মাধ্যমত বহু লোকে প্ৰতিক্ৰিয়া প্ৰকাশ কৰিছে। যথেষ্ট সংখ্যক লোকে ইয়াক ভাৰতীয় সাজ-পোচাকৰ বাবে চৰম অপমানজনক আখ্যা দিছে। ইফালে, সাংবাদিক অনিতা চৌধুৰীয়ে ৰাষ্ট্রীয় মহিলা আয়োগক বিষয়টোত হস্তক্ষেপ কৰিবলৈ আহ্বান জনায়৷


SBI নে ডাকঘৰ, ক'ত Account খুলিলে আপোনাৰ অধিক লাভ হ'ব ?– News18 assam\nSBI নে ডাকঘৰ, ক'ত Account খুলিলে আপোনাৰ অধিক লাভ হ'ব ? ক'ত, কিমান সুত প্ৰদান কৰা হয় ? জানক সবিশেষ...\nএছবিআই বা অন্যান্য বেংকত সঞ্চয় একাউণ্ট খোলাটোৱে ২.৭০ শতাংশ হাৰত সুত প্ৰদান কৰে। আনহাতে, ডাকঘৰৰ সঞ্চয় একাউণ্টে ৪ শতাংশ হাৰত সুত লাভ কৰে।\nLast Updated : July 15, 2021, 16:50 IST\nযদি আপুনি সঞ্চয় একাউণ্ট এটাৰ (Savings Account) পৰা ডাঙৰ উপাৰ্জন কৰিব বিচাৰে, আজি আমি আপোনাক সৰ্বশ্ৰেষ্ঠ বিকল্পটোৰ বিষয়ে কৈছোঁ। আমি জানো, সঞ্চয় একাউণ্ট খোলাটো আজিৰ লোকসকলৰ মৌলিক প্ৰয়োজনীয়তা হৈ পৰিছে। যদি আপুনি সঞ্চয় একাউণ্ট এটা খোলাৰ কথাও ভাবি আছে, প্ৰথমে জানিব যে ই কিমান সুত পায়। ডাকঘৰ (Postoffice) আৰু SBIৰ ক'ত অধিক লাভালাভ লাভ কৰিব ? কিমান নিম্নতম ভাৰসাম্য বজাই ৰাখিব লাগিব আৰু ইয়াৰ নিয়ম কি? আপুনি ক'ত অধিক লাভালাভ পাব জনাও আহক...\nআপুনি আগ্ৰহ ক'ত পাব?\nইয়াৰ লাভালাভবোৰ শিকক\nবেঙ্কৰ সৈতে সঞ্চয় একাউণ্ট এটা খোলাৰ ফলত এটিএম কাৰ্ড, ১০ পৃষ্ঠাৰ চেকবুক আৰু পাছবুক প্ৰদান কৰে। আপুনি মোবাইল বেঙ্কিং, এছএমএছ আৰু ইণ্টাৰনেট বেঙ্কিঙৰ সুবিধা ল'ব পাৰে। বেঙ্কত একাউণ্ট খোলাৰ সময়ত নিম্নতম বেলেন্স বজাই ৰাখিব লাগিব। যদি নিম্নতম বেলেন্স বজাই ৰখা নহয় তেন্তে মাচুল কৰ্তন কৰা হয়। আনহাতে, ডাকঘৰত সঞ্চয় একাউণ্টত এটিএম কাৰ্ড, চেকবুক সুবিধা থাকিব। ইয়াতো নিম্নতম ৫০০ টকাৰ বেলেন্স বজাই ৰাখিব লাগিব। যদি বেলেঞ্চ কম হয়, ১০০ টকা মাচুল পৰিশোধ কৰিব লাগিব।\nএকাউণ্ট খোলাৰ মাচুল\nবেঙ্কৰ একাউণ্ট ১ হাজাৰ টকাত খুলিব। একাউণ্টটো ডাকঘৰত ৫০০ টকাত খোলে। বেঙ্ক আৰু ডাকঘৰৰ সীমাৰ পিছত, সূতৰ উপাৰ্জনৰ ওপৰত কৰ আৰোপ কৰিব লাগিব। সঞ্চয় একাউণ্টবোৰে ১০ হাজাৰ টকালৈকে উপাৰ্জনৰ ওপৰত কৰ পৰিশোধ কৰিব নালাগে কিন্তু পৰৱৰ্তী উপাৰ্জনৰ ওপৰত কৰ আৰোপ কৰিব লাগিব। এই নিয়মটো ডাকঘৰ আৰু বেংক সঞ্চয় একাউণ্টৰ ক্ষেত্ৰত প্ৰযোজ্য।\nFirst published: July 15, 2021, 16:49 IST\nPost Office Account Holdersbi savings account interest rateState Bank of India


নৱম শ্ৰেণীৰ উত্তৰ Archives » Dev Library\nনৱম শ্ৰেণীৰ উত্তৰ\nClass9Assamese Question Answer – 2023 | নৱম শ্ৰেণীৰ অসমীয়া সমাধান\nBy Dev Kirtonia / Class 9th Solutions, নৱম শ্ৰেণীৰ অসমীয়া\nClass9Assamese Question Answer | অসমীয়া Class 9, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Solutions to each chapter is provided in the list of SEBA Class9Assamese Question Answer so …\nClass9Assamese Question Answer – 2023 | নৱম শ্ৰেণীৰ অসমীয়া সমাধান Read More »\nClass9Assamese Boichitramoi Assam | অসমীয়া Class9বৈচিত্র্যময় অসম\nClass9Assamese Boichitramoi Assam | অসমীয়া Class9বৈচিত্র্যময় অসম, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Boichitramoi Assam Question Answer to each chapter is provided in the list of SEBA Class9…\nClass9Assamese Boichitramoi Assam | অসমীয়া Class9বৈচিত্র্যময় অসম Read More »\nClass9Assamese Chapter 16 সন্মান | অসমীয়া Class9সন্মান\nBy Dev Kirtonia / নৱম শ্ৰেণীৰ অসমীয়া\nClass9Assamese Chapter 16 সন্মান | অসমীয়া Class9সন্মান, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9…\nClass9Assamese Chapter 16 সন্মান | অসমীয়া Class9সন্মান Read More »\nClass9Assamese Chapter 15 চোৰধৰা | অসমীয়া Class9চোৰধৰা\nClass9Assamese Chapter 15 চোৰধৰা | অসমীয়া Class9চোৰধৰা, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9…\nClass9Assamese Chapter 15 চোৰধৰা | অসমীয়া Class9চোৰধৰা Read More »\nClass9Assamese Chapter 14 সুখ | অসমীয়া Class9সুখ\nClass9Assamese Chapter 14 সুখ | অসমীয়া Class9সুখ, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9…\nClass9Assamese Chapter 14 সুখ | অসমীয়া Class9সুখ Read More »\nClass9Assamese Chapter 13 হনুমন্তৰ লংকা দৰ্শন | অসমীয়া Class9হনুমন্তৰ লংকা দৰ্শন\nClass9Assamese Chapter 13 হনুমন্তৰ লংকা দৰ্শন | অসমীয়া Class9হনুমন্তৰ লংকা দৰ্শন, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of …\nClass9Assamese Chapter 13 হনুমন্তৰ লংকা দৰ্শন | অসমীয়া Class9হনুমন্তৰ লংকা দৰ্শন Read More »\nClass9Assamese Chapter 12 লোক সংস্কৃতি | অসমীয়া Class9লোক সংস্কৃতি\nClass9Assamese Chapter 12 লোক সংস্কৃতি | অসমীয়া Class9লোক সংস্কৃতি, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া …\nClass9Assamese Chapter 12 লোক সংস্কৃতি | অসমীয়া Class9লোক সংস্কৃতি Read More »\nClass9Assamese Chapter 11 যুঁজ | অসমীয়া Class9যুঁজ\nClass9Assamese Chapter 11 যুঁজ | অসমীয়া Class9যুঁজ, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9…\nClass9Assamese Chapter 11 যুঁজ | অসমীয়া Class9যুঁজ Read More »\nClass9Assamese Chapter 10 পােহৰৰ বাটেৰে আগবঢ়া গাঁওখন | অসমীয়া Class9পােহৰৰ বাটেৰে আগবঢ়া গাঁওখন\nClass9Assamese Chapter 10 পােহৰৰ বাটেৰে আগবঢ়া গাঁওখন | অসমীয়া Class9পােহৰৰ বাটেৰে আগবঢ়া গাঁওখন, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the …\nClass9Assamese Chapter 10 পােহৰৰ বাটেৰে আগবঢ়া গাঁওখন | অসমীয়া Class9পােহৰৰ বাটেৰে আগবঢ়া গাঁওখন Read More »\nClass9Assamese Chapter9ভাৰতৰ বৈচিত্ৰৰ মাজত ঐক্য | অসমীয়া Class9ভাৰতৰ বৈচিত্ৰৰ মাজত ঐক্য\nClass9Assamese Chapter9ভাৰতৰ বৈচিত্ৰৰ মাজত ঐক্য | অসমীয়া Class9ভাৰতৰ বৈচিত্ৰৰ মাজত ঐক্য, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the …\nClass9Assamese Chapter9ভাৰতৰ বৈচিত্ৰৰ মাজত ঐক্য | অসমীয়া Class9ভাৰতৰ বৈচিত্ৰৰ মাজত ঐক্য Read More »\nClass9Assamese Chapter 8 অন্ধবিশ্বাস আৰু কু-সংস্কাৰ | অসমীয়া Class9অন্ধবিশ্বাস আৰু কু-সংস্কাৰ\nClass9Assamese Chapter 8 অন্ধবিশ্বাস আৰু কু-সংস্কাৰ | অসমীয়া Class9অন্ধবিশ্বাস আৰু কু-সংস্কাৰ, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of …\nClass9Assamese Chapter 8 অন্ধবিশ্বাস আৰু কু-সংস্কাৰ | অসমীয়া Class9অন্ধবিশ্বাস আৰু কু-সংস্কাৰ Read More »\nClass9Assamese Chapter7সময় | অসমীয়া Class9সময়\nClass9Assamese Chapter7সময় | অসমীয়া Class9সময়, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9…\nClass9Assamese Chapter7সময় | অসমীয়া Class9সময় Read More »\nClass9Assamese Chapter6অন্যৰ প্ৰতি ব্যৱহাৰ | অসমীয়া Class9অন্যৰ প্ৰতি ব্যৱহাৰ\nClass9Assamese Chapter6অন্যৰ প্ৰতি ব্যৱহাৰ | অসমীয়া Class9অন্যৰ প্ৰতি ব্যৱহাৰ, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of …\nClass9Assamese Chapter6অন্যৰ প্ৰতি ব্যৱহাৰ | অসমীয়া Class9অন্যৰ প্ৰতি ব্যৱহাৰ Read More »\nClass9Assamese Chapter5মোৰ দেশ | অসমীয়া Class9মোৰ দেশ\nClass9Assamese Chapter5মোৰ দেশ | অসমীয়া Class9মোৰ দেশ, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া …\nClass9Assamese Chapter5মোৰ দেশ | অসমীয়া Class9মোৰ দেশ Read More »\nClass9Assamese Chapter4প্ৰচণ্ড ধুমুহাই প্রশ্ন কৰিলে মোক | অসমীয়া Class9প্ৰচণ্ড ধুমুহাই প্রশ্ন কৰিলে মোক\nClass9Assamese Chapter4প্ৰচণ্ড ধুমুহাই প্রশ্ন কৰিলে মোক | অসমীয়া Class9প্ৰচণ্ড ধুমুহাই প্রশ্ন কৰিলে মোক, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided …\nClass9Assamese Chapter4প্ৰচণ্ড ধুমুহাই প্রশ্ন কৰিলে মোক | অসমীয়া Class9প্ৰচণ্ড ধুমুহাই প্রশ্ন কৰিলে মোক Read More »\nClass9Assamese Chapter3গীত আৰু ছবি | অসমীয়া Class9গীত আৰু ছবি\nClass9Assamese Chapter3গীত আৰু ছবি | অসমীয়া Class9গীত আৰু ছবি, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of …\nClass9Assamese Chapter3গীত আৰু ছবি | অসমীয়া Class9গীত আৰু ছবি Read More »\nClass9Assamese Chapter2মানৱ বন্ধনা | অসমীয়া Class9মানৱ বন্ধনা\nClass9Assamese Chapter2মানৱ বন্ধনা | অসমীয়া Class9মানৱ বন্ধনা, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া …\nClass9Assamese Chapter2মানৱ বন্ধনা | অসমীয়া Class9মানৱ বন্ধনা Read More »\nClass9Assamese Chapter 1 শিশুলীলা | অসমীয়া Class9শিশুলীলা\nClass9Assamese Chapter 1 শিশুলীলা | অসমীয়া Class9শিশুলীলা, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9…\nClass9Assamese Chapter 1 শিশুলীলা | অসমীয়া Class9শিশুলীলা Read More »\nSEBA Class9Science Question Answer – 2023 | নৱম শ্ৰেণীৰ বিজ্ঞান পাঠ্যক্ৰমৰ প্ৰশ্নোত্তৰ\nBy Dev Kirtonia / নৱম শ্ৰেণীৰ বিজ্ঞান\nSEBA Class9Science Question Answer – 2023 | নৱম শ্ৰেণীৰ বিজ্ঞান পাঠ্যক্ৰমৰ প্ৰশ্নোত্তৰ, NCERT solutions for Class9General Science, Class9Science Notes can be of great value to excel in the examination. …\nSEBA Class9Science Question Answer – 2023 | নৱম শ্ৰেণীৰ বিজ্ঞান পাঠ্যক্ৰমৰ প্ৰশ্নোত্তৰ Read More »\nClass9Science Chapter 15 খাদ্য সম্পদৰ উৎকর্ষ সাধন\nClass9Science Chapter 15 খাদ্য সম্পদৰ উৎকর্ষ সাধন, নৱম শ্ৰেণীৰ বিজ্ঞান প্ৰশ্নৰ উত্তৰ, Class9Science Question Answer to each chapter is provided in the list of SEBA বিজ্ঞান Class9Question Answer so …\nClass9Science Chapter 15 খাদ্য সম্পদৰ উৎকর্ষ সাধন Read More »\nClass9Science Chapter 14 প্রাকৃতিক সম্পদ\nClass9Science Chapter 14 প্রাকৃতিক সম্পদ, নৱম শ্ৰেণীৰ বিজ্ঞান প্ৰশ্নৰ উত্তৰ, Class9Science Question Answer to each chapter is provided in the list of SEBA বিজ্ঞান Class9Question Answer so that you …\nClass9Science Chapter 14 প্রাকৃতিক সম্পদ Read More »\nClass9Science Chapter 13 আমি অসুস্থ হওঁ কিয়?\nClass9Science Chapter 13 আমি অসুস্থ হওঁ কিয়?, নৱম শ্ৰেণীৰ বিজ্ঞান প্ৰশ্নৰ উত্তৰ, Class9Science Question Answer to each chapter is provided in the list of SEBA বিজ্ঞান Class9Question Answer so …\nClass9Science Chapter 13 আমি অসুস্থ হওঁ কিয়? Read More »\nClass9Science Chapter 12 শব্দ\nClass9Science Chapter 12 শব্দ, নৱম শ্ৰেণীৰ বিজ্ঞান প্ৰশ্নৰ উত্তৰ, Class9Science Question Answer to each chapter is provided in the list of SEBA বিজ্ঞান Class9Question Answer so that you can …\nClass9Science Chapter 12 শব্দ Read More »\nClass9Science Chapter 11 কাৰ্য্য আৰু শক্তি\nClass9Science Chapter 11 কাৰ্য্য আৰু শক্তি, নৱম শ্ৰেণীৰ বিজ্ঞান প্ৰশ্নৰ উত্তৰ, Class9Science Question Answer to each chapter is provided in the list of SEBA বিজ্ঞান Class9Question Answer so that …\nClass9Science Chapter 11 কাৰ্য্য আৰু শক্তি Read More »\nClass9Science Chapter 10 মহাকর্ষণ\nClass9Science Chapter 10 মহাকর্ষণ, নৱম শ্ৰেণীৰ বিজ্ঞান প্ৰশ্নৰ উত্তৰ, Class9Science Question Answer to each chapter is provided in the list of SEBA বিজ্ঞান Class9Question Answer so that you can …\nClass9Science Chapter 10 মহাকর্ষণ Read More »


taliban-government-will-take-oath-on-11-september-what-it-means-for-us-nagaon-nilutpal-borah-manju-b– News18 assam\nTaliban: চৰকাৰ গঠনৰ জৰিয়তে আমেৰিকাক কি বাৰ্তা দিব বিচাৰিছে তালিবানে? শপত গ্ৰহণৰ বাবে কিয় বাচি ল'লে ১১ছেপ্টেম্বৰ দিনটো?\nTaliban US Relation : কটা ঘাত চেঙা তেল, পুনৰ আমেৰিকাক অশান্ত কৰিব পাৰে তালিবানে!\nLast Updated : September 07, 2021, 12:58 IST\nএফালে আাফগানিস্থানত তালিবানী শক্তিৰ হাতত আমেৰিকান বাহিনীৰ পৰাজয়ৰ লজ্জা তাৰ পিছত পুনৰ আমেৰিকাৰ শত্ৰু শক্তিক একগোট কৰাৰ প্ৰচেষ্টাৰে আমেৰিকাক অনাগত দিনত কি হ'ব তাৰ স্পষ্ট ইংগিত দিছে তালিবানে। ছুপাৰ পাৱাৰ হিচাপে খ্যাত আমেৰিকাৰ বিৰুদ্ধে তালিবানে পুনৰ প্ৰতিশোধ লোৱাৰ ব্লুপ্ৰিণ্ট ৰচিছে নেকি? তাৰেই যেন স্পষ্ট ইংগিত দিব বিচাৰিছে আফগানিস্থানত চৰকাৰ গঠন কৰিবলৈ প্ৰস্তুত হোৱা তালিবানে।\nশপত গ্ৰহণৰ বাবে তালিবানে এটি বিশেষ দিনক বাচি লৈছে। সেই দিনটো হৈছে ১১ছেপ্টেম্বৰ। কাৰণ আজিৰ পৰা ২০বছৰ আগতে সেই দিনটোতে তালিবানৰ আশ্ৰয়ত থকা সন্ত্ৰাসবাদী সংগঠন আল কায়দা তথা বিশ্বত্ৰাস সন্ত্ৰাসবাদী ওছামা বিন লাডেনে ধ্বংস কৰিছিল ৱৰ্ল্ড ট্ৰেড চেণ্টাৰ। প্ৰাণ হেৰুৱাইছিল বহু নিৰপৰাধী লোকে। ৯/১১ৰ প্ৰতিশোধ স্বৰূপে তালিবানক আফগানিস্থানৰ পৰা উৎখাত কৰিছিল আমেৰিকাই। ঘটনাৰ ৯বছৰৰ পিছত আমেৰিকান কামাণ্ডোৱে পাকিস্তানৰ এবোটাবাদত বিচাৰি বিচাৰি হত্যা কৰিছিল লাডেনক।\nআমেৰিকাৰ ৰাষ্ট্ৰপতি জৰ্জ বুশ্বে তালিবানৰ বিৰুদ্ধে আৰম্ভ কৰা এই অভিযানক দুগুণ উদ্যমৰে চলাইছিল আমেৰিকাৰ ৰাষ্ট্ৰপতি বাৰাক ওবামাই। লাডেনক নিধন কৰাৰ পিছত আমেৰিকাবাসীৰ বাবে নায়ক হৈ পৰিছিল বাৰাক ওবামা। ওবামাৰ পিছত আমেৰিকাৰ ৰাষ্ট্ৰপতি ড'নাল্ড ট্ৰাম্পেও আফগানিস্থানত অব্যাহত ৰাখিছিল আমেৰিকান সেনাৰ অভিযান। কিন্তু ট্ৰাম্পৰ ৫বছৰীয়া ৰাজত্বৰ অন্ত পৰাৰ পিছতে ক্ষমতালৈ অহা জ' বাইডেনে কাৰ্যত আফগানিস্তানৰ পৰা আমেৰিকাক আঁতৰাই লৈ আহে। ট্ৰাম্পক ওফৰাই শাসনৰ গাদীলৈ অহা জ' বাইডেনৰ জনপ্ৰিয়তাৰ গ্ৰাফ মুহুৰ্ততে অৱনমিত হ'ল আমেৰিকান নাগৰিকৰ মাজত।\nপিছে এতিয়া তালিবানে শপতগ্ৰহণৰ বাবে ৯/১১ৰ দিনটো বাছি লোৱা সিদ্ধান্তই আমেৰিকাক যেন কটা ঘাত চেঙা তেল হে দিছে। তালিবানে ইয়াৰ জৰিয়তে কি বুজাব বিচাৰিছে সেয়া সহজেই অনুমেয়। সেয়ে এতিয়া আমেৰিকাৰ চোৰাংচোৱা সংস্থা শংকিত হৈ পৰিছে তালিবানৰ আচৰণত।\nFirst published: September 07, 2021, 12:58 IST


গুণাৰাম খনিকৰ - অসমীয়া ৱিকিপিডিয়া\nড° গুণাৰাম খনিকৰ (২২ মাৰ্চ, ১৯৪৯ - ৭ জানুৱাৰী, ২০১৬) অসমৰ এগৰাকী প্ৰসিদ্ধ বনৌষধি বিশেষজ্ঞ। তেখেত গোলাঘাট জিলাৰ তেতেলীতলৰ “ভাৰতীয় পাৰম্পৰিক চিকিৎসাৰ আঞ্চলিক গৱেষণা আৰু প্ৰশিক্ষণ কেন্দ্ৰ” (Regional Research And Training Centre On Indian Traditional Treatment চমুকৈ RRTCITT)ৰ প্ৰতিষ্ঠাতা আৰু পৰিচালন সঞ্চালক আছিল। তেখেতে প্ৰস্তুত কৰি উলিওৱা বহুমূত্ৰ, বুকুৰ ধপধপনি, উচ্চ ৰক্তচাপ, পিত্তৰোগ, পেটৰ ঘাঁ, মেলিনা, কেঁচুমুৰীয়া, মৃগী, মেদবহুলতা, বাতবিষ আদি ৰোগৰ বন দৰৱে দেশ-বিদেশত বিশেষ সমাদৰ লাভ কৰিবলৈ সক্ষম হৈছে।\n২২ মাৰ্চ, ১৯৪৯ (৭২ বছৰ)\nতেতেলীতল, গোলাঘাট জিলা\n০৭ জানুৱাৰী, ২০১৬ (৬৬ বছৰ)\nবনৌষধিৰ সম্ৰাট, মানৱ-মিত্ৰ, ভেষজ ৰত্ন\nগোলাঘাট দেৱৰাজ ৰয় মহাবিদ্যালয়\nভাৰতীয় পাৰম্পৰিক চিকিৎসাৰ আঞ্চলিক গৱেষণা আৰু প্ৰশিক্ষণ কেন্দ্ৰ\nসহজ লভ্য বন দৰৱৰ গুণ (গ্ৰন্থ)\nচন্দ্ৰ খনিকৰ (পিতৃ)\nদেৱেশ্বৰী খনিকৰ (মাতৃ)\n1 জন্ম আৰু শিক্ষা জীৱন\nজন্ম আৰু শিক্ষা জীৱনসম্পাদনা কৰক\nড° গুণাৰাম খনিকৰৰ জন্ম হয় ১৯৪৯ চনৰ ২২ মাৰ্চ তাৰিখে গোলাঘাট জিলাৰ আঠগাঁও মৌজাৰ চকৰধৰা গাঁৱত। তেখেতৰ পিতৃৰ নাম চন্দ্ৰ খনিকৰ আৰু মাতৃৰ নাম দেৱেশ্বৰী খনিকৰ। গুণাৰাম খনিকৰে গোলাঘাট দেৱৰাজ ৰয় মহাবিদ্যালয়ত বিজ্ঞানৰ স্নাতক পৰ্যায়লৈকে শিক্ষা গ্ৰহণ কৰে আৰু ২০০১ চনত ইমানেহ ইউনিভাৰ্চিটিৰ পৰা মাষ্টাৰ ইন ইমানেহপেথিক (এম ৱাই) ডিগ্ৰী গ্ৰহণ কৰে।\nকৃষকৰ পৰিয়ালত জন্ম গ্ৰহণ কৰা খনিকৰে সৰুৰে পৰাই বনৌষধিৰ বিভিন্ন গছ-বনৰ লগত চিনাকি হোৱাৰ লগতে নানা ধৰণৰ সহজলভ্য বনদৰৱ শিকিবলৈ আৰম্ভ কৰে। এই ক্ষেত্ৰত তেখেতে মাক-দেউতাকৰ পৰা প্ৰচুৰ প্ৰেৰণা লাভ কৰিবলৈ সক্ষম হয়। সৰুৰে পৰাই খনিকৰে বনৌষধি চৰ্চা কৰিলেও ১৯৭০ চনৰ পৰাহে একাণপতীয়াকৈ বনৌষধিৰ চিনাক্তকৰণ, অধ্যয়ন, সংগ্ৰহ, সংৰক্ষণ, প্ৰচাৰ, প্ৰসাৰ আদি ক্ষেত্ৰত অধিক মনোযোগ দিয়াৰ কাম আৰম্ভ কৰে। বনৌষধিৰ বিষয়ত খনিকৰৰ ৪৩ খন কিতাপ আৰু ১০০০ টাতকৈও অধিক লেখা বিভিন্ন বাতৰি কাকত, আলোচনী, স্মৰণিকা আদিত প্ৰকাশ পাইছে। ইয়াৰ উপৰিও তেখেতে অল ইণ্ডিয়া ৰেডিঅ’ আৰু দূৰদৰ্শন কেন্দ্ৰৰ যোগেদি বনৌষধি আৰু বনদৰৱৰ প্ৰচাৰ কৰি আহিছিল। বনৌষধি বিষয়ক কেইবাখনো ৰাষ্ট্ৰীয় আৰু আন্তঃৰাষ্ট্ৰীয় পৰ্য্যায়ৰ সভা আৰু প্ৰদৰ্শনীত সক্ৰিয়ভাৱে অংশগ্ৰহণ কৰি খনিকৰে ভূয়সী প্ৰশংসা লাভ কৰিবলৈ সক্ষম হৈছিল। ১৯৯৭ চনত অসম চৰকাৰে তেখেতক ৰাজহুৱাভাৱে সম্বৰ্ধনা জ্ঞাপন কৰিছিল। তেখেতক ভাৰতৰ ৩৫০ টাতকৈও অধিক চৰকাৰী-বেচৰকাৰী অনুষ্ঠান-প্ৰতিষ্ঠানে সম্বৰ্ধনা জ্ঞাপন কৰিছে আৰু বনৌষধিৰ ৰজা, বনৌষধিৰ সম্ৰাট, মানৱ-মিত্ৰ, মানৱতাবাদী, ভেষজ ৰত্ন, বনৌষধিৰ বিশেষজ্ঞ, বনৌষধিৰ বিজ্ঞানী, বনৌষধিৰ আচাৰ্য আদি উপাধিৰে বিভূষিত কৰিছে। ২০০১ চনত আহমেদাবাদৰ নেশ্যনেল ইন'ভেচন ফাউণ্ডেচনে তেখেতক ৰাষ্ট্ৰীয় পুৰস্কাৰেৰে পুৰস্কৃত কৰে। ২০০৩ চনত তেখেতে পি এইচ্ছ ডি ডিগ্ৰী লাভ কৰে।\n১৯৯২ চনত তেখেতে গোলাঘাটৰ তেতেলীতলত ভাৰতীয় পাৰম্পৰিক চিকিৎসাৰ আঞ্চলিক গৱেষণা আৰু প্ৰশিক্ষণ কেন্দ্ৰ প্ৰতিষ্ঠা কৰি বনৌষধিৰ প্ৰচাৰ, প্ৰসাৰ, সংৰক্ষণ, গৱেষণা আদিৰে জনসাধাৰণলৈ সেৱা আগবঢ়াই আহিছিল। তেখেতে ভলেণ্টৰী হেলথ্ অচ’চিয়েচন অৱ অসমৰ চিনিয়ৰ প্ৰগেম অফিচাৰ হিচাপেও কাৰ্যনিৰ্বাহ কৰিছিল।\n২০১৬ চনৰ ৭ জানুৱাৰী বুধবাৰে নিশা হৃদৰোগত ভোগাত গুণাৰাম খনিকৰক গুৱাহাটীৰ ডাউন টাউন হস্পিটেলত ভৰ্তি কৰোৱা হয়। তাতে তেখেতে মৃত্যু বৰণ কৰে।\nসহজ লভ্য বন দৰবৰ গুণ\nৰোগ নিৰাময় আৰু সৌন্দৰ্য চৰ্চাত বন দৰবৰ গুণাগুণ\nৰোগৰ পথ্য আৰু অপথ্য\n↑ "Herbal research institution planned at Golaghat". assam tribune. প্ৰকাশক Guwahati. Wednesday, March 26, 2014. http://www.assamtribune.com/scripts/detailsnew.asp?id=mar2614/state07। আহৰণ কৰা হৈছে: 1 এপ্ৰিল 2015.\n↑ 2.0 2.1 Rahul Karmakar, (Apr 04, 2012). "Sons of the soil". Hindustan Times,. http://www.hindustantimes.com/chunk-ht-ui-indiaawakened-topstories/sons-of-the-soil/article1-835615.aspx। আহৰণ কৰা হৈছে: 1 এপ্ৰিল 2015.\n↑ Dibya J Borthakur (Sun, 03/08/2014). "Herbal medicine workshop at Raha". assam times. http://www.assamtimes.org/node/11439। আহৰণ কৰা হৈছে: 1 এপ্ৰিল 2015.\n↑ "Herbal Medicine for heart palpitation/ Herbal medicine for malaria etc.". National Innovation Foundation. http://192.185.24.173/~niforg/herbal_medicine_for_heart_palpitation-herbal__medicine__for__malaria। আহৰণ কৰা হৈছে: 1 এপ্ৰিল 2015.\n↑ 5.0 5.1 লেখক পৰিচিতি, ৰোগ নিৰাময় আৰু সৌন্দৰ্য চৰ্চাত বন দৰবৰ গুণাগুণ, বিদ্যা ভৱন, নৱেম্বৰ ২০১৩\n↑ লেখক পৰিচিতি, ডঃ গুণাৰাম খনিকৰ, সহজলভ্য বন-দৰৱৰ গুণ, পুথিতীৰ্থ প্ৰকাশন\n↑ গুণাৰাম খনিকৰৰ সৈতে হোৱা সাক্ষাৎকাৰ, অচিনাকি অসম, বৈদ্যুতীন সংবাদ মাধ্যম dy365\n↑ "A vacuum indeed: Gunaram Khanikhar dead". NE24. http://ne24.in/2016/01/07/a-vacuum-indeed-gunaram-khanikhar-dead/। আহৰণ কৰা হৈছে:7January 2016.\n"https://as.wikipedia.org/w/index.php?title=গুণাৰাম_খনিকৰ&oldid=226540"ৰ পৰা অনা হৈছে\nশেষ সম্পাদনা কৰা হৈছে 10 মে' 2020 তাৰিখে 11:54 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=39199।\nএই পৃষ্ঠাখন 10 মে' 2020 তাৰিখে ১৭:২৪ বজাত অন্তিম সংশোধন কৰা হৈছিল।


লটিঘটি – Page 29 – ফটাঢোল\nএইবাৰ কিমান? জুমৰ মাজৰ এজনে সুধিলে। গুমটিৰ মুখত কেৰম খেলি থকাৰ পৰা এজনে ৰিঙিয়ালে তিনিশ। তিনিশ হ’বই নোৱাৰে। প্ৰশ্ন সোধাজনে বিজ্ঞৰ দৰে ক’লে। আনসকল জাঙুৰ খাই উঠিল। আচলতে জুমটোত বিভিন্ন দলৰ সদস্য আছে যদিও এটা বিশেষ দলৰ প্ৰতি ভাল ভাব থকা সদস্য সংখ্যা বেছি। সেয়ে তিনিশ হ’বই নোৱাৰে বুলি কোৱাৰ লগে লগে এখন খণ্ডযুদ্ধৰ দিশে সকলো আগবাঢ়িল। মুহূৰ্ততে কেৰম খেলৰ সামৰণি পৰিল। জুমটোৰ লিডাৰ যেন লগা ডেকাজনে হাত জোকাৰি জোকাৰি সকলোকে কাজিয়া নকৰিবলৈ অনুৰোধ কৰিলে।পিছে কাৰ কথা কোনে শুনে? নিৰ্বাচনৰ\nঅভিযন্তা পাপুৰ কলেজ শিক্ষয়ত্ৰী পত্নীয়ে পাঁচ দিন একেলগে কলেজ বন্ধ থকা বাবে, বন্ধ কেইদিন তাৰ কোৱাৰ্টাৰত কটোৱাৰ উদ্দেশ্যে আজি ৰাতিপুৱা দহবজাত আহি পাবহি। তাৰ বিয়া হোৱা বেছি দিন হোৱা নাই; এই প্ৰথমবাৰৰ বাবে তাৰ থকা ঠাইলৈ আহিব তাই। সেয়েহে ৰাতিপুৱা পাঁচবজাতে উঠি সি ড্ৰাইভাৰজনৰ সৈতে মিলি কোৱাৰ্টাৰটোত চাফাই অভিযান চলাইছে। চাফাই কৰিবলৈ বিশেষ একো নাই; মাথোন আজি ছমাহমান ধৰি বেডৰুমৰ কাষৰ ৰুমটোত জমা কৰি থোৱা, সি পান কৰা সোমৰসৰ খালী বটলবোৰ এটা ডাঙৰ বস্তাত ভৰাই বস্তাটো সম্পূৰ্ণ হোৱাত মুখখন ভালদৰে\nআমাৰ সময়ত হোষ্টেলৰ ‘নিউকামাৰ্চ’ আৰু ফুটবল এটাৰ মাজত কিছুমান চিনিয়ৰৰ দৃষ্টিত বিশেষ তফাত নাছিল; মনোৰঞ্জনৰ নামত নিজ লিপ্সা চৰিতাৰ্থৰ সময়ত তেখেতসকলৰ ধাৰণাত দুয়োটাৰ ভূমিকা প্ৰায় একেই আছিল৷ আমাৰ গাঁৱৰ ফালে হোষ্টেলৰ কিছুমান কথা অহুকাণে-পহুকাণে শুনি হোষ্টেললৈ কাৰোবাক পঠোৱা কথাটো বিয়াৰ পিছত ‘ছোৱালী যমে নিলেও নিয়া জোৱাই নিলেও নিয়া’ কথাটোৰ সমাৰ্থক বুলিও ভাবিছিল৷ কিন্ত উপায়ো নাছিল, অভিভাৱকসকলে সন্তানৰ সু-ভৱিষ্যতৰ আশাত হাতলৈ অহা এনে সুযোগ হাত-বাগৰি যাব দিয়াৰ পক্ষপাতীও নাছিল৷ তেনেকুৱা এটা পৰিৱেশৰ পৰা অহা এই নিমাখিত বালকজনৰ হোষ্টেলত প্ৰথম পদাৰ্পণৰ সময়ত\nJune 1, 2019 লটিঘটি\t16 Comments\nবাগানীয়া মন – ডলী তালুকদাৰ\nআঠ বছৰ চাহ বাগানত কটাই আহিছোঁ। বহুতো অভিজ্ঞতা বুকুত বান্ধি লৈ আহিছোঁ যদিও বেছিভাগেই ৰসাল। যিবোৰ মনত পৰিলে এতিয়াও ওঁঠত হাঁহি বিৰিঙে। স্বামীৰ কৰ্মসুত্ৰে আমি যিখন চাহ বাগানত আছিলোঁ সেইখন বাগানত ঘটা ৰসাল ঘটনাবোৰ মই কেতিয়াও পাহৰিব নোৱাৰোঁ। কাহিনী আৰম্ভ হয় চড়ক পূজাৰে। আমি থকা বাগানৰ গাতে লাগি আছিল আৰু দুখন চাহ বাগান। এখন বাগানত চড়ক পূজা পতা হয়। বাকী দুখন বাগানেও তাত সহযোগ কৰে। সাধাৰণতে চাহ মজদুৰসকল উৎসৱ বুলি ক’লে পাগল। তুচু পূজা, দূৰ্গা পূজা, কৰম পূজা, বাসন্তী পূজা\nJune 1, 2019 লটিঘটি\t8 Comments\nভুতুনী – নিলাক্ষী কাকতি\n:মা আজি বিনয় আৰু মই ৰূপমৰ ৰুমত থাকিম৷ ফিজিক্সৰ প্ৰজেক্ট এটা একেলগে কৰিব লাগিব৷ সমীৰে মাকক জোখতকৈ মাতটো কোমল কৰি কথাষাৰ ক’লে৷ :কোনো দৰকাৰ নাই৷ জানো নহয় মই৷ পঢ়িব গৈ তহঁতে কি কৰিবি৷ আড্ডা মৰাৰ বাহিৰে বেলেগ কিবা আছে জানো তহঁতৰ? দিনৰ দিনটো ক্লাচ, টিউচনৰ নামত ধিতিঙালি কৰি থাক৷ মবাইলটোয়েও ত্ৰাহি মধুসূদন দেখে তহঁতৰ উৎপাতত৷ ৰূপম ভাল ল’ৰা৷ দেউতাকে ভাৰাঘৰত ৰাখি কষ্ট কৰি পঢ়ুৱাইছে৷ পৰীক্ষালৈ বেছি দিন নাই৷ খবৰদাৰ তাকো দিগদাৰ নিদিবি আৰু নিজেও ঘৰৰ পৰা নোলাবি৷ :মা মা প্লিজ


জোতা আৰু মোজাৰ দুৰ্গন্ধৰ ঘৰুৱা সমাধান । এই কেইটা টিপচ জানি থওক । Tips to remove Shoe Smell - Dimpu Baruah\nHome LIFE STYLE TIPS জোতা আৰু মোজাৰ দুৰ্গন্ধৰ ঘৰুৱা সমাধান । এই কেইটা টিপচ জানি থওক । Tips to remove Shoe Smell\nজোতা আৰু মোজাৰ দুৰ্গন্ধৰ ঘৰুৱা সমাধান । এই কেইটা টিপচ জানি থওক । Tips to remove Shoe Smell\nDATA ONE December 04, 2020 LIFE STYLE TIPS,\nঠাণ্ডা দিনত প্ৰায় সকলো মানুহে জোতা ব্যৱহাৰ কৰিব লগা হয় । কিছুমানৰ বাবে কিন্তু এই জোতা পিন্ধা কেতিয়াবা সমস্যাৰ কাৰণ হব পাৰে যিহেতু ইয়াৰ পৰা ওলোৱা দুৰ্গন্ধই আপোনাক লাজত পেলাব পাৰে । আপুনি অফিচ বা ঘৰত জোতা খুলি ভৰি উলোৱাৰ লগে লগে নাক বন্ধ কৰিব লগীয়া পৰিস্থিতিৰো সৃষ্টি হয় । ফলত কেতিয়াবা বিৰক্তিও অনুভৱ হয়। ভৰিৰ পৰা ওলোৱা গোন্ধক ব্ৰমিহাইড্ৰোচিছ বুলিও কোৱা হয়।\nসাধাৰণতে এই সমস্যাবোৰ এনে লোকৰ বাবে হয় যাৰ ভৰিৰ ঘাম শুকাই নাযায় । আমাৰ সকলোৰে চালত বেক্টেৰিয়া থাকে আৰু ঘাম ওলালে যেতিয়া ঘামৰ স্ংস্পৰ্শত আহে তেতিয়া ভৰিৰ পৰা দুৰ্গন্ধ ওলায়। বজাৰত ভৰিৰ গোন্ধ আঁতৰ কৰাৰ কোনো অতি কাৰ্যকৰী বস্তু পোৱা নাযায়, কিন্তু বহুতো ঘৰুৱা প্ৰতিকাৰ আছে যাৰ দ্বাৰা আপুনি এই সমস্যাটোৰ পৰা ৰক্ষা পাব পাৰে ।\n১. বেকিং চ'ডা\nছডিয়াম কাৰ্বনেটক সাধাৰণতে বেকিং চ'ডা বুলি কোৱা হয়। ভৰিৰ পৰা গোন্ধ আঁতৰাবলৈ ই এক অতি কাৰ্যকৰী আৰু সহজ উপায়। ই ঘামৰ pH স্তৰ স্বাভাৱিক কৰে আৰু বেক্টেৰিয়া নিয়ন্ত্ৰণত কাৰ্যকৰী কৰে। ইয়াৰ বাবে মৃদু কুহুমীয়া গৰম পানীত বেকিং চ'ডা মিহলি কৰি লওক । ভৰি দুখন 15ৰ পৰা 20 মিনিটৰ বাবে পানীত ডুবাই দিয়ক। কেইসপ্তাহমানৰ বাবে এই ব্যৱস্থা গ্ৰহণ কৰিলে লাভান্বিত হ'ব।\nফিটকিৰি সাধাৰণতে কহা সোৱাদযুক্ত আৰু ইয়াৰ এন্টিছেপ্টিক গুণো আছে। ই বেক্টেৰিয়া বিকশিত হোৱাত প্ৰতিহত কৰে। এক চামুচ ফিটকিৰি পাউডাৰ এক মগ পানীত মিহলাই ভৰি ধুৱক। কেইদিনমানৰ ভিতৰতে আপোনাৰ ভৰি গোন্ধোৱা সমস্যা আঁতৰ হ'ব।\n৩. আদা আৰু ভিনিগাৰ\nযদি আপুনি বিচাৰে, সমান্য় ভিনিগাৰ মিহলি পানিৰে ভৰিখন ধুব পাৰে নাইবা ভৰিত আদাৰ ৰস সানি লৈ তাৰ পিছত ভৰিবোৰ গৰম পানীৰে ধুব পাৰে। এনে কৰিলে ভৰিৰ গোন্ধ আতৰ হয়।\n৪.চাহ পাতৰ বেগ\nচাহ পাতৰ বেগ ব্যৱহাৰ কৰিলেও জোতাৰ গোন্ধ সহজে আঁতৰাব পাৰে। হয়, টি-বেগত থকা টেনিনবোৰে বেক্টেৰিয়া ধ্বংস কৰিবলৈ কাম কৰে । জোতাৰ দুৰ্গন্ধ আঁতৰাবলৈ, প্ৰথমে টি-বেগটো কিছু সময়ৰ বাবে উতলা পানীত ৰাখক। তাৰ পিছত টিবেগটো পানীৰ পৰা উলাই আনক আৰু কিছুসময়ৰ বাবে ঠাণ্ডা হবলৈ দিয়ক । এতিয়া জোতাৰ দুৰ্গন্ধ আঁতৰাবলৈ এই টি বেগবোৰ জোতাৰ ভিতৰত কিছুসময়ৰ বাবে ৰাখক। এনে কৰিলে, জোতাৰ দুৰ্গন্ধ আঁতৰ হয়।\nজোতা আৰু মোজাৰ ক্ষেত্ৰত সাৱধানীয়তা\nদিনত অতি কমেও এবাৰ আপোনাৰ মোজা সলনি কৰক আৰু অধিক টান ফিটিং জোতা পিন্ধাৰ পৰা দূৰত থাকক ।প্ৰতিদিনে এজোৰ জোতাকে পিন্ধিব নালাগে আৰু জোতা পিন্ধা 24 ঘণ্টাৰ বাবে শুকুৱাবলৈ এৰি দিয়ক যাতে সেইবোৰৰ ভিতৰৰ আৰ্দ্ৰতা শেষ হৈ যায়।অধিক ঘাম শোষণ কৰিব পৰা মোজা পিন্ধিব লাগে ।চামৰা বা কেনভাছেৰে নিৰ্মিত জোতা পিন্ধিব। প্লাষ্টিক, ৰবৰ আদিৰে নিৰ্মিত জোতা যিমান সম্ভৱ পিন্ধিব নালাগে।\nWritten by DATA ONE at December 04, 2020


viral video of woman using toothpaste tube as wtaer filter tape– News18 assam\nViral Video: গাঁৱলীয়া মহিলাৰ বুদ্ধিৰ চমক, পেলনীয়া টুথপেষ্টৰ টিউবেৰে কৰিলে এই কাম...\nগ্ৰামাঞ্চলত বহু ঠাইত দেখা যায় ফিল্টাৰৰ টেপ নাথাকে। বহুতেই টেপৰ ঠাইত কাঠৰ ঠিলা ব্যৱহাৰ কৰে। কিন্তু এই ভিডিঅ'টো চোৱাৰ পিছত বহুতেই এক সহজ বিকল্প বাচাৰি পাব।\nLast Updated : March 22, 2022, 20:59 IST\nভাৰতত জুগাড় ভিডিঅ' প্ৰায়েই ভাইৰেল হৈ থাকে। সৰু সৰু বস্তু, পেলনীয়া বস্তুৰে মানুবোৰে নানান জৰুৰী কাম কৰে। অদৰকাৰী বস্তুৰে সাজি লয় দৰকাৰী বস্তু। যিবোৰ বুদ্ধি সাধাৰণ মানুহৰ মগজুত নেখেলায় তেনেবোৰ কথা-কাণ্ডৰে এইসকল জুগাড় (Jugaad) গুৰুৱে সকলোকে চমকিত কৰি তোলে।\nশেহতীয়াকৈ ছচিয়েল মিডিয়াত এটা ভিডিঅ' মানুহে পছন্দ কৰিছে। ভিডিঅ'টো এইখন অসমৰে। সবিশেষ জনাৰ আগতে আপুনি এবাৰ ভিডিঅ'টো চাই লওকচোন...\nInnovative idea to replaceawater tap by an poor elderly woman living inaremote village in Assam. (Demonstration by my wife). 20.03.2022 pic.twitter.com/qyqEf3txq7\n— Jayanta K Das (@jayantakrdas) March 20, 2022\nজয়ন্ত দাস নামৰ এজন লোকে শ্বেয়াৰ কৰিছে এই ভিডিঅ'টো। ভিডিঅ'টোত দেখা গৈছে যে এটা কংক্ৰিটৰ ফিল্টাৰত টেপৰ বাবে এগৰাকী মহিলাই ব্যৱহাৰ কৰিছে পেলনীয়া টুথপেষ্টৰ টিউব। এই ব্যৱস্থাটো কিমান সহজ আৰু উপযোগী দেখিলেই বুজিব পাৰি।\nFirst published: March 22, 2022, 20:59 IST\nSocial MediaViral VideoWater


আপোনাৰ সন্তানক ক’ত নামভৰ্তি কৰাব? — Vikaspedia\nভাল শিক্ষানুষ্ঠানৰ সংজ্ঞা\nভাল শিক্ষানুষ্ঠান কেনেকৈ বাচি উলিয়াব?\nনামভৰ্তিৰ সময়ত ল’বলগীয়া সা‌ৱধানীয়তা\nউচ্চ মাধ্যমিক আৰু উচ্চতৰ মাধ্যমিক শিক্ষান্ত পৰীক্ষাৰ ফলাফল বাহিৰ হো‌ৱাৰ লগে লগেই ছাত্ৰ-ছাত্ৰী তথা অভিভা‌ৱকৰ চিন্তাৰ বিষয়বস্তু হৈ পৰে তেওঁ কোনখন মহাবিদ্যালয়ত পঢ়িব খোজে আৰু কোনকেইখনত আসন প‌ো‌ৱাৰ সম্ভা‌ৱনা আছে। আজিৰ প্ৰেক্ষাপটত এই চিন্তা সঁচাকৈয়ে এক উদ্বেগকাৰী বিষয় হিচাপে পৰিগণিত হৈছে।\nএখন ভাল মহাবিদ্যালয়ত পঢ়িবলৈ সুযোগ পালেই এজন শিক্ষাৰ্থীয়ে পৰীক্ষাত ভাল ফলাফল দেখু‌ৱাব পাৰে বুলি আমাৰ সমাজত ইতিমধ্যেই এক দৃঢ় ধাৰণাই খোপনি পুতি আছে। সেয়েহে, একমাত্ৰ উচ্চ শতাংশৰ নম্বৰ দখল কৰি পৰীক্ষাত সুকীৰ্তিৰে উত্তীৰ্ণ হ’বৰ বাবেই আমি আমাৰ সন্তানক এখন ভাল শিক্ষানুষ্ঠানত পঢ়ুৱাব খোজোঁ। পিছে এই ‘ভাল শিক্ষানুষ্ঠান’ৰ সংজ্ঞাটোনো কি? আমাৰ অধিকাংশ অভিভা‌ৱকেই এই সংজ্ঞাটো মূলত: দুটা কথাৰ ভিত্তিত নিৰ্ধাৰণ কৰে:\nক) যিখন শিক্ষানুষ্ঠানত উচ্চ নম্বৰ প্ৰাপ্ত শিক্ষাৰ্থীৰ সংখ্যা বেছি হয়\nখ) যিখন শিক্ষানুষ্ঠানৰ নাম কাগজে পত্ৰই অথবা মানুহৰ মুখে মুখে ‘ভাল’ বুলি জনাজাত।\nআৰু আমাৰ বোধেৰে এখন ভাল শিক্ষানুষ্ঠান হৈছে এনে এক অনুষ্ঠান যি এটি মান‌ৱ কিশোৰক তাৰ জন্মভূমিৰ সতে পৰিচয় কৰায়, তাৰ যিসকল ককাক-আজোককাকৰ জী‌ৱন-জোৰা সাধনা তথা অৰিহণাৰ বাবে সি তাৰ বৰ্তমানক পাইছে, সিবোৰৰ বিষয়ে জ্ঞান দিয়ে, মান‌ৱ-জাতিয়ে আ‌ৱিষ্কাৰ কৰা প্ৰকৃতিৰ চূড়ান্ত সত্যবোৰৰ সতে চিনাকী কৰি দিয়ে ,অনা‌ৱিষ্কৃত ৰহস্যবোৰৰ বিষয়ে অধ্যয়ন কৰিবলৈ ভা‌বুক আৰু দাৰ্শনিক কৰি তোলে , সতেজ আৰু প্ৰফুল্লিত মন এটাৰ বাবে সাহিত্য-সংস্কৃতিৰ চৰ্চা কৰিবলৈ শিকায় ,সকলো প্ৰাণীৰে প্ৰতি সহানুভ‌ৱ হ’বলৈ শিকায়, অভিজ্ঞতা আৰু অধ্যয়নৰ পৰা ওপজা জ্ঞানৰ যথাৰ্থ মূল্যায়ণ কৰিবলৈ শিকায়, দয়া-মমতা সহনশীলতা আদি মান‌ৱীয় গুণেৰে বিভূষিতা হৈ নিজৰ ব্যক্তিত্বক গঢ় দি সমাজৰ প্ৰগতি আৰু শান্তিৰ বাবে অৰ্জিত বিদ্যাৰ প্ৰকৃত ব্য‌ৱহাৰিক প্ৰয়োগ কৰিবলৈ শিকায় । এনে শিক্ষানুষ্ঠানেই হৈছে মানুহ গঢ়াৰ কমাৰশাল । সমসাময়িক সময়ত সমগ্ৰ পৃথি‌ৱীতে সুখ্যাতিৰে জিলিকি ৰো‌ৱা প্ৰাচীন ভাৰতীয় বিশ্ববিদ্যালয়সমূ্হক বাদ দি বৰ্তমানে এনে আদৰ্শ শিক্ষানুষ্ঠান কেইখননো আছে সেয়াও বিচাৰ্যৰ বিষয়।\nগভীৰ আদৰ্শগত ধ্যান-ধাৰণাৰে বিচাৰ নকৰি,আমি যদি ব্য‌ৱহাৰিক দৃষ্টিভংগীৰে লক্ষ্য কৰোঁ, তেন্তে আজিৰ দিনত এখন ভাল শিক্ষানুষ্ঠান বুলিলে ভাল শৈক্ষিক পৰি‌ৱেশে বিৰাজ কৰা; উচ্চ শিক্ষিত আৰু শিক্ষাদান নিয়াৰী তথা শুদ্ধকৈ কৰিব পৰা, ছাত্ৰ-ছাত্ৰীৰ মানসিক স্তৰক বুজিবপৰা ভাল Communicator শিক্ষক থকা, শৈক্ষিক আঁচ-বাব তথা সঁজুলী পূ্ৰ্ণমাত্ৰাই উপলব্ধ হো‌ৱা শিক্ষানুষ্ঠানকেই আমি বুজি প‌ো‌ৱা উচিত। অ‌ৱশ্যে আমাৰ বহু শিক্ষানুষ্ঠানে আজিকালি এই তিনিটা কাৰকৰ যিকোনো এটা থাকিলেই নিজকে বহু ভাল শিক্ষানুষ্ঠান বুলি জাহিৰ কৰি ফুৰে।\nএটা কথা এইখিনিতে উল্লেখ কৰিব লাগিব যে, মেধাসম্পন্ন শিক্ষাৰ্থীয়ে অ‌ৱশ্যে এজন ভাল Guideঅথবা গুৰুৰ সংস্পৰ্শত নিয়াৰীকৈ পঢ়া-শুনা কৰিলেই যিকোনো শিক্ষানুষ্ঠান অথবা অনানুষ্ঠানিকভা‌ৱেই পৰীক্ষাত ভাল ফলাফল দেখু‌ৱাবলৈ সক্ষম হয়।\nসুনিৰ্দ্দিষ্ট কিছুমান মাপ-কাঠিৰে চালি-জাৰি চাই দেশজুৰি চলো‌ৱা সমীক্ষাৰ ভিত্তিত আমাৰ দেশৰ কেইবাখনো বহুল-প্ৰচাৰিত আলোচনী তথা বাতৰি-কাকতে ভিন-ভিন শৈক্ষিক ক্ষেত্ৰৰ ‘শ্ৰেষ্ঠ শিক্ষানুষ্ঠান’ কেইখন প্ৰতি বছৰে বাচনি কৰি তালিকা প্ৰকাশ কৰে।এই সমীক্ষাবোৰৰ ওপৰত নিৰ্ভৰ কৰিয়ো আমি দেশৰ উৎকৃষ্ট শিক্ষানুষ্ঠানসমূহৰ বিষয়ে জানিব পাৰোঁ।\nএই আপাহতে জনাওঁ যে , জনপ্ৰিয় আলোচনী ‘ইণ্ডিয়া টুডে’ ৰ ইং. ২০১৩ বৰ্ষৰ সমীক্ষাত ইঞ্জিনীয়াৰিঙৰ শাখাত ভাৰতৰ ভিতৰতে শ্ৰেষ্ঠ শিক্ষানুষ্ঠানসমূহৰ ভিতৰত ৯ম স্থান দখল কৰিছে আমাৰ উত্তৰ গু‌ৱাহাটীস্থ I.I.T., Guwahati য়ে । যো‌ৱা ৫ বছৰ ধৰি এই শিক্ষানুষ্ঠানখনে প্ৰথম দহোটা স্থানত আছে ।ই আমাৰ বাবে গৌৰ‌ৱৰ কথা আৰু আমাৰ ল’ৰা-ছো‌ৱালীয়ে এনে অনুষ্ঠানত পঢ়িবৰ বাবে যৎপৰোনাস্তি কৰা উচিত।\nতদুপৰি, সাধাৰণ স্নাতক বা উচ্চতৰ মাধ্যমিক পাঠ্যক্ৰমৰ বাবে যদি আমি অসমৰে মহাবিদ্যালয় কেইখনৰ ভিতৰত বাচনি কৰিবলগীয়াত পৰোঁ, তেন্তে যো‌ৱা পাঁচ-ছয় বছৰত সেই অনুষ্ঠানৰ ছাত্ৰ-ছাত্ৰীৰ ফলাফল পৰ্যালোচনা কৰাটো যদিও প্ৰাৰম্ভিক আৰু মূল কথা, তথাপি আন দুই চাৰিটা কাৰকো অভিভা‌ৱকসকলে চালি-জাৰি চো‌ৱাটো বাঞ্চনীয়। ইয়াৰ ভিতৰত পৰে\n১) মহাবিদ্যালয়খনৰ শিক্ষাগুৰু তথা প্ৰধান-শিক্ষকৰ সতে বাৰ্তালাপ\n২) শিক্ষাৰ্থীজনৰ মহাবিদ্যালয়-চৌহদ ভ্ৰমণ\n৩) থকা আৰু খো‌ৱাৰ সা-সুবিধা\n৪) সেই মহাবিদ্যালয়ৰ প্ৰাক্তন তথা বৰ্তমানৰ শিক্ষাৰ্থীৰ মতামত অধ্যয়ন।\nকেতিয়াবা এনে হয়, ভাল ফলাফল হো‌ৱাৰ লগে লগেই আমি সেই মহাবিদ্যালয়ৰ সকলো শিক্ষক ভাল হ’ব বুলি ধাৰণা কৰি লওঁ; কিন্তু এনে নহ’বও পাৰে। আপোনাৰ সন্তানে যি বিভাগত নামভৰ্তি কৰিব বিচাৰে ,সেই বিভাগৰ শিক্ষকসকলনো কেনে তাৰ এটা গম ল’বৰ বাবেই নামভৰ্তিৰ আগয়ে এবাৰ শিক্ষাগুৰুসকলক লগ ধৰাটো অতিকেই প্ৰয়োজনীয়। তেতিয়াহে আপুনি তেওঁলোকৰ মানসিকতা,ব্যক্তিত্ব,শিক্ষাদানৰ প্ৰতি আগ্ৰহ ইত্যাদিৰ বিষয়ে কিছু আভাস পাব।\nপৰীক্ষাগাৰ-শ্ৰেণীকোঠা পৰিদৰ্শনো সমানেই দৰকাৰী। শিক্ষণৰ সা-সঁজুলী,আচঁ-বাব ভালদৰে নথকা এখন মহাবদ্যালয়ত পঢ়িলে আপোনাৰ সন্তানে বিষয়টোৰ খুঁটি-নাটি মাৰি জ্ঞান লাভ কৰিবলৈ অসুবিধা পাব পাৰে ।সেইদৰে থকা-খো‌ৱাৰ সা-সুবিধাৰ প্ৰতিও মন দিয়া উচিত। যদিও আমি ছাত্ৰা‌ৱাস বা ছাত্ৰীনিবাসৰ আহাৰ ঘৰৰ দৰে বিচৰাটো অমূলক কথা, তথাপিও ন্যূনতম পৰিষ্কাৰ-পৰিচ্ছন্নতা তথা স্বাস্থ্যসন্মত খাদ্যাভাসৰ প্ৰতি সজাগতা আমাৰ সকলোৰে একান্তই কাম্য।\nআমাৰ বহু ল’ৰা-ছো‌ৱালীয়ে আকৌ বন্ধু-বান্ধ‌ৱীৰ অধিকাংশই যিখন মহাবিদ্যালয়ৰ প্ৰ-পত্ৰ পূৰণ কৰে, সেইখনতেই পঢ়িবলৈ খোজে আৰু নাচোৰবান্দা হৈ মাক-দেউতাককো সৈমান কৰে । ই এটা অতি অশুভ কাৰ্য । যদিও বিদ্যালয়ত লগপো‌ৱা বন্ধুসকল বহু হেঁপাহৰ আৰু পৰস্পৰ সহায়কাৰী হয়, তথাপি ই এটা ভ্ৰান্ত ধাৰণা যে এইসকল অবিহনে এজন শিক্ষাৰ্থী নিজৰ জী‌ৱনত আগু‌ৱাই যাব নো‌ৱাৰিব । এজন সমাজমুখী খোলা মনৰ শিক্ষাৰ্থীয়ে তেওঁৰ অনাগত জী‌ৱনত প্ৰতিখন মহাবিদ্যালয় বা বিশ্ববিদ্যালয়তে বহু ভাল বন্ধু-বান্ধ‌ৱীৰ সান্নিধ্য লাভ কৰে, যিসকলে আনকি সঁচা বন্ধুত্বৰে তেওঁক জী‌ৱনজুৰি উপচাই ৰাখে ।\nকেতিয়াবা আকৌ উৎকৃষ্ট শিক্ষানুষ্ঠানত পঢ়িও কোনো কোনো শিক্ষাৰ্থীয়ে আশানুৰূপ ফলাফল প্ৰদৰ্শন কৰিব নো‌ৱাৰা দেখা যায়। এই কথাই প্ৰমাণ কৰে যে নিজাববীয়া প্ৰচেষ্টা আৰু মনোযোগিতা অবিহনে হাজাৰ সুযোগ-সুবিধা লাভ কৰিও পৰীক্ষাত ভাল ফলাফল অৰ্জন কৰা সম্ভ‌ৱ নহয় । অ‌ৱশ্যে , যিদৰে এটা গণিতীয় সমীকৰণৰ সোঁফালৰপৰা বাঁওফাল আৰু বাঁওফালৰ পৰা গৈ সোঁফালক প্ৰতিপন্ন কৰিব পাৰি ,সেইদৰে ওপৰৰ কথাটিৰ ক্ষেত্ৰটো আমি ক’ব পাৰো যে ; উপযুক্ত শিক্ষাগুৰু তথা শৈক্ষিক পৰি‌ৱেশ পো‌ৱা, নিয়মিত আৰু নিয়াৰীকৈ অধ্যয়ন কৰা শিক্ষাৰ্থী এজনৰ ভাল ফলাফলৰ বাবে ভাল শিক্ষানুষ্ঠানো অপৰিহাৰ্য নহয় ।\nআজিকালি শিক্ষা এক লাভজনক ব্য‌ৱসায়লৈ পৰ্যবসিত হৈছে । উন্নত শিক্ষাৰ নামত বহু চতুৰ ব্য‌ৱসায়ীয়ে উচ্চমানৰ আধুনিক কলা-কুশলীযুক্ত ঘৰ-দু‌ৱাৰ বনাই অভিভা‌ৱকক আকৰ্ষণ কৰে । বহুতে আকৌ নানা আনুসংগিক সুবিধা (যেনে শীত-তাপ নিয়ন্ত্ৰিত শ্ৰেণীকোঠা, বিনামূলীয়া ব্যক্তিগত পাঠদান/টিউশ্যন , নৃত্য-গীতৰ শ্ৰণী সংযোজন আদি) যুগুত কৰি অভিভা‌ৱকক মোহিত কৰিবলৈ বিচাৰে । যিহেতু সন্তানৰ শিক্ষাৰ ক্ষেত্ৰত যিকোনো অভিভা‌ৱকেই দুপইচা বেছিকৈয়ে খৰছ কৰিবলৈ সদা-সষ্টম হৈ থাকে ,গতিকেই এই ব্য‌ৱসায়ীসকলেও নানাধৰণৰ টো‌প দেখু‌ৱাই মূৰত টাঙোন মাৰিবলৈ সুবিধা পায় । সেয়েহে হ’বলা বাতৰি-কাকত, দূৰদৰ্শন, ইন্টাৰনেট সকলোতে চমকলগা বিজ্ঞাপনেৰে ব্য‌ৱসায়ীসকলে তেওঁলোকৰ শিক্ষানুষ্ঠানৰ গুণ-গান বখালে আৰু আমাৰ বহুতেই কে‌ৱল বিজ্ঞাপনৰ ভিত্তিতে ল’ৰা-ছো‌ৱালীক লাখ লাখ টকা খৰছ কৰি কোনো অখ্যাত শিক্ষানুষ্ঠানত নামভৰ্তি কৰি দি মানসিক প্ৰশান্তি লাভ কৰে । ইয়াৰ ফলত কিন্তু আটাইতকৈ বেছি আঘাটপ্ৰাপ্ত হয় শিক্ষাৰ্থীজনহে।\nআমাৰ অভিভা‌ৱকসকলৰ ল’ৰা-ছো‌ৱালীক কে‌ৱল ডাক্তৰ বা ইঞ্জিনীয়াৰ ‘বনো‌ৱা’ৰ যি মানসিকতা, সিয়েই কিন্তু কালগ্ৰাসী হৈ এইধৰণৰ অধ:পতনত মুখ্য অৰিহণা যোগাইছে । ‘লাইন’ লগাই পঢ়িলেহে যে ল’ৰাটো‌ৱে বা ছো‌ৱালীজনীয়ে কিবা এটা কৰি খাব পাৰিব, তেনে কথা সম্পূৰ্ণ ভিত্তিহীন । আমাৰ অভিভা‌ৱকসকলে নাজানে যে , শিক্ষাৰ্থীগৰাকীৰ যদি আগ্ৰহ থাকে তেন্তে আজিকালিৰ এই গোলকীকৰণৰ যুগত যিকোনো এটা বিষয় বা ‘ক্ষেত্ৰ’তে যদি উচ্চ তথা উচ্চতম শিক্ষা লাভ কৰে , তেন্তে তেওঁৰ বাবে কোনো চাকৰিৰে অভা‌ৱ নহ’ব । মাথো জানিব লাগিব, কোনটো বিষয়ত কি কি সুবিধা চৰকাৰৰ পৰা ল’ব পাৰি , বৃত্তি কোন কোন অনুষ্ঠান –প্ৰতিষ্ঠানে প্ৰদান কৰে , কি কি পাঠ্যক্ৰমৰ চাহিদা কেনেকু‌ৱা, বিদেশত পঢ়িবলৈ কি কৰিব লাগে, আমাৰ দেশৰ ক’ত ক’ত স্নাতকোত্তৰ বা গ‌ৱেষণা কৰাৰ সুবিধা আছে ইত্যাদি। মুঠতে আগ্ৰহ আৰু অধ্যা‌ৱসায়ৰ বলত যিকোনো এজন শিক্ষাৰ্থীয়ে যিকোনো এটা বিষয়তে পঢ়া-শুনি কৰি প্ৰতিষ্ঠিত হ’ব পাৰে।\nভাৰত চৰকাৰৰ মান‌ৱ-সম্পদ বিকাশ মন্ত্ৰণালয়ৰ অধীনস্থ ‘য়ুনিভাৰ্ছিটি গ্ৰান্ট কমিছন’ হৈছে আমাৰ দেশৰ বিশ্ববিদ্যালয়সমূহৰ অভিভা‌ৱকস্বৰূপ। এই কমিছনেই দেশৰ সকলো বিশ্ববিদ্যালয় (তথা ইয়াৰ অন্তৰ্গত মহাবিদ্যালয়) সমূহলৈ আৰ্থিক অনুদান প্ৰদান কৰে, শৈক্ষিক বাতা‌ৱৰণ নিৰীক্ষণ কৰে, তথা পাঠ্যক্ৰমবোৰৰ বৈধতাৰ স্বীকৃতি প্ৰদান কৰে। যো‌ৱা কেইবাবছৰো ধৰি ভাৰতত কিছুমান পাবত গজি উঠা বিশ্ববিদ্যালয় এই কমিছনৰ দৃষ্টি গোচৰ হৈছে আৰু তেনে ‘অবৈধ শিক্ষানুষ্ঠান’বোৰৰ তালিকা তেওঁলোকে ৱেবচাইটযোগে প্ৰকাশ কৰিছে। এই ৱেবচাইটটো হ’ল –http://www.ugc.ac.in/page/fake-universities.aspx ।\nশিক্ষানুষ্ঠান এটা বাছনি কৰোতে এই কথাও চাব লাগে যে , তাৰ পাঠ্যক্ৰমবোৰ চৰকাৰৰ সংশ্লিষ্ট কতৃপক্ষই স্বীকৃতি প্ৰদান কৰিছে নে নাই। বিভিন্ন শৈক্ষিক ক্ষেত্ৰৰ বাবে এনে কতৃপক্ষও সুকীয়া সুকীয়া । যেনে অভিযান্ত্ৰিক শিতানত ‘All India Council for Technical Education’, মুক্ত শিক্ষাৰ শিতানত ‘Directorate of Distance Education’, সাধাৰণ স্নাতক/স্নাতকোত্তৰৰ শিতানতUniversity Grant Commission , চিকিৎসাৰ শিতানত ‘Medical Council of India ’। আজিকালি স্বীকৃতি নথকা মহাবিদ্যালয়/বিশ্ববিদ্যালয়ৰপৰা উত্তীৰ্ণ হো‌ৱাৰ পিছত অন্য শিক্ষানুষ্ঠানে সেই ডিগ্ৰীক নামভৰ্তিৰ বাবে অযোগ্য বুলি ঘোষণা কৰে।\nগতিকে ছাত্ৰ-ছাত্ৰী তথা অভিভা‌ৱক সা‌ৱধান নহ’লে জী‌ৱনৰ বহুমূ্লীয়া কেইবাটাও বছৰ অবাবত নষ্ট হো‌ৱাৰ ভয় থাকে। আমাৰ ল’ৰা-ছো‌ৱালীয়ে য’তেই নপঢ়ক,যিয়েই নপঢ়ক কিয়; মন দি পঢ়ক, সফল হ’বই। কিতাপৰ কথাবোৰে অকল পৰীক্ষাতেই নহয়, কামত লগালে সিবোৰে আমাৰ বাস্ত‌ৱ জী‌ৱনতো সুফল দিব।


অনুষ্কা শৰ্মা আৰু বিৰাট কোহলীয়ে ৰিলিফ ফাণ্ডৰ লক্ষ্য বৃদ্ধি কৰিলে ১১ কোটিলৈঃ | Rupaliparda.com\nক’ভিড পৰিস্থিতিৰ সৈতে মোকাবিলা কৰিবলৈ শেহতীয়াকৈ সাধাৰণজনৰ সাহস হৈ থিয় দিছে কেইবাগৰাকীও জনপ্ৰিয় তাৰকা। তাৰ ভিতৰত নাম ল’ব পাৰি বি-টাউন অভিনেত্ৰী অনুষ্কা শৰ্মাৰ লগতে স্বামী তথা ক্ৰিকেটাৰ বিৰাট কোহলীৰ। তেওঁলোকে কিছুদিন পূৰ্বে ক’ভিড ৰিলিফ ফাণ্ডৰ কথা ব্যক্ত কৰিছিল; য’ত তেওঁলোকে ৭ কোটি টকা জমা কৰি ক’ভিড ৰোগী সকলৰ বাবে অক্সিজেন যোগানৰ কথা ব্যক্ত কৰিছিল। কিন্তু এইবাৰ ৰিলিফ ফাণ্ডৰ উক্ত ৭ কোটি টকাৰ লক্ষ্য বঢ়াই ১১ কোটি কৰি দিয়া হৈছে; অনুষ্কা শৰ্মাই নিজেই এক টুইটৰ দ্বাৰা এই ৭ কোটিৰ লক্ষ্য বঢ়াই ১১ কোটি কৰি দিয়া কথা স্পষ্ট কৰে। তেওঁ টুইট যোগে কয় যে, “মই আৰু বিৰাট কোহলী এমপিএল স্পৰ্টছ ফাউণ্ডেচনৰ ওচৰত কৃতজ্ঞ যে তেওঁলোকে এই মহামাৰী সময়ছোৱাত আমাৰ প্ৰয়াসক শক্তি দিছে। আপোনালোকৰ ৫ কোটি টকাৰ অনুদানে আমাক আগবঢ়াৰ বাবে অনুপ্ৰেৰিত কৰিছে আৰু আমি আমাৰ লক্ষ্য বঢ়াই ১১ কোটিলৈ লৈ গৈছো।” আচলতে এই লক্ষ্য বৃদ্ধি কৰাৰ আঁৰত গুৰুত্বপূৰ্ণ কথাটো এয়াই যে এই ৰিলিফ ফাণ্ডৰ জৰিয়তে বহু অইন লোকেও ক’ভিড ৰোগী সকলক সহায়ৰ বাবে আগবাঢ়িছে।\nVirat & I are thankful to MPL Sports Foundation for strengthening our efforts to help India fight the pandemic. Your donation of5crore empowers us to keep going and has allowed us to increase our goal to 11 crore.@PlayMPL @actgrants @ketto #InThisTogether #ActNow\n— Anushka Sharma (@AnushkaSharma) May 12, 2021\nকেৱল মাত্ৰ বিৰুষ্কা বুলিয়ে নহয়; এই বিভীষিকাৰ কালছোৱাত ইজনৰ পিছত সিজন চিলেব্ৰেটী সহায়ৰ বাবে আগবাঢ়ি অহা দেখিবলৈ পোৱা গৈছে। সনু সোদ, প্ৰিয়ংকা চোপ্ৰা, নিক জোনাসকে আৰম্ভ কৰি ছলমান খান পৰ্যন্ত প্ৰত্যেকেই ভাৰতৰ এই সময়ত একাংশ নিৰীহ আৰু অসহায় লোকৰ সহায়ক হৈ থিয় দিছে।\nanushka sharma Bollywood Actress Bollywood Cinema Bollywood Films Bollywood Movie Bollywood News\nকোন আছে কল্পজ্যোতি দাসৰ “ৰমিঅ’ ইন জেং” ত? কিয় ৫ ষ্টাৰ চিৰিজ খনত? পঢ়ক সৱিশেষঃ\nৰোহিট ছেট্টীৰ “সূৰ্য়ৱংশী” ৰ মুক্তিৰ তাৰিখ সংকটতঃ\nৰোহিট ছেট্টীৰ আগন্তুক ছবি “সূৰ্য়ৱংশী” শ্বুটিং সময়ছোৱাৰ পৰাই ট্ৰেণ্ডিঙত থকা দেখিবলৈ পোৱা গৈছিল। ছবিখন ২ এপ্ৰিল তাৰিখে মুক্তি লাভ কৰিব বুলি জানিব পৰা গৈছে যদিও শেহতীয়াকৈ আকৌ এবাৰ ক’ৰোণা ভাইৰাছৰ বাঢ়ি অহা...\n“বহুতেই কয় নহয় যে দুখতো গান, সুখতো গান। তেনে এক সুন্দৰ বস্তুৱে হৈছে সংগীত।” যীচু ৰাজ\nন-ন সুন্দৰ গীতৰ সমাহাৰ আচলতে এই সংগীত ক্ষেত্ৰখনত ইতিমধ্যে হৈছে। আমি প্ৰায় সংগীত শিল্পী এনে দেখিছো; যাৰ বাবে জনপ্ৰিয়তাতকৈ গুৰুত্বপূৰ্ণ বিষয়টো হৈছে এটা প্ৰকল্পৰ বিষয়বস্তুটো। এনে সংগীতশিল্পী সমূহে লাখৰ অংকত ভিউৱাৰচ নাপালেও...\nRohit Saraf tests positive for COVID-19; urges fans to stay put unless urgent\nActor Rohit Saraf has tested positive for COVID-19. The star took to his social media handle to inform his fans and followers. The actor wrote that despite following the precautions, he tested COVID positive...\nগণৰাজ্য দিৱস উপলক্ষে ৰূপাংকৃতা-অলংকৃতা কলিতাৰ নতুন পদক্ষেপঃ\nগণৰাজ্য দিৱস উপলক্ষে Wonder Sisters ৰ যুঁটি ক্ৰমে ৰূপাংকৃতা আৰু অলংকৃতা কলিতাৰ নতুন গীত। আচলতে, উক্ত যুঁটিটোৱে সংগীতৰ শিক্ষা প্ৰদান কৰা একাংশ ছাত্ৰ-ছাত্ৰীক লগত লৈয়ে এই গীতটিক মুকলি কৰি দিয়ে তেওঁলোকে। ফোনতেই ৰেকৰ্ড কৰা...\nএগৰাকী অভিনেতা, নিৰ্দেশক আৰু কন্ঠশিল্পী ৰূপে জনপ্ৰিয় ফাৰহান আখতাৰঃ\nবলীউডৰ জনপ্ৰিয় অভিনেতাৰ ভিতৰত এগৰাকী হৈছে ফাৰহান আখতাৰ। জনপ্ৰিয় গীতিকাৰ আৰু লিখক জাৱেদ আখতাৰৰ পুত্ৰ ফাৰহান আখতাৰৰ ছবিসমূহৰ উপৰিও তেওঁৰ গীতসমূহেও জনসাধাৰণক আকৰ্ষণ কৰাত সক্ষম হয়। তেওঁ বলীউডত যিমান সময় অতিবাহিত কৰিছে সেই...\nWith safety measures in place, cinemas allowed to operate at full capacity\nOn Sunday, the Ministry of Information and Broadcasting released revised Standard Operating Procedures for cinemas, allowing them to operate at full capacity. Announcing the SOPs, Prakash Javadekar...


আচৰিত ! ঘৰত এইকেইটা গছপুলি লগাওক আৰু নিৰোগী হৈ থাকক । Must have Plants in Home for good health - Dimpu Baruah\nHome LIFE STYLE TIPS আচৰিত ! ঘৰত এইকেইটা গছপুলি লগাওক আৰু নিৰোগী হৈ থাকক । Must have Plants in Home for good health\nআচৰিত ! ঘৰত এইকেইটা গছপুলি লগাওক আৰু নিৰোগী হৈ থাকক । Must have Plants in Home for good health\nDATA ONE December 06, 2020 LIFE STYLE TIPS,\nঘৰত ৰোপণ কৰিব পৰা কিছুমান গছ ঘৰৰ চোতালত বা বালকনিত ৰখাটো নিচেই প্ৰয়োজনীয়। এই উদ্ভিদবোৰে সৰু-সুৰা বহুতো শাৰীৰিক সমস্যা দূৰ কৰাত অতি সহায়ক হ'ব পাৰে। কোনটো উদ্ভিদ নিশ্চিতভাৱে ঘৰত থাকিব লাগে জানি লও আহক । এই উদ্ভিদবোৰৰ লাভালাভ কি সকলোবোৰ আমি জনাম ।\nযিহেতু সকলোৱে জানে, তুলসীৰ এক ঔষধি মূল্য আৰু ধাৰ্মিক তাৎপৰ্য আছে।ইয়াক বীজ বা কাটিগৰ দ্বাৰা সহজে পাত্ৰত ৰোপণ কৰিব পাৰি।যদিও তুলসী সাধাৰণতে ঘৰত থাকে, কিছুমান লোকে তুলসী ব্যৱহাৰ কৰিব জানে।তুলসীৰ গোন্ধে বহু প্ৰকাৰৰ বেক্টেৰিয়া, ভাইৰাছ আদি ধ্বংস কৰে।প্ৰতিদিনে বাছিললি পাত খোৱাই আপোনাক বহুতো ৰোগৰ পৰা সুৰক্ষিত কৰে।হাঁওফাঁওৰ বাবে তুলসী তেলৰ গোন্ধ ভাল। অলপ সময় ৰক্ষা কৰি তুলসীৰ ওচৰত বাস কৰাটো ইয়াৰ পৰা লাভান্বিত হ'ব পাৰে।তুলসীৰ মিশ্ৰণ তৈয়াৰ কৰি কাঢ়া বনাই খালে চৰ্দি জ্বৰ ভাল হয় । ওকালি অহা, যেতিয়া বমি বমি ভাৱ অনুভৱ হয়, তেতা য়িতুলসীপাতৰ ৰসত অলপ আদাৰ ৰস আৰু মধু মিহলি কৰি খালে লগালগ লাভ পোৱা যায় । তুলসী দি পানী উতলাই সেই উতলোৱা পানীৰে আঘাতপ্ৰাপ্ত স্তান বা ঘাৱ আদি ধুলে সোনকালে আৰোগ্য লাভ কৰা যায় ।\nইয়াক অতি সহজে যিকোনো টাবত লগাব পাৰি । ইয়াৰ বাবে বিশেষ যত্নৰ প্ৰয়োজন নাই । এলোভেৰাৰ জেল অতি লাভজনক। এলোভেৰা জেল মুখত লগালে ছাল কোঁচ নাখায়, শালমইনা আঁতৰ হয়, চাৰ্ণবাৰ্ণ আঁতৰ হয় আৰু লগতে মুখৰ উজ্বলতা বৃদ্ধি পায় । এলোভেৰাৰ এই জেলটো চুলিত প্ৰয়োগ কৰিলে উফিৰ সমস্যাৰ পৰাও ৰেহাই পোৱা যায় । ৰন্ধাবঢ়া কৰোতে কেতিয়াবা গৰম তেল ছিটিকি পৰে তেতিয়া এলোভেৰা জেল লগালে উপশম পোৱা যায় ।\nজবাফুল সাধাৰণতে মাটিত হয় কিন্তু ইয়াক ডাঙৰ টাবতো ৰোপণ কৰিব পৰা যায়। জবা ফুল সাধাৰণতে ৰদত ৰোব লাগে। ইয়াৰ পাতবোৰ চুলিৰ বাবে অতি লাভজনক। জবাফুলৰ পাত নাৰিকল বা সৰিয়হৰ তেলৰ সৈতে মিহলি কৰি গৰম কৰি লগালে চুলি সৰা বন্ধ হয়।\nইয়াক অতিসহজে টাবত ৰোপন কৰিব পাৰি ।দুপৰ টেঙা পাত খালে কিডনীৰ পাথৰ আঁতৰাব পাৰি । বৃক্ক আৰু গল্ডবাল্ডাৰৰ পাথৰৰ সমস্যা এই দুপৰ টেঙা পাত নিয়মীয়াকৈ গ্ৰহণ কৰিলে নিৰাময় লাভ কৰিব পাৰি । মৌমাখি বা আন কীট-পতংগ কামুৰিলে দুপৰ টেঙা পাত পিছি লগালে আৰাম পোৱা যায় । দুপৰ টেঙাৰ পাত পিছি আঘাত বা ঘা আদিত প্ৰয়োগ কৰিলে আৰোগ্য পোৱা যায় ।\nপদিনা পাত টাব এটাত অতি সহজে ৰোপণ কৰিব পাৰি। ইয়াৰ গোন্ধে মাখি,মহ আদি আঁতৰত ৰাখে । পদিনাৰ পাতত বিভিন্ন ধৰণৰ ভিটামিন আৰু খনিজ থাকে। ই হজমৰ বাবে অতি ভাল। ই উশাহৰ দুৰ্গন্ধোও আঁতৰ কৰে।\nঅপৰাজিতাৰ শিপাৰ ৰস নাকত লগালে মাইগ্ৰেণ আঁতৰ হয়। অপৰাজিতাৰ শিপা, জালুক আৰু তুলসীৰ কাঢ়া খালে কাহ উপশম কৰে । অপৰাজিতাৰ পাত পানীত উতলাই কুলকুলি কৰিলে টনচিল আৰু অন্যান্য সমস্যাৰ বাবে আৰাম প্ৰদান কৰে ।\nস্পষ্টিকৰণ: এই পোষ্টটোৰ উদ্দেশ্য হৈছে কেৱল তথ্য প্ৰদান কৰা। যিকোনো চিকিৎসাৰ বাবে চিকিৎসকৰ পৰামৰ্শৰ সৈতে আলোচনা কৰক ।\nWritten by DATA ONE at December 06, 2020